ROSI 


Revistă de cultură creştină şi politică 


Virgil Ghgof BRD 


pf P 
pi A 
Ad 

) VA 


a 








Imn liberţăţiii 





Înviere Ortodoxie şi filantropie 
de Nichifor Crainic de Pr. Mihai Valică 
Redescoperirea identității Radiografia României 
româneşti în sudul Dunării în criză 
de Alexandru Boboc-Cojocaru de Alina Ioana Dida 


an IX e nr.98 e aprilie 2011 e 5 lei e 3€ www.rostonline.org 


Coperta I: Virgil Gheorghiu 








SU mă | numărul 98 e aprilie 2011 
EDITORIAL 
Învierea 
NIChifor CrainiC..........2aaccunnnezazaaaceeaeaaa 3 
MARTORI Al VEACULUI 
Idei, vorbe, fapte... 7 
2% pentru Asociația Rost ...................... 14  DECANTĂRI 
POLITICA, LA DESCUSUT Zece principii conservatoare 
Țara cu două Justiţii de Russel Kirk „ne aeeaeeaeeaeeaeeaceacaa 39 
de'Viorel Patrichi, .....nnăoaăratacaăetaosasaniaaaaaă 13 Poezia Euharistică 
Radiografia României în criză de Prof. Dr. Const. Miu............maoaaaceeeeeeezazace 44 
de Alina Ioana Dida... meeeeeeeeeenezeeeeeae 22 Ortodoxie şi filantropie 
de Pr. Dr. Mihai ValiCă .............xoaaaceueeeeeazac 40 
REPERE 
Virgil Gheorghiu - VIA SACRA „ 
Omul care călătorea singur Pascalia. Salvarea prin suferință 
de Thierry Gillyboeuf..... „30 de Constantin Mihai... 53 
Virgil Gheorghiu Ce fac sfinții când îi uităm 
Scurtă bio-bibliografie ........................... 33 de Pr. Andrew PRIllipS....n aaa 54 
Virgil Gheorghiu „lajudecata“ lui CEALALTĂ ROMÂNIEI 
Gabriel Marcel ...................ne eee 34 pedes coperirea identității româneşti la 
Receptări ale „antisemitismului“ Sud de Dunăre 
piara în lumea 5 de Alexandru Boboc-COjocaru..........uuau. 55 
an0-americană............aneeezeeee 
P > i ii IN MEMORIAM 
Condotiera - o frescă a societății Aa PE II 
româneşti 1944-1964... 37. Frumuseţea feminină a martirajului 
de Constantin Mihai.............namnoenneenaoeeazaceee 55 
LA ROST 
Precizări pentru cei care se uită în gura 
Fedoplatonului 
de Claudiu Târziu ......cnnnoeeeneeeeeaeeeneeeaeaeeeeeeeee 59 
'Temeiurile fenomenului legionar 
de Bogdan Munteanul......... aaa neaaeaaanaaaaaaee 65 
OFERTA 


Revista ROST caută distribuitori în toată țara: biserici de mir, mănăstiri, firme locale 
de difuzare a presei, librării şi persoane particulare. Oferim comision atractiv. 
Pentru detalii, luați legătura cu directorul publicației, Claudiu Târziu, 

Ia telefon 0740.103.621 ori pe e-mail revistarostOgmail.com. 





ROSI 


Revistă de cultură creştină şi politică 


Fondată 2002 


Revistă națională editată de 
Asociaţia ROST 


DIRECTOR 
Claudiu TARZIU 
tel.: 0740.103.621 
revistarostOgmail.com 


SENIOR EDITORI 
Răzvan CODRESCU 
Paul GHIŢIU 


REDACȚIA 
Mihail ALBIŞTEANU 
Pr. Antonio ARONEASA 
Constantin MIHAI 
Pr. Marcel RĂDUȚ SELIŞTE 


COLABORATORI PERMANENȚI 
Mihail BĂCĂUANU 
Flori BĂLĂNESCU 
Adrian CHERHAŢ 
Pr. Dr. Chesarie GHEORGHESCU 
George Popescu GLOGOVEANU 
Paul S. GRIGORIU 
Const. MIU 
Viorel PATRICHI 
Teodora ROŞCA 
Paul Gabriel SANDU 
Constantin N. STRĂCHINARU 


CORECTURĂ 
Nicu BUTNARU 


EDIȚIE INTERNET 
www.rostonline.org 
lonuț TRANDAFIRESCU 


CORESPONDENȚĂ 
OP 23, CP 27 - Bucureşti 


TIPAR 


DUCUPRIN E AB 
leHfox: 0234 - 588 930 28 0744 - 774 818 


docupriniDclicknet.ro Bacau, str. Letea nr. 30 bis 


DIFUZARE & ABONAMENTE 
Asociaţia ROST 
tel.: 0740.103.621 


ISSN 
1583-6312 


Reproducerea unor articole apărute 
în revista ROST este permisă numai cu 
acordul scris al redacţiei. 
ROST este difuzată în țară şi 
în comunitățile româneşti din Europa, 
SUA şi Canada. 


EDITORIAL 





Învierea 


Pregătindu-ne de Învierea Mântuitorului nostru, am găsit potrivit să 
preluăm aici un articol al lui Nichitor Crainic, scris în interbelic şi 
apărut în cartea sa Ortodoxie şi etnocraţie. Teologul se oprește de 
această dată asupra unui paradox pe care îl trăiesc foarte mulți 
creștini: cred în învierea lui Hristos, dar se tem de moarte, deci nu 
cred în învierea lor. Or, dacă Domnul a înviat şi noi vom învia, aşa 
cum ne-a făgăduit. Şi-atunci nu de moarte trebuie să ne temem - căci 
este poarta spre viaţa veșnică -, ci de viața pământească pe care nu 0 
trăim cum se cuvine, căci ne va ti nouă spre osândă. Fără conştienti- 


zarea acestui adevăr, nu suntem creştini. (ROST) 


Nichifor Crainic 





N 
[= din moarte e trăsătura specifică a 


creştinismului faţă de toate religiile naturale 

sau păgâne. Nu însă ca simplă idee e specific 
creştină învierea, ci ca realitate istorică în primul 
rând. Ca idee, ea eun bun comun al religiilor alcă- 
tuite de geniul omenesc în absenţa descoperirii 
dumnezeieşti. Credinţa în nemurirea sufletului 
aparţine tuturor neamurilor pământului. Diferen- 
ţa apare în felul cum au conceput ele nemurirea. 
Metempsihoza, adică trecerea aceluiaşi suflet 
printr-o serie de existenţe, renăscând după fie- 
care moarte şi întrupându-se într-o altă formă te- 
restră, e, bunăoară, unul din chipurile greşite 
cum îşi imaginau cei vechi nemurirea şi învierea. 
Şi dacă o pomenim aici e fiindcă metempsihoza e 
o idee ce supravieţuieşte îndeosebi ca superstiție 
savantă în sectele teosofilor şi spiritiştilor mo- 
derni. Ea are un dublu sens: acela de document şi 
de eroare. Rămăşiță din credințele păgâne, me- 
tempsihoza e o dovadă a ideii de nemurire în lu- 
mea precreştină; dar în acelaşi timp, prin felul 
cum € concepută şi care se pretează la anecdote 
vesele, e o dovadă a incapacității omului de a 
ajunge prin geniu-i propriu la adevărul învierii şi 
al nemuririi. 

Numai în creştinism această idee universal 
omenească se verifică, se corectează şi îşi capătă 
titlul de realitate istorică prin învierea din moar- 











te a Domnului nostru lisus Hristos. Dacă omul, 
pus în fața iremediabilului fenomen al morţii, a 
crezut totdeauna în nemurirea sufletului, Hristos 
ne-a demonstrat că această credință e dreaptă în 
fondul ei şi că înfrângerea morţii e o realitate, iar 
această demonstraţie nu ne-a făcut-o în mod filo- 
sofic, ca Socrate sau Platon sau Aristotel sau 
Immanuel Kant în vremea noastră, ci pur şi sim- 
plu murind real ca toţi oamenii, îngropându-se 
real ca toții oamenii şi înviind real cum vor învia 
toți oamenii. 

În filosofie, învierea e un postulat metafizic. 
În creştinism e un fapt istoric. Cine crede în 
înviere e creştin, cine nu crede în înviere nu e 
creştin. 

Firea omenească are curiozităţile ei şi nu stă 
în puterea noastră să le lămurim pe de-a-ntregul. 
Dar putem constata că o idee cum e aceea a învi- 
erii o acceptăm mai uşor decât faptul însuşi al ri- 
dicării unui om mort din mormântul lui. Ideea ne 
încântă şi e credibilă. Faptul însă ne descum- 
păneşte, ne îngrozeşte chiar şi devine incredibil. 
Închipuie-ţi că tatăl tău, care a murit demult, pe 
care l-ai jelit şi l-ai îngropat, pe care îl pomeneşti 
în rugăciunile tale şi despre care crezi că va învia, 
se ridică dintr-o dată din mormânt şi stă viu şi 
firesc în toată puterea cuvântului aici, în faţa ta! 
Lucrul acesta te-ar îngrozi şi faptul ţi-ar părea de 
necrezut cu toată iubirea ce te leagă de el şi cu 
toată credința ta în înviere. Oricât de frumos şi de 
convins a vorbit Platon de nemurirea sufletului şi 
oricât de familiar s-ar fi adâncit cu gândul în sen- 
sul misterelor eleusiene, dacă s-ar fi găsit în fața 
mormântului gol de lângă Golgota sau dacă ar fi 
întâlnit în cale pe Iisus cel înviat, l-ar fi apucat 
groaza şi faptul i-ar fi părut de necrezut. 

Aceeaşi mişcare psihologică se petrece în 
ucenicii Domnului. Înainte de a muri, el le spu- 
sese nu o dată că va învia. Şi ei primiseră fără nici 
o îndoială această idee ca toate celelalte divine 
idei învățate de la el. Mai mult decât atât: o lungă 
frecvenţă a tuturor minunilor la care fuseseră 





martori îi pregătise pentru a primi orice fapt de 
natură extraordinară. Şi cu toate acestea, Maria 
Magdalena vede mormântul gol şi nu crede că a 
înviat, îl întâlneşte pe Iisus în grădină şi-l ia drept 
grădinarul; şi, culmea perplexităţii sufletului 
omenesc, îl întreabă pe el, cel înviat, unde e tru- 
pul celui care a murit! După aceea, Mântuitorul se 
arătase tuturor ucenicilor, iar Toma, care nu fu- 
sese de faţă şi care nu era un necredincios cum îi 
merge numele, nu-i putea crede pe cuvânt. 

A trebuit să-i pipăie rănile şi să-şi adâncească 
degetul în rana sângerândă dintre coaste ca să va- 
dă că nu e idee şi nu e vis, ci realitate vie în carne 
şi oase. Faptul zguduitor şi covârşitor peste orice 
idee şi peste orice credință era acolo, în prezența 
vie a Domnului ridicat din mormânt. Şi era atât 
de concret şi atât de real, încât lor cu greu le ve- 
nea să-l creadă. A fost nevoie de o serie de arătări, 
în grupe mai mici, în grupe mai numeroase; a fost 
nevoie de probe materiale, cel înviat mâncând 
pâine şi peşte şi dându-le să mănânce şi ei la fel ca 
să-i încredinţeze că nu e părere, nu e vis, nu e 
idee, nu e fantomă sau halucinație, ci înviere rea- 
lă din moarte. A trebuit în urmă ca trupul cel ridi- 
cat din mormânt să se înalțe în lumina veşniciei 
pentru ca ucenicii să se convingă într-adevăr şi 
definitiv de realitatea faptului istoric al învierii. 

Faptul acesta al mormântului deşertat şi al 
trupului ridicat viu la cer e temelia întregului 
creştinism. Întruparea miraculoasă din Fecioara 
Maria şi din Duhul Sfânt, existența Fiului lui Dum- 
nezeu umilită în tânărul teslar din Nazaret, minu- 
nile prin care puterea ei se manifesta şi valoarea 
divină a învățăturii lui isus, toate se adeveresc 
prin faptul istoric al învierii, verificat în fel şi chip 
de oameni. Dacă lisus n-ar fi înviat, întruparea lui 
miraculoasă ar fi rămas un mit ca acela al semize- 
ilor. Iar minunile singure, oricât de covârşitoare 
ar fi măreţia lor faţă de legile naturii, n-ar fi fost, 
pentru mintea omului, probe categorice ale divi- 
nității, manifestate totuşi prin ele - fiindcă, în 
felul lui, face minuni şi Diavolul şi vrăjitorii care 
sunt în slujba lui. 

Nimeni însă, vrăjitor sau filosof, nu s-a înviat 
pe sine din moarte, afară de lisus Hristos. Creşti- 
nismul însemnează înfrângerea morţii, şi dumne- 
zeirea religiei noastre e dumnezeirea persoanei 
Mântuitorului înviat din morți. În numele învierii 
s-a făcut apostolatul sau propaganda până la mar- 
ginile lumii şi evidența acestui fapt istoric a con- 
vertit neamurile la creştinism. Totdeauna accen- 
tul principal în predica apostolilor cade pe 
învierea Domnului, iar nu pe întrupare sau pe ce- 
lelalte fapte din viața pământească, şi ei se mărtu- 
risesc martori oculari ai învierii. Fiindcă cine ac- 
ceptă adevărul învierii uşor le acceptă pe toate 
celelalte. Dacă n-ar fi fost faptul adevărat la 
temelie, creştinismul cu toată măreţia lui n-ar fi 
decât o minciună. Nici ideea în sine de nemurire 
nu lar fi salvat, fiindcă această idee, cum am 
amintit, e comună, ca idee, tuturor religiilor. Sâm- 
burul creştinismului e această faptă, şi tăria lui e 
credința în această faptă. În zenitul religiei, ea e 
soarele fără apus, care luminează în urmă istoria 
lui Hristos pe pământ, iar înainte destinaţia omu- 
lui în viaţa viitoare. 

Învierea lui lisus însemnează răpirea omului 
din ghiara morţii şi mântuirea lui în viața veşnică. 
Toţi oamenii vor învia prin Hristos cel înviat. 

Nimeni în creştinism n-a dat atâta glas de foc 
acestui adevăr din doctrina noastră ca Apostolul 
Pavel. Citiţi capitolul 14 din Epistola 1 către Corin- 
teni. Dialectica lui, pe care nici un filosof n-o 
poate zdrobi, leagă definitiv destinaţia viitoare a 


omului de faptul istoric al învierii Domnului. 
„Dacă se propovăduieşte că Hristos a înviat din 
morți, - le spune el creştinilor din Corint - atunci 
cum zic unii din voi că nu este o înviere a morți- 
lor? Dacă însă morţii nu învie, atunci nici Hristos 
n-a înviat, iar dacă Hristos n-a înviat, atunci za- 
darnică e propovăduirca noastră, zadarnică şi 
credința voastră. Ba ne-am înfățişat şi ca martori 
mincinoşi ai lui Dumnezeu, pentru că am mărtu- 
risit că Dumnezeu a înviat pe Hristos, pe care el 
nu l-a înviat dacă nu învie morții. Căci dacă morții 
nu învie, atunci nici Hristos n-a înviat, iar dacă 
Hristos n-a înviat, atunci credința voastră e zadar- 
Nică şi tot în păcatele voastre vă aflaţi. De aceea, 
şi cei care au murit în Hristos au pierit. Şi dacă noi 
numai pentru viața aceasta ne punem nădejdea 
în Hristos, atunci suntem cei mai nefericiţi dintre 
toți oamenii“. 

Credinţa în Hristos e credinţa în învierea lui; 
iar credința în învierea lui e credinţa în învierea 
morților, în propria noastră înviere. Dacă în în- 
vierea lui credem, dar nu credem în învierea 
noastră, suntem cei mai nefericiți dintre oameni, 
zice Pavel. De ce oare? Fiindcă nefericirea omului 
e moartea. Precum, ca să ajungem la trunchiul 
unui copac, înaintăm prin umbra lui, tot astfel 
înaintăm în umbra morții până la clipa din urmă. 

Gustul amar al nefericirii noastre îl dă 
această umbră fatală, pe care moartea o azvârle 
peste existența terestră. Dacă lisus a înviat, iar 
noi nu vom învia, cu atât mai amară şi cu atât mai 
fatală ne-ar apărea moartea. Orice iluzie de a o 
înfrânge ar fi de prisos. Nu există mai mare dure- 
re pe pământ decât această beznă a neființei în 
care ne vom prăbuşi fără scăpare. Şi ea creşte cu 
atât mai neîndurată cu cât conştiinţa nemuririi 
sufletului e mai rănită la fiecare pas de moartea 
trupurilor. Fără îndoială, din această durere fără 
nume s-a născut ideea metempsihozei, care ima- 
ginează tot alte trupuri pentru acelaşi suflet ca să 
dea iluzia unui suport material succesiv, dacă nu 
continuu, sufletului nemuritor. Ideea e absurdă şi 
grotescă, dar omul nu şi-a putut născoci alt palia- 
tiv pentru setea de nemurire şi pentru groaza de 
moartea fizică. Te poţi închipui trăind în cal, în 
vultur şi în variate existențe omeneşti, fără să ai 
cunoştinţa actuală a tuturor acestor forme de 

viaţă trecute sau viitoare? Şi ce fel de mângâiere 
poate fi aceasta pentru un suflet omenesc care şi- 
ar aminti că a păscut iarbă pe vremea lui Attila, şi 
a văzut cu ochi de broască țestoasă pe Cristofor 
Columb? În ideea moiţii, nefericirea e distruge- 
rea personalității omeneşti, iar personalitatea e 
spirit conştient care imprimă formă proprie ma- 
teriei individualizate. Sufletul îşi are forma mate- 
rializată în trupul propriu, unul şi acelaşi. Dacă 
trupul propriu ar fi definitiv distrus de moarte, 
sufletul totuşi nu s-ar putea concepe supravie- 
țuind fără personalitate. Mizeria credinței în 
metempsihoză stă în această cârpeală imaginară 
cu tot atâtea zdrenţe trupeşti adăugate sufletului 
nemuritor. Singur trupul propriu, reînviat din 
neantul morţii, poate răspunde formei sufletului, 
adică personalității reîntregite, în existența tere- 
stră sufletul e dat o dată cu trupul lui şi nu se 
poate concepe altfel într-o viață dincolo de moar- 
te. Naivul cult egiptean al mumiilor, adică al 
trupurilor salvate putrefacţiei pentru a putea fi 
regăsite de suflete, e mai aproape de ideea perso- 
nalităţii din creştinism. Dar balsamurile celor 
vechi erau şi ele tot materii prin care credeau că 
pot salva materia trupului. Trupul mort e însă 
mortăciune şi el nu se poate salva pentru reîntre- 
girea personalităţii decât prin înviere, adică prin 
transfigurare miraculoasă. Nu balsamurile, ci 
Duhul divin îl poate salva din moarte. 

Kant însuşi postulează nemurirea sufletului 
ca o necesitate a ideii de răsplată morală veşnică. 
Dar omul întreg e suflet şi trup şi nu poate fi ju- 
decată numai o parte din el pentru fericirea sau 
pentru pedeapsa eternă. În personalitatea uma- 
nă, responsabilă în fața lui Dumnezeu, doctrina 
creştină solidarizează deopotrivă trupul şi su- 
fletul. Dacă există o judecată de apoi, ea cere ne- 
apărat învierea trupului pentru întregirea perso- 
nalităţii ce trebuie judecată. Această înviere e 
dată în faptul istoric al lui Iisus cel ridicat din 
moarte. 

Doctrina lui întreagă e creştină întrucât con- 
sideră existenţa terestră ca un preambul al vieţii 
viitoare. Faptele noastre de acum sunt subordo- 
nate judecății de apoi. Şi oricât de scurtă ne-ar fi 
viața terestră, ea e suficientă ca faptele prin care 
ne manifestăm să fie hotărâtoare pentru desti- 


naţia ei de dincolo de moarte. Suntem aici pe pă- 
mânt ca în anticamera lui Dumnezeu. Vom intra 
la el prin uşa morţii. Ştim cum îi place lui să ne în- 
fățişăm, fiindcă ne-a instruit până în ultimul amă- 
nunt lisus Hristos. Atârnă de voința noastră pregă- 
titoare să ne primească în bucurie eternă la dreap- 
ta sau să ne arunce în focul Gheenei la stânga. 

Toată taina mântuirii noastre din răul păcat- 
ului şi al morţii stă în persoana Mântuitorului. Nu 
ne vom mântui decât făcându-ne asemenea lui 
prin voința noastră morală şi prin ajutorul 
dragostei lui nemărginite. În fața noastră stă lisus 
Hristos, modelul veşnic al perfecțiunii, întrupat 
în om, umilit şi batjocorit, bătut şi crucificat, ucis 
şi înmormântat şi înviat din groapă pentru a 
dărui omului calea mântuirii. A fi asemenea lui 
este a îndura durerea ca el şi a muri ca el pentru 
a învia ca el. Nu în evitarea durerii pământeşti stă 
salvarea, ci în îndurarea ei cu voința eroică a lui 
Hristos. Alt leac împotriva suferinței şi a morții 
din această lume nu este. Căci răul e în lume, iar 
binele sau fericirea e în Dumnezeu. Răul e păcat: 
ul din noi, fericirea e a face voia lui Dumnezeu. 
Iar a face voia lui Dumnezeu aici pe pământ este 
a trăi ca lisus Hristos, a muri ca el pentru a învia 
ca el. 

Hristos salvând din moarte pe omul din el, ka 
eternizat Astfel mântuirea este eternizarea omului 
întreg: trup şi suflet. Învierea trupurilor este 
eternizarea lor. Nespus de frumos lămureşte 
Apostolul Pavel această transfigurare a trupului 
din stricăcios în nestricăcios şi din muritor în 
nemuritor. Trupul nostru pământesc şi trecător e 
sămânța trupului nostru ce va fi în veşnicie. Planta 
viitoare a grâului răsare din bobul de sămânță pe 
care îl îngropi în pământ. Dar ea nu se va dezvolta 
decât cu preţul putrezirii bobului. Altfel e bobul şi 
altfel planta; dar planta rămâne totuşi „trupul se- 
minţii” din care a răsărit. Dacă trupul din lume e 
pământesc şi muritor, trupul înviat în ceruri va fi 
duhovnicesc şi nemuritor. Va fi spiritualizat aseme- 
nea trupului lui Iisus Hristos după înviere, care 
pătrundea prin lucrurile materiale. 

Credinţa creştină în înviere, întemeiată pe 
faptul istoric, e astfel credința în spiritualizarea 
omului întreg, sau credința în veşnicia persona- 
lităţii. 

Mitropolitul Andrei şi Patriarhul Daniel 


IPS Andrei este mitropolitul 
Ardealului de Nord 

La 18 martie a.c., ÎPS Andrei Andreicuţ a fost 
ales mitropolit al Clujului, Albei, Crişanei şi 
Maramureşului, cu 29 din cele 46 de voturi 
exprimate în Sinod, 17 voturi fiind obţinute de 
contracandidatul său, PS Irineu Bistrițeanul. 
Alegerea s-a petrecut în chiar ziua în care vred- 
nicul de pomenire mitropolit Bartolomeu 
Anania ar fi împlinit 90 de ani. Iar pe 25 mar- 
tie, cînd s-au făcut cinci ani de cînd ÎPS 
Bartolomeu a fost instalat mitropolit, ÎPS 
Andrei a fost întronizat. 

ÎPS Andrei (n. 1949, cu numele de botez loan, 
în părţile Maramureşului), din 1998 Arhiepis- 
cop de Alba Iulia, de formaţie inițială inginer, 
a urmat Institutul Teologic din Sibiu (absolvit 
în 1978), iar în 1998 a obținut, la Bucureşti, 
doctoratul în Teologie. Mai întîi preot necăsă- 
torit, a fost tuns în monahism la Mănăstirea 
Topliţa, în 1990, ceea ce i-a deschis calea spre 
treptele arhiereşti. În scaunul de la Alba a 
făcut multă treabă, atât în plan ctitoricesc şi 
administrativ, cât şi în plan pastoral şi cultural, 
fiind şi cel care a pus piatra de temelie a 
viitoarei mănăstiri de la Aiud, închinată mar- 
tirilor căzuți în lupta anticomunistă. Profesor 
de Teologie de nivel academic, este autorul a 





pte 


numeroase articole şi volume, dintre care se 
cuvin menţionate măcar cîteva: Spovedanie şi 
comuniune (teza de doctorat din 1998), 
Ospătul credinţei. Cuvinte de învățătură 
(1999), Dinamica despătumirii (2001). La 
Editura Reîntregirea, cu binecuvîntarea şi 
cuvîntul său înainte, a apărut monografia 
monahului Moise despre Valeriu Gafencu, 
Sfîntul închisorilor (2007). Un angajament tîr- 
ziu şi formal cu fosta Securitate, smuls prin 
amenințări şi şantaj, s-a dovedit a nu fi avut 
nici o urmare. 

Fie ca în scaunul de la Cluj î. P. S. Andrei să-şi 
desăvârşească bunele însuşiri arhiereşti ară- 
tate pînă acum şi să se apropie cât mai mult de 
prestanţa ilustrului său predecesor! Şi nici de 
Aiud să nu se îndepărteze, cu inima şi cu fapta, 
indiferent cine va veni în urmă în scauuul de 
la Alba Iulia şi de care Mitropolie va aparţine 
acesta... (R.C.) 


CEDO lasă icoanele în școli 

Pe 18 martie 2011, Curtea Europeană a 
Drepturilor Omului a admis, cu 15 voturi con- 
tra 2, recursul Italiei în binecunoscuta cauză 
Lautsi contra Italia privind prezența însem- 
nelor religioase în şcolile publice. Această 
hotărâre respectă tradiţia unei comunități 
majoritare care dorește menţinerea crucifix- 
elor în spațiul de învățământ, în pofida 
protestelor subiective ale unor persoane, 
întrucât problema ambientului şcolar ține de 
aprecierea sau voinţa fiecărui stat european în 
parte, iar simpla prezență (pasivă) a unui Sim- 
bol religios într-un spațiu public nu constituie 
o îndoctrinare. 

Prin analogie sau în mod indirect, această ho- 
tărâre a CEDO arată caracterul nefondat şi in- 
just al atacurilor împotriva prezenţei icoanelor 
în şcolile publice din România, precum şi 
împotriva orei de religie care este propusă 
elevilor prin programa şcolară, dar nu impusă 
acestora. (5.P.) 

Un site pentru cinstirea 
mărturisitorilor 

din temniţele comuniste 

Un grup de tineri ortodocşi a lansat chiar de 
Buna Vestire website-ul „Fericiți cei Prigoniţi“, 
dedicat cunoașterii şi cinstirii mărturisitorilor 
din temnițele comuniste. lată motivaţia acestei 
lucrări, expusă chiar de autorii ei: „Este mai 
mult decât evident că în ultimii ani s-a vorbit 
foarte mult despre mărturisitorii români care 
au pătimit pentru Hristos în temniţele comu- 
niste. Blogosfera ortodoxă este foarte bogată 
în prezentarea unor astfel de materiale, 
aproape ca ne-existând site sau blog care sa nu 
fi abordat cât de puţin subiectul sfinţii închiso- 
rilor. Cu toate acestea, mărturiile despre 
sfințenia creştinilor trecuţi prin temniţele 
ateismului sunt fragmentare, nedeplin orga- 
nizate, la fel ca şi toate celelalte subiecte co- 
nexe prigoanei comuniste: istoria prigoanei, 
rezistența împotriva prigoanei, studiu psiho- 
logic şi teologic al Fenomenului Piteşti etc. 
Existând aceste carenţe în blogosfera creştin- 
ortodoxă, am simţit nevoia existenței unui site 
care să reunească sub aceeaşi umbrelă toate 
mărturiile existente despre viața mărturisito- 
rilor din temniţele comuniste, dar nu numai 
atât, ci şi mărturiile despre cadrul istoric, 
social şi duhovnicesc în care aceşti oameni 
s-au sfințit, lăsându-ne în urmă o neprețuită 
lecţie de viață. 

Am fost mişcaţi profund de tainele vieții atâtor 
oameni sfinți, atât de greu încercaţi, de căde- 
rile lor dramatice şi ridicările cutremurătoare 
până la sublim. Ne-au impresionat şi ne-au 
lăsat fără cuvinte faptele lor de credinţă, dar 
am primit în schimb nepreţuite învățăminte. Şi 
sunt atât de multe lucruri pe care avem să le 
învăţăm de la aceşti oameni! 

Chiar autorii acestui site dau mărturie despre 
patru mari mărturisitori care le-au schimbat 
viața dintr-una păcătoasă, într-una asumată 
pentru Hristos. Aceşti mărturisitori sunt 
părinţii Arsenie Boca, Gheorghe Calciu 
Dumitreasa, Dimitrie Bejan şi mireanul Valeriu 
Gafencu. Şi dacă numai aceşti patru oameni cu 
viață sfântă au putut să aducă atâta schimbare 


în bine, oare nu cu atât mai mult vor aduce 
roade duhovniceşti atâția zeci de mărturisitori 
mai mult sau mai puțin cunoscuţi, în viața 
tuturor creştinilor secolului 21? 

Prin urmare, acest site are ca principal scop 
cunoaşterea martirilor din temnițele comu- 
niste, scoaterea lor la lumină şi urmarea lor în 
dreapta mărturisire, în trăirea vieţii autentice 
întru Hristos. Avem datoria să îi cinstim pe 
aceşti mărturisitori, să le urmăm exemplul de 
trăire în Hristos, dar avem şi bucuria de a intra 
într-o relaţie personală cu ei, de a ni-i face pri- 
eteni şi ajutoare de nădejde.“ (B.0.) 


Adrian Severin - denumirea 
generică a politicianului român 
Dragă politicianule român, care nu recunoşti 
niciodată că ai greşit, care strigi hoţii arătând 
în toate direcţiile numai spre tine nu, care 
ameninți cu dreptatea în justiţie şi care nu laşi 
justiția să-şi facă treaba, care eşti întotdeauna 
nedreptăţit, care, chiar dacă nu a auzit nimeni 
de tine, eşti lucrat politic, eşti întotdeauna o 
victimă politică, care, chiar când colegii 
recunosc că nu te mai săturai, postezi pe blog 
şi scrii cărți ale revoltei, care eşti incompetent 

şi lipsit de simţul răspunderii, al realităţii şi al 
decenței, care eşti hoţ, imoral, amoral, egoist, 
mincinos, arogant, care nu demisionezi până 
nu eşti dat afară în şuturi, de acum nu te mai 
poți ascunde pentru că de acum ai o oglindă în 
care te-am văzut noi şi o lume întreagă. Cum? 
Ai încercat să aplici şi afară aceleaşi trucuri 
mizere, aceleaşi manevre mârlăneşti, dar nu ţi- 
a mers. Nimeni nu ţi-a plâns de milă. Nici o 
televiziune mogulească nu te-a chemat să-i 
înfierezi pe mai marii PE şi UE. Ai fost executat 
pe loc ca un tâlhar de cai şi de gât ţi-a fost 
agăţată identitatea adevărată: cea a faptelor şi 
nu cea vorbelor. 

De acum ai un chip şi un nume care vor 
echivala, de fiecare dată, cu o sentință defini- 
tivă şi irevocabilă. Pentru că de acum te 
cheamă Adrian Severin Adrian Năstase, Adrian 
Severin George Copos, Adrian Severin Codruţ 
Sereş, Adrian Severin Dan Pasat... (P.G.) 


Protest împotriva discriminării 
foștilor deţinuţi politici legionari 
Asociaţia pentru Memorie Identitară 
„Carpaţii“ a luat act cu indignare de inițiativa 
legislativă a parlamentarului liberal Raymond 
Luca privind excluderea de la drepturile pre- 
văzute prin Legea 221 / 2009, a foştilor deţi- 
nuți politici condamnaţi de regimul totalitar 
antonescian, precum şi de intenţia declarată a 
autorităților de resort de a adopta această 
măsură. 

Punctul de vedere al Guvernului, favorabil 
revizuirii, precum şi discutarea acesteia, 
proiectată pentru marți 22 martie 2011, în 
Comisia Juridică a Camerei Deputaţilor, 
denotă intenţia autorităţilor de a adopta 
această măsură legislativă. 

Printre obiectele de activitate ale Asociaţiei 
„Carpaţii“, figurează şi „cinstirea şi pro- 
movarea memoriei unor personalități care au 
avut un aport deosebit în lupta de Rezistență 
împotriva regimului totalitar-comunist, lup- 
tînd şi sacrificîndu-se pentru Libertatea şi 
Demnitatea națiunii române“. Credincioşi 
acestui obiectiv, precum şi principiilor Statului 
de Drept, care exclud discriminarea pe motive 


politice sau ideologice, condamnăm cu fermi- 
tate inițiativa legislativă a liberalului Raymond 
Luca, pe care o considerăm iresponsabilă, dis- 
criminatorie şi menită să redeschidă vechi răni 
în societatea românească, periclitînd pacea 
socială. 

Raymond Luca ignoră cu bună ştiinţă adevărul 
istoric conform căruia peste 70 % din foştii 
deţinuţi politici anticomunişti au fost 
legionari, precum şi faptul că majoritatea 
nucleelor de rezistență anticomunistă din 
munţii României au fost organizate de 
legionari. După cum tot legionari au fost luptă- 
torii paraşutați de avioanele americane în 
România, pentru întărirea rezistenţei armate, 
şi executați de comunişti în 1953. 

Mult mai grav ni se pare punctul de vedere al 
Guvernului Nr. 1546/16.06.2011. Constatăm că 
documentul semnat de premierul Emil Boc, 
reia practic teze ale propagandei oficiale a 
regimului comunist. 

Astfel, primul ministru afirmă că „în perioada 
postbelică, majoritatea statelor europene, 
democratice sau nu, au luat măsuri împotriva 
membrilor şi susținătorilor organizaţiilor de 
tip fascist şi a colaboratorilor regimului nazist 
(condamnări în justiție, descalificare adminis- 
trativă, lipsirea temporară de drepturi 
cetăţeneşti, exproprieri, amenzi etc.)“, „măsuri 
punitive (...) implementate ca urmare a mai 
multor decizii luate Ia nivel internaţional sau 
național“. Premierul concluzionează că „nu 
poate fi pusă pe același plan condamnarea 
celor care s-au împotrivit regimului comunist, 
în numele unui crez democratic, cu aceea a 
reprezenanților şi militanţilor unei mișcări 
totalitare, extremiste, care doreau înlocuirea 
unui totalitarism cu altă formă de totali- 
tarism“. Trebuie să observăm că onor con- 
silierii d-lui prim-ministru stau prost în pri- 
vința cunoştinţelor istorice, iar consultanța 
Institutului pentru Investigarea Crimelor 
Comunismului şi Memoriei Exilului Românesc 
pare a nu fi de nici un folos ştiinţific. 

Cu acest prilej, ne facem datoria de a-l informa 
pe prim-ministrul Emil Boc că Tribunalul 
Internaţional de la Nurnberg nu a inculpat şi 

nu a condamnat nici un legionar, Mişcarea 
Legionară nefigurînd pe lista organizaţiilor 
fasciste interzise. În urma înaintării, în 1945- 
1946, a unor memorii către autoritățile ameri- 
cane la Frankfurt am Main şi Glasenbach 
(Austria), legionarii au fost exoneraţi de orice 
acuzație de crimă împoriva umanității ori 
crimă de război, în condiţiile în care alte 
mişcări naţionaliste considerate fasciste au 
fost condamnate de Tribunal. 

Mai mult decât atât - şi documentele existente 
inclusiv la CNSAS susţin acest adevăr -servici- 
ile secrete americane au stabilit colaborări cu 
legionarii încă din 1945, pentru depistarea ele- 
mentelor comuniste infiltrate de sovietici cu 
scop subversiv în zona de ocupaţie americană. 
După 1949, în cadrul unui proiect subordonat 
direct preşedinţilor Harry S. Truman şi 
Vincent Auriol, între serviciile secrete ameri- 
cane şi franceze, pe deo o parte, şi Mişcarea 
Legionară, pe de altă parte, s-a desfăşurat o 
colaborare constând în antrenarea şi 
paraşutarea pe tritoriul României ocupate de 
soviete a unor voluntari legionari cu scopul 
organizării de acţiuni informative şi operative, 
în perspectiva declanşării unui război între 
blocul NATO şi URSS. Toţi legionarii parașutați 
au fost prinşi de Securitate şi executaţi. 

De asemenea, documentele istorice şi mărturi- 
ile supraviețiuitorilor, atestă că imediat după 
invadarea ţării de către sovietici şi instaurarea 
regimului comunist, legionarii au constituit în 
toate regiunile Carpaţilor româneşti structuri 
de rezistență armată, cu scopul declarat de a 
sprijini, prin acțiuni de gherilă, o eventuală 
ofensivă aliată împotriva URSS. 

Menţionăm că o mare parte a combatanților 
acestor grupuri de rezistență fuseseră închişi, 
ca legionari, între 1941 şi 1944, printre ei 
numărîndu-se: Ion Gavrilă Ogoranu (Munţii 
Făgăraşului), fraţii Paragină (Munţii Vrancei), 
Nicolae Purcărea (Munţii Argeşului), grupul 
Unguraşu-Baciu (masivul Uturea-Bacău), 
grupul Păun-Şercăianu (munții Buzăului) şi 
mulți alții. 

Oare di prim-ministru şi dl Raymond Luca îşi 
pot închipui că aceşti legionari luptau alături 


de aliaţii occidentali avînd ca scop instaurarea 
„unei alte forme de totalitarism“? Ori că ameri- 
canii au colaborat cu ei, paraşutîndu-i în 
România, pentru a înlocui comunismul cu fas- 
cismul? 

Nu vrem să insistăm asupra absurdului acestor 
afirmaţii. 

Iar cea mai bună garanţie că legionarii militau 
pentru acelaşi regim întemeiat pe principiile 
statului de drept se află în lucrarea Destinee 
du nationalisme, publicată în 1951 la Paris, în 
care Horia Sima afirmă viabilitatea sistemului 
democratic de guvernare, punînd efectivele 
naționaliste din exil în slujba salvgardării aces- 
tui sistem aflat sub amenințarea expansiunii 
sovietice. 

Etichetările pripite de genul „totalitarist“ sau 
„fascist“ trebuie evitate, mai cu seamă în 
condiţiile în care ele erau folosite intens de 
propaganda comunistă la adresa adversarilor 
politici, inclusiv a legionarilor. Prin reluarea 
lor, oficialităţile statului român de astăzi îşi 
însuşesc, poate involuntar, punctele de vedere 
ale regimului ilegitim şi criminal - condamnat 
de altfel de preşedintele Traian Băsescu. 

În opinia noastră, derapajele antidemocratice 
şi cu caracter discriminatoriu, contrare prin- 
cipiilor fundamentale ale drepturilor omului, 
de genul iniţiativei legislative a domnului 
Raymond Luca - susținute de Guvernul 
României - nu fac decât să confirme faptul că 
România de astăzi continuă să fie condusă de 
oameni formaţi la şcoala defunctului regim 
comunist, incapabili să se debaraseze de 
şabloanele ideologiei al căror produs sînt, 
indiferent de apartenenţa politică din acest 
moment. 

Considerăm că punerea în practică a acestei 
măsuri legislative nu face decât să redeştepte 
în societatea românească vechi tensiuni şi 
resentimente, readucînd în actualitate fan- 
tomele şi spaimele trecutului totalitar şi înde- 
părtînd mult perspectiva realizării unei reale 
reconcilieri naționale. 

Asociaţia pentru Memorie Identitară 
„Carpaţii“ cere cu fermitate Parlamentului 
României să nu adopte această iniţiativă le- 

gislativă. Înainte de a vota, cerem tuturor par- 
lamentarilor să îşi îndrepte gîndul o clipă la 
cei care, în urmă cu jumătate de secol, şi-au 
sacrificat tinereţea şi viața pentru apărarea 
demnităţii şi libertăţii poporului român, pen- 
tru ca noi astăzi să putem trăi într-un regim 
parlamentar. 

Adoptarea modificării legii 221/2009 ar 
însemna condamnarea încă o dată a acestor 
luptători pentru Libertatea şi Demnitatea 
poporului român. 

În aceste condiţii, ne rezervăm dreptul de a 
acționa în justiţie pe cei care, în accepţia noas- 
tră, aduc o ofensă memoriei acestor eroi, pre- 
cum şi acela de a face cunoscut forurilor inter- 
naţionale acest incalificabil abuz împotriva 
drepturilor omului. (Florin Dobrescu, 
Preşedintele Asociaţiei pentru Memorie 
Identitară „Carpaţii“, 21 martie 2011) 


Desertul de la DNA: 

Don Marius Petcu! 

Excelentă, încântătoare, savuroasă această 
prăjitură pe care DNA-ul ne-a oferit-o ieri - din 
fantasticul program „nici o zi fără un dulce“. 
Mărturisesc: am descoperit că-mi plac agitația 
şi scandalul şi nu liniştea coclită, fetidă; atunci 
când ele sunt rodnice, când sunt puroiul pe 
care îl curăţă bisturiul DNA-ului şi pe care 
avem ocazia să-l vedem şi noi. Și aşa cum îmi 
declaram încântarea, cu ceva timp în urmă, 
pentru luarea în vizor a acestor interlopi sindi- 
cali (nu lideri sindicali) pentru cercetarea 
averilor, cu atât mai mult o declar astăzi când 
Marius Petcu (denumirea generică de acum 
pentru actualii şefi ai sindicatelor, aparţinători 
ai aceleiaşi găşti şi probabil ai aceloraşi apucă- 
turi), a fost prins cu mâna băgată adânc în 
mierea corupției şi foarte probabil a hoției, 
după cum vom afla cât de curând. 

Am mai spus-o: mişcarea sindicală este tot atât 
de vinovată de tot ceea ce s-a întâmplat în 
România ca şi structura politică. Sindicatele, 
prin liderii lor centrali şi locali, au participat la 
devastarea economiei, la umflarea peste poate 
a sectorului bugetar, la corupția şefilor şi 
funcţionarilor de rând, la dezastrul din şcoală 


şi din sănătate, la şpagă, la combinătoria 
politică, la mafie. Ei sunt mafia, alături de 
ceilalți doni sindicali, politici, administrativi, 
economici, stradali. 

Să fim înțeleşi: nu am nimic cu sindicatele în 
sine. Ba din contră, le-am susţinut ani de zile, i- 
am susținut şi pe şefii lor în obiectivele cu care 
ieşeau în față; în sufletul meu, în discuţiile cu 
cei din jur, în ceea ce am scris, în scurta activi- 
tate politică. Îmi lipsesc, pot să spun că tânjesc 
după nişte sindicate în acea formulă de organi- 
zare şi de activitate care să ajute la o aşezare 
solidă şi bună a societăţii: să apere oamenii de 
sclavie (după cum pretind) şi nu să-i facă 
sclavii lor. 

Avem nevoie de sindicate corecte, competente, 
responsabile aşa cum avem nevoie de politi- 
cieni corecţi, compentenți responsabili. Dar 
ceea ce avem acum este la polul opus: cățăraţi 
pe naivitatea, speranțele, greutăţile, nenoro- 
cirile, morţile oamenilor, o haită de interlopi a 
confiscat mişcarea sindicală şi a folosit-o doar 
pentru a aduna; au şantajat, au corupt, au 
căzut la pace, au furat, au nenorocit, au 
omorât, au lipsit de viitor, au distrus vieţi. 
Dacă vrem ca lucrurile să se schimbe în bine, 
trebuie făcută curăţenie generală. Mult timp - 
dar încă şi acum - s-a crezut şi spus că ea trebuie 
să înceapă cu zona politică. Dar aceasta, evi- 
dent, având puterea în mână, fie ea Putere fie 
Opoziţie, s-a împotrivit, se împotriveşte. Ceva, 
ceva a pornit şi acolo. lată însă că apare o 
nouă perspectivă: curăţarea şi reaşezarea soci- 
etății de jos în sus, dinspre zona civilă (justiţie, 
administraţie, economie, clanuri mafiote) 
către politic. Care, sub presiunea unui român 
mai lămurit şi mai hotărât, să fie şi el transfor- 
mat: atât prin decimarea interlopilor lui cât şi 
prin alegeri. 

Nu ştiu dacă aţi constatat şi dvs, dar zilele par 
mai frumoase, mai pline de viaţă, de speranțe, 
de veselie de când avem regimul cu un dulce 
pe zi. Iar întrebarea: Oare „cine“ prăjitură mai 
vine? pare că i-a scos pe mulți din amorțeală; li 
se dezmorțeşte mintea, le bate inima mai 
repede, sunt mai vioi. Ca mâine-poimâine am 
putea avea o nație renăscută. (Paul Ghiţiu) 

Csibi Barna la statuia 

lui Avram Iancu! 

Probabil că numai orbirea şi prostia fără 
seamăn îi împing pe politicienii noştri din 
opoziţie să organizeze campanii naționale şi 
proteste locale împotriva detaşării la Abrud a 
lui Csibi Barna (cel care a spânzurat o mari- 
onetă cu chipul lui Avram Iancu într-o piață 
din Miercurea Ciuc), crezând că astfel lovesc în 
Băsescu. 

Din contră, mie mi se pare cea mai inteligentă, 
mai plină de fantezie şi de finețe, cea mai sub- 
tilă şi diplomată decizie a unei autorități pu- 
blice din România în aceşti 21 de ani: să-l tri- 
miți pe un măcelar, deocamdată doar virtual, 
în ţarcul celor cărora ar vrea să le ia gâtul. 

O adevărată lovitură de maestru în fața căreia 
rămâi mut de admiraţie. 

Nu tu fugărirea delicventului, nu tu arestare cu 
televiziuni, nu tu eliberare triumfală, nu tu 
proteste ale maghiarilor discriminați din 
România şi a celor indignați din afară, nu tu 
intoleranță; doar educaţie. O invitaţie la 
cunoaştere interetnică, dar şi interumană. Ce 
nopți interesante nu ar fi dormit - fără nici un 
motiv sunt sigur - haiducul ciucan, prilej pen- 
tru înmuiere; ce zile lungi ar fi fost prilej pen- 
tru înțelepțire; câţi noi prieteni (poate primii 
lui adevăraţi prieteni) alături de care să 
descopere plăcerea de a trăi! 

Iar pentru cei de acolo: ce şansă extraordinară 
să cunoască un mâncător de români! Să-l 
primească frumos! Să-l îmblânzească! Să şi-l 
facă prieten! Să vadă că e un om! Şi că, sunt 
sigur, ştie să fie om! Să arate că sunt mai buni, 
mai inteligenţi, mai omenoşi decât el şi decât 
cei care îi consideră altfel; de exemplu urmaşii 
slugilor din trecut, nişte primitivi obraznici, 
murdari şi needucaţi, care ar fi trebuit ori dis- 
ciplinaţi, ori exterminați! 

Şi apoi, imaginaţi-vă momentul apoteozei, 
clipa triumfului pentru români şi maghiari 
deopotrivă: Csibi, peste vreo şase luni, alături 
de localnici, cu tricolorul peste piept, cu ochii 
strălucitori, cântând mândru, fericit şi 
recunoscător din toţi bojocii: Iancule, frate! 


(P.G.) 


Csaba Asztalos îi discriminează 
pe români 

Csaba Asztalos este preşedintele Consiliului 
Naţional pentru Combaterea Discriminării 
(CNCD), un organism de inspiraţie comunistă, 
descins direct din era comisarilor sovietici. O 
instituţie a statului român, plătită de români 
ca să-i supravegheze pe români, ca nu cumva 
să-i mănânce pe unguri, sau pe ţigani - nu că 
ungurii i-ar iubi pe aceştia din urmă, dar dacă 
e să-i folosească împotriva majoritarilor, de ce 
nu? 

Csaba Asztalos pare a fi ori un ungur cu minte 
puţină ori unul tare obraznic, ori amândouă. 
Mai întâi pentru că sentința pe care el a dat-o - 
fără ca CNCD să fi fost sesizat şi să se fi pro- 
nunțat, dar nu asta e problema - e de o prostie 
fără seamăn atât în româneşte, cât şi în 
ungureşte şi chiar şi pe ţigăneşte. A cataloga o 
detaşare ca discriminare etnică, doar pentru 
că cel care a primit-o e un ticălos cu capul 
țuguiat şi ceafa groasă, care se joacă de-a 
Horthy şi românii, adică un individ de care 
etnicii unguri din România ar trebui să se de- 
zică, aşa cum s-ar întâmpla oriunde în lumea 
civilizată, e o gugumănie fără seamăn. Sau o 
obrăznicie fără limite, chiar, ca să folosesc o 
exprimare la fel de savantă ca şi grăirea 
preşedintelui Csaba, „o aroganță“ de o imper- 
tinență mitocănească. Ceva de genul: „Bă, voi 
de noi nu vă atingeți! Aţi înțeles?*. 

Apoi, pentru că, fără să-şi dea seama, ungurul 
Asztalos, sărit fără să i-o fi cerut „victima“ în 
ajutorul ei, discriminează câteva mii, poate 
zeci sau sute de mii de români care sunt 
detaşaţi, au fost detaşaţi şi vor fi detaşaţi. 
Adică de ce ei da şi Barna ba? Cum ar fi ca toți 
aceştia să-l denunțe pe comisarul Csaba la 
CNCD şi chiar în justiţie ? 

În al treilea rând, pentru că nu i-am auzit nici 
pe Csaba, nici consiliul pe care îl prezidează, 
să se fi sesizat, să fi avut vreo poziţie, să fi luat 
vreo hotărâre măcar într-unul din deloc 
puţinele cazuri de discriminare a românilor 
din Harghita şi Covasna. Cum ar fi, de exem- 
plu, în ceea ce priveşte dreptul la muncă; mai 
precis a celor daţi afară, sau respinşi la anga- 

jare doar pentru că sunt români. Sau vrea 
tovarăşul comisar să spună că nici un astfel de 
caz nu s-a întâmplat pe mândrele plaiuri 
locuite majoritar de colegii săi de etnie? 
Propun deci, în sensul gândirii Asztaloşiene: 
1. Românii detaşaţi să facă plângere de dis- 
criminare etnică. 2. Românii refuzaţi la anga- 
jare sau concediaţi, să facă plângere de dis- 
criminare etnică. 3. În primul rând românii 
beţivi, leneşi, incompetenţi sau hoţi care au 
fost refuzaţi sau concediaţi să facă plângere de 
discriminare etnică, pentru că e clar că ei au 
fost refuzaţi şi concediați, ca şi în cazul călău- 
lui de simboluri şi istorie, pentru că erau 
români şi nu pentru că erau beţivi, leneşi... 

4. Detaşarea preşedintelui CNCD la Abrud 
pentru investigarea discriminării ungurilor în 
zonă. (Paul Ghiţiu) 


Ne-a părăsit Mihai Buracu 

Iată că anul 2011 se dovedeşte a fi anul ma- 
rilor despărțiri. Oameni dragi, oameni mari, 
coloana vertebrală a acestui neam, români au- 


) - 





tentici, se mută în țara de peste veac. Marii 
români se duc din viața aceasta într-un ritm 
amețitor, trecând prin ignoranţa şi nepăsarea 
noastră tot mai acută. Astăzi aflăm cu tristețe 
că încă un luptător pentru credință şi neam a 
plecat dintre noi. Oare câţi l-au cunoscut şi 
oare ce a făcut statul pentru acest om? Câţi din 
tinerii acestei generaţii libere, sau libertine, 
conştientizează spiritul de jertjă, dârzenia şi 
sacrificiul acestor minunaţi oameni? 
www.fenomenulpitesti.ro anunță cu adâncă 
tristeţe trecerea la Domnul (8 martie a.c.) a 
fostului deținut politic Mihai Buracu (81 de 
ani). Fiul unui preot militar, s-a născut la 
Drobeta Turnu Severin pe 24 ianuarie 1930. A 
urmat Liceul „Negru Vodă“ din Făgăraş şi 
Liceul „Traian Doda“ din Caransebeş, unde s-a 
încadrat în Frăția de Cruce, motiv pentru care 
a fost arestat la 7 iunie 1949. Deşi a fost con- 
damnat la doi ani de închisoare corecțională, a 
stat închis vreme de cinci ani, pedeapsa fiindu- 
i prelungită cu două internări administrative. 
A trecut prin închisorile Târgşor, Peninsula, 
Poarta Albă, Jilava, Piteşti, Bicaz, Borzeşti şi 
Oneşti. A fost torturat la Piteşti, într-unul din 
ultimele loturi ale „reeducării“, începând cu 
luna martie 1951, şi a cunoscut ororile blas- 
femiilor de Paşti. Experienţa l-a marcat atât de 
mult, încât i-a albit părul într-o singură noapte. 
A descris prin ce-a trecut în cartea sa Tăblițele 
de săpun de Ia Piteşti. 

După eliberare, a absolvit Facultatea de 
Filologie ca şef de promoție, la fără frecvenţă. 
A lucrat ca profesor suplinitor de limba 
română, dar a fost nevoit să fie şi bibliotecar, 
zilier pe şantiere, încărcător şi descărcător de 
lemne. A fost şicanat şi urmărit de Securitate 
multă vreme după ieşirea din închisoare, pri- 
mind interdicția de a publica (scria poezii şi 
proză) şi de a deţine o maşină de scris. Mihai 
Buracu a fost senator de Mehedinţi din partea 
PNŢCD, în legislatura 1992-1996. 

Rugăciunile noastre se îndreaptă spre bunul 
Dumnezeu, ca să-l primească pe Mihai Buracu 
alături de cei drepţi şi să-i întărească pe toţi cei 
dragi ai lui. Dumnezeu să-l odihnească în pace! 


(T.) 

2% pentru 
Asociaţia „Rost' 


ragi prieteni ai revistei ROST, vă în- 
[) demnăm să sprijiniți o organizaţiei civică, 

nonprofit, neguvernamentală, bazată pe 
voluntariat şi dedicată binelui public: Asociaţia 
„Rost“. Prin direționarea a 2% din impozitul pe 
venit, pe care oricum îl plătiţi statului, către 
Asociaţia „Rost“. În fapt, cereţi ca o parte din 
impozitul plătit să fie cheltuit în favoarea unei 
organizaţii care face o lucrare ce vă reprezintă. 

După cum ştiţi, principala activitate a 
Asociaţiei „Rost“ este editarea revistei de faţă, dar 
a fost în prima linie şi în alte chestiuni care țin de 
interesul general (organizarea laicatului ortodox 
sub egida Forului Ortodox Român, apărarea şi 
promovarea familiei, recunoaşterea sfinților din 
închisorile comuniste, îmbisericirea tineratului, 
dezvăluirea adevărului asupra unor episoade de 
istorie recentă etc.). Mulţi ne-aţi scris că vă place 
publicaţia noastră, iar o parte dintre dumnea- 
voastră v-aţi arătat ataşamentul față de asociaţia 
şi revista ROST cu diferite prilejuri. Vă mulţu- 
mim. Anul acesta o puteţi face din nou. 

E bine să ştiţi că editarea revistei ROST 
este realizată prin efortul voluntar al unui grup 
de preoți, istorici, sociologi, medici, profesori, 
ziarişti, în covirşitoarea lor majoritate tineri. 
Nimeni nu este plătit. Singura noastră răsplată 
este munca bine făcută şi bucuria de a vedea că 
dumneavoastră, cititorii noştri, prețuiţi această 
lucrare. Şi e normal să fie aşa, căci ROST nu 
este o afacere din care să cîştige cineva, ci un pro- 
iect cultural, menit unei resurecții morale şi spiri- 
tuale a românilor. 

Sprijiniți revista ROST, pentru a deveni 
mai bună, mai consistentă şi pentru a-şi putea 
păstra independența! 

Pentru a direcţiona 2% din impozit către 
Asociaţia „Rost“ — şi implicit către revista ROST 
- urmați etapele de mai jos. 

Notaţi datele de identificare ale organizaţiei 
noastre: 


Numele: Asociaţia „Rost“ 

Codul unic de identificare (codul fiscal): 
12495302 

Contul bancar în format IBAN: 

RO25 BACX 0000 0001 0736 3250, 
deschis la Unicredit Țiriac Bank, 
Sucursala Orizont - Bucureşti. 

Dacă aveţi venituri de la un singur angajator 
(un loc de muncă şi un salariu), completaţi Cere- 
rea 230, „Cerere privind destinaţia sumei repre- 
zentînd pînă la 2% din impozitul anual“ pe care o 
descărcaţi de pe site-ul Ministerului Finanţelor. La 
Capitolul B veţi trece datele Asociaţiei „Rost“ indi- 
cate mai sus. La rubrica „Suma“ treceţi suma re- 
prezentînd 2% din impozitul pe care îl datoraţi pe 
venit. Dacă nu ştiţi suma, lăsaţi rubrica liberă, 
căci va fi completată de Administraţia Financiară. 

Cereţi firmei/instituţiei unde sînteți angajaţi 
o copie după formularul 210 „Fişa Fiscală privind 
impozitul pe veniturile din salarii“. Anexaţi for- 
mularul la Cererea 230. 

Cele două documente se depun la registratura 
Administraţiei Financiare sau se trimit prin 
poştă, cu scrisoare recomandată. 

Dacă anul trecut ați avut venituri din mai 
multe surse, utilizaţi Declaraţia 200, „Declaraţie 
specială privind veniturile realizate“ (o veţi primi 
acasă, prin poştă, de la Administraţia Financiară 
sau o puteți descărca de pe site-ul Ministerului 
Finanțelor). La Capitolul III, „Destinația sumei 
reprezentînd 2% din impozitul pe venitul anual 
datorat“, punctul 2, „Sponsorizare entitate non- 
profit“ completaţi cu datele Asociaţiei „Rost“ indi- 
cate mai sus. La rubrica „Suma“ puneţi echivalen- 
tul a 2% din impozitul pe venit datorat sau lasaţi 
liber, căci va completa Administrația Financiară. 
Documentul se depune la registratura Adminis- 
trației Financiare sau se trimite prin poştă, cu 
scrisoare recomandată. 

Important! Data pînă la care trebuie să de- 
puneţi declaraţia pe venit este 15 mai 2011. 

Dorin Cioabă - 
președintele 
„tribunalului“ țigănesc 
PSă-na 


Să "uce, soarele 
Pesti 


ua voastră. 








Vedere de pe Centura Politicii 


Tara cu două Justiţii 


Viorel Patrichi 





destui alogeni care duc totul în derizoriu, 

este condusă totuşi de un preşedinte ales. 
Ion Budai Deleanu a făcut radiografia derizoriului 
plasat în epoca dramatică a domniei lui Vlad 
Ţepeş. Nimeni nu sufla în faţa acelui om şi, totuşi, 
derizoriul nostru se perpetua, ca a doua natură. 

Să sperăm că nu vor modifica acum şi 
Constituţia ca să nu mai avem nici acest drept de 
a-l alege pe şeful statului. Orice e posibil. Au uitat 
de rezultatele referendumului şi acum se fac că 
plouă. Cum să reducă ei numărul parlamenta- 
rilor taman la pont? Ce dacă aşa a cerut atunci 
voința populară? 

România este țara în care minoritarii depun 
jurământ colectiv de credință față de un stat stră- 
in, cum au făcut ungurii lui Laszlo Tokes. Şi ni- 
meni din conducerea statului nu consideră grav 
un asemenea lucru. Îmi vine în minte mereu for- 
mula „statul minimal“, la care ţine atât de mult 
Dinu Patriciu. Un stat în care totul poate fi înstrăi- 
nat. Vindem şi suflete dacă ies bani. De ce nu „sta- 
tul neantizat“ fiindcă tot se ocupă doar de dis- 
tribuit ajutoare pentru minoritari de tot felul? 

Un prieten îmi spunea recent că se va decla- 


R omânia, ţară de regi şi împărați, unde avem 


rațigan la următorul recensământ şi va vota cu ți- 
ganii. Am rămas mut fiindcă nu mă aşteptam să 
aud asemenea reacţie de la un român. Intuind 
întrebarea mea nerostită, omul a continuat: 
„Pentru că vreau să am şi eu drepturi ca minori- 
tarii, fiindcă majoritarii se bucură doar de obli- 
gaţii, statul nu se îngrijeşte nici de limba română, 
ce să mai facă pentru români?“ Dincolo de orice 
glumă, iată efectul „discriminării pozitive“ într-o 
țară ca România. 

În sfârşit, România are două Justiţii. „Regele“ 
Florin Cioabă i-a făcut palat juridic „prințului“ 
Dorin Cioabă, i-a luat robă vişinie, i-a dat ciocan 
de lemn şi l-a făcut preşedinte de tribunal. l-a 
adus şi 6 „judecători“, tot în robe vişinii, la fel de 
iuți la minte ca el. „La noi, haina neagră nu se 
poartă. De aceea, am ales ca robele juraţilor să fie 
vişinii, o culoare care nouă ne place foarte mult. 
E o culoare reprezentativă pentru noi, iar 
mânecile sunt, parţial, cu alb, simbolizând că 
juraţii au mâinile nepătate şi că vor face drep- 
tate“, a explicat „prințul“ Cioabă. E adevărat că 
nici „preşedintele“ tribunalului țigănesc nu are i- 
cenţa în studii juridice. Dar ce mai contează? La ce 
ne mai trebuie studii făcute temeinic, dacă putem 
cumpăra diplome? S-a îngropat şi ancheta penală 
pe marginea diplomelor false. 

Numai într-un stat unde justiția a fost batjo- 
corită se poate întâmpla să apară o instanță para- 
lelă. Fiindcă noi ne abandonăm tradițiile, țiganii 
maimuţăresc orice dintr-o veche înclinaţie spre 
mimetism. Aşa se întâmplă şi în justiție. 

La fel stau lucrurile şi cu ungurii. Constituţia 
interzice categoric partidele constituite pe criterii 
etnice, iar UDMR se perpetuează la guvernare, 
indiferent de regim. Caz unic în lume. 


Marea politică și mângâierea 
pe creștet 


Relaţiile dintre Statele Unite ale Americii şi 
Federaţia Rusă rămân, pe mai departe, extrem de 
complicate. Ele se circumscriu celui mai amplu 
joc de şah din geopolitica actuală. Asta şi pentru 
că Washingtonul a ţinut morţiş să-şi ridice la masă 
adversarul pe care tocmai era pe punctul de a-l 
face mat. 

S-a temut America să rămână singură la ti- 
mona lumii şi, de aici nevoia irepresibilă de ad- 
versar? Sau este pur şi simplu o realitate pragma- 
tică? Washingtonul şi-a atins propria limită a i- 
dership-ului şi nu poate merge mai departe soli- 
tar? Indiferent care ar fi răspunsurile corecte, un 
adversar chiar poate fi ajutat să redevină ceea ce 
nici el nu mai spera. 


Dmitri Medvedev împreună cu Barack Obama 


Cele două fronturi deschise de George W. 
Bush l-au pus pe Obama în fața unor opțiuni difi- 
cile. Mai ales că izbucnise şi criza economico-fi- 
nanciară. Să deschidă acum un al treilea front în 
lumea arabă ar fi sinucidere curată pentru Ame- 
rica. lar Rusia ar putea să-i acorde tot sprijinul... 
Dovadă că acceptă orice sancțiune contra priete- 
nului Gaddafi. 

După ce şi-a convins aliaţii să meargă împre- 
ună în grota lui Bin Laden din Afganistan, Ame- 
rica mai avea nevoie şi de acordul Rusiei. 

Şi atunci, internautul Obama a făcut o vizită 
în martie 2009 la Moscova unui alt internaut al 
politicii mondiale. Acolo a lansat aforismul „rese- 
tării“ relaţiilor politice, o teorie la fel ceţoasă, ca 
„perestroika“ lui Gorbaciov. 

Dar ce facem cu aliații noi din estul Europei? 
Dacă vor interpreta eronat „resetarea noastră“? 
Şi atunci, Obama l-a trimis la Bucureşti pe Joe 
Biden. Vicepreşedintele american a ţinut atunci 
un discurs excelent la Biblioteca Universitară, 
unde ne-a spus că Washingtonul nu ne uită şi că 
România poate fi un vector al democraţiei spre 
estul ex-sovietic. 

O mângâiere pe creştet. (Mai fusese una 
atunci când Bill Clinton a venit, în 1999, în Piaţa 
Universităţii din Bucureşti, după ce ne trântise 
uşa NATO în nas la Madrid). 





16 


anul IX e nr. 98 


POLITICA, LA DESCUSUT 


ROST 





Iar acum, Biden a venit la Moscova pentru a 
asigura tandemul Putin-Medvedev că promisiunile 
din 2009 nu au fost uitate. „Resetarea func- 
ționează!“. Şi poporul rus e fericit. Astfel, în decem- 
brie 2008, doar 17% din ruşi aveau o părere po- 
zitivă despre SUA. „În acest an, numărul lor a 
depăşit 60%!“ Dar şi americanii par cuprinși de 
iubire. În 2008, ei credeau că Rusia face parte din 
primele cinci țări ce amenință SUA. În 2011, doar 
2% din americani mai cred că Rusia este un pericol. 

Să trecem astfel de afirmaţii la categoria 
amabilități politice. 

Moscova doreşte relaţii economice şi comer- 
ciale mai intense cu Statele Unite, vrea o vorbă 
bună pe lângă Georgia care nu trebuie să se mai 
opună la aderarea Rusiei la Organizația Mondială 
a Comerțului. 

Mai mult, Medvedev, care se visează un fel de 
Petru cel Mare mai mic sau măcar țarul 
Alexandru al III-lea, şi-a imaginat o „Vale a 
Siliciului“ lângă Moscova, care se va numi 
Skolkovo. Să vină americanii să investească, să 
aducă mai ales tehnologii moderne, iar ruşii vor 
aprecia gestul lor. Biden le-a reproşat însă că jus- 
tiția şi climatul de afaceri au devenit irespirabile 
în Rusia pentru investitorii străini, dar a adus cu 
el la Moscova0 suită de oameni de afaceri. În con- 
cluzie, relaţiile economice bilaterale încă slabe şi 
cooperarea geopolitică au dominat şi acest dia- 
log. Iar Vladimir Putin i-a propus direct demnita- 
rului american ridicarea regimului de vize dintre 
Rusia şi SUA. Să circule liber tot ciukmekul prin 
patria visului absolut! 

Biden era numai zâmbet. Şi atât. 

„Nezavisimaia Gazeta“ este de părere că 
americanul a poposit la Moscova pentru a susține 
subliminal candidatura la preşedinţie. Se sub- 
înţelege: a micului Petru cel Mare. Poate fi şi asta, 
deşi „tandemul“ nu a răsuflat nimic. 

După care, vicepreşedintele Statelor Unite a 
venit la Chişinău. Trecând peste stilul infantil în 
care Alianța pentru Integrare Europeană a de- 
monstrat cât de subminată este această coaliție gu- 
vernamentală, tocmai când nu trebuia să arate 
acest lucru, Joe Biden a discutat cu premierul Vlad 
Filat, după care a ţinut un discurs în faţa a mii de 
persoane în Scuarul Teatrului Naţional de Operă şi 


Balet din Chişinău. Cu acest prilej, el a reconfirmat 
susținerea SUA pentru reformele democratice şi 
parcursul european al Republicii Moldova şi pen- 
tru integritatea teritorială a celui de-al doilea stat 
românesc. Înaltul oficial SUA s-a întâlnit ulterior cu 
preşedintele interimar Marian Lupu. La întâlnire 
au fost prezenţi şi alți deputați, printre care Mihai 
Ghimpu, preşedintele Partidului Liberal, Vladimir 
Plahotniuc, prim-vicepreşedinte al Parlamentului, 
Liliana Palihovici, vicepreşedinte al Parlamentului, 
şi Mihai Godea, deputat al Partidului Liberal 
Democrat. La grămadă. 

Biden le-a cerut să rămână uniţi şi ameri- 
canii vor fi alături de ei pentru menținerea 
integrităţii teritoriale. Cum? Înaltul demnitar nu 
ne-a spus. 

Şi a fost a treia mângâiere pe creştet pentru 
români. 

Să nu uităm că şi ruşii vorbesc despre inte- 
gritatea teritorială a Republicii Moldova. Fără să 
spună cum văd ei suveranitatea celui de-al doilea 
stat românesc. Dar deducem cum pofteşte Krem- 
linul să fie independenţa R. Moldova. Cu o con- 
diţie: să se păstreze cuiul lui Ivan pe Nistru. Să-şi 
atârne el izmenele acolo. 

Dacă voia să mute lucrurile cu o câtime în 
față, Biden putea să-i spună direct lui Medvedev: 
dorim ca Statele Unite să nu mai fie doar un sim- 
plu observator fără personalitate în negocierile 
pentru reglementarea conflictului transnistrean. 
Lucru valabil şi pentru Uniunea Europeană. De 
aceea, nu e întâmplător că Alexandr Lukaşevici, 
purtătorul de cuvânt al Ministerului Afacerilor 
Externe de la Moscova, a declarat pe 10 martie că 
Federaţia Rusă doreşte reluarea negocierilor „în 
format 5+2*. 

Mai are cinvea de spus ceva? 

Cum să încapă Republica Moldova pe agen- 
da lui Biden, de-atâta Skolkovo, de-atâta Afganis- 
tan, şi Gaddafi, şi Pakistan? 

Nu vreau să stric inima nimănui şi nici să ba- 
gatelizez acest gest politic important, prin care 
Statele Unite îşi manifestă din nou interesul ca 
vectorii NATO să treacă de România. 

Dar ce ştiu americanii despre arsenalul chi- 
mic şi nuclear al Rusiei de pe Nistru, adică la fron- 
tiera NATO şi UE? Nimic. 

Oricât de cârtitori am fi însă, trecerea lui 
Biden prin Chişinău, la fel ca vizita anterioară a 
lui Donald Rumsfeld, fostul şef al Pentagonului, 
rămâne un gest politic semnificativ. 

Şi, deocamdată, atât. 


Vicepreşedintele PE 
militează pentru 
dezmembrarea României 


În ultimii ani, politicienii de la Bucureşti se 
uită la ceardaşul din Transilvania şi se fac că 
plouă. Sau se culcă pe-o ureche. Auzi frecvent 
„dilematici“ cu ştaif dând cu tifla pe a televizor: 
„Și ce, o să plece cu Transilvania în cârcă?!“ Pe 
cine mai preocupă asimilarea românilor chiar în 
România? 

O campanie de un şovinism apocaliptic 
poartă Laszlo Tokes, care - culmea paradoxului! - 
este şi vicepreşedintele Parlamentului European. 
EI îi îndeamnă deschis pe maghiarii din Transil- 
vania la nesupunere civică față de statul nostru, 
după ce Bucureştiul a aprobat acordarea dublei 
cetățenii. E adevărat că ungurii de la Budapesta 
se vor trezi cu alte zeci de mii de țigani din Ro- 
mânia pe cap, care se dau... unguri. Oricâte con- 
troale ar face cele două partide etnice din Ro- 
mânia, anticonstituționale şi ele, dar cine mai are 
timp de amănunte? 

Neprietenii de Ia est atât au aşteptat şi bat 
din palme, croind scenarii: Vreți Basarabia ? Vă 
luăm Transilvania şi-o dăm la unguri... Pentru 
ruşii şi ucrainenii de la Agenţia Regnum, 
Transilvania este un teritoriu de care a fost vădu- 
vită Ungaria. Iată cum zugrăvesc ei situaţia. 

Din toate instituţiile consulare ale Republi- 
cii Ungare, există un consulat din Transilvania 
care deţine locul întâi la numărul de declaraţii 
distribuite pentru cetăţenie, Miercurea Ciuc, ur- 
mat de Cluj Napoca. La 6 februarie 2011, în aces- 
te consulate erau date peste 10.000 de declaraţii 
(din cele 20.000 existente). 

După cum arată presa din Ungaria, în 
Ținutul Secuiesc, referitor la distribuirea docu- 
mentelor pentru cetățenie, ungurii autohtoni îşi 
schimbă numele din forma românească în cea 
ungurească. 


De exemplu, Ştefan se întoarce la Stephen, 
Dionisie redevine Denesh, Elizabeta va fi 
Erzsebet, Irina va fi Irene etc. Costă mai nimic, 
chiar şi pentru standardele româneşti. Pentru a 
scrie un nou certificat de naştere, cu schimbarea 
numelui, trebuie să plătiți doi lei (mai puţin de un 
dolar), iar pentru o carte de identitate - opt lei. 

Ajutorul substanţial pentru etnicii maghiari 
în întocmirea documentelor s-a distribuit pe baza 
acordului din noiembrie al Consiliului Naţional 
Maghiar din Transilvania (CNMT) cu Ministerul de 
Externe şi cu Ministerul Justiţiei din Republica 
Ungaria, prin aşa-numitele „puncte democratice“. 

Iniţial, în noiembrie, s-a anunţat că s-a pre- 
conizat deschiderea a 20 de puncte democratice 
în toată Transilvania. Cu toate acestea, la înce- 
putul lui februarie, în provincie funcționau deja 
26. Reţinem faptul că noi puncte se deschid în Ți- 
nutul Secuiesc chiar şi în târguri mici, de aproxi- 
mativ 10.000 de locuitori. La aceste puncte demo- 
cratice „se arondează“ satele de pe un anumit te- 
ritoriu cu populaţie ungurească. 

Potrivit liderului regional CNMT, Bolazh 
Gergey, începând cu 3 ianuarie 2011 şi până la în- 
ceputul lui februarie, deci într-o lună, aceste orga- 
nisme au efectuat lucrări consulare pentru 17- 
18.000 de cetățeni români, care doresc să obțină 
cetăţenia ungară. 

Liderii partidelor politice maghiare din Ro- 
mânia au conştientizat rapid necesitatea partici- 
pării la campania de distribuire a declaraţiilor 
pentru ungurii locali pentru obţinerea dublei ce- 
tățenii. Aceste partide şi-au creat birouri proprii 
pentru acordarea sprijinului pentru potenţialii 
alegători în pregătirea documentelor pentru 
obţinerea cetăţeniei ungare. 

Astfel, au început să apară alte „puncte de 
democratice“ , în paralel cu rețeaua CNMT. Acum, 
UDMR creează aşa numitele „birouri de statut“. 
Munca lucrătorilor din aceste birouri este finan- 
țată de către casieriile partidului UDMR. Acest 
partid încearcă să obţină acordul eparhiilor cato- 
lice din Transilvania şi al parohiilor reformate 
pentru participarea preoţilor şi a parohiilor la ac- 
tivitatea organizată de aceste puncte. 

La 3 februarie, Jen6 Szâsz, preşedintele 
Partidului Civic Maghiar, a declarat că, în luna fe- 

bruarie, partidul său a deschis birouri de acor- 
dare a sprijinului pentru acte în Ţinutul Secuiesc. 
Au fost numite „birouri pentru cetățenie“. 

Guvernul Ungariei, în activitatea lui practică 
din Transilvania, se bazează pe CNMT (partidul lui 
Laszlo Tokes). De aceea, pe 3 februarie, au venit de 
la Budapesta clarificări pentru ungurii din Transil- 
vania că pentru pregătirea documentaţiei privind 
cetăţenia, ei trebuie să se adreseze punctelor 
democratice, supervizate de CNMT. Acest lucru, 
după opinia demnitarilor ungari, garantează cali- 
tatea serviciilor consulare. Precizăm că „birourile 
de statut“, „punctele democratice“ şi „birourile 
pentru cetățenie“ acordă asistenţă gratuită. 

Au apărut în provincie şi multe firmulițe 
care încearcă să-i ajute pe ungurii din Tran- 
silvania să-şi facă o mică „etnoafacere“. Se ştie 
deja că unele birouri particulare iau de Ia clienţi 
câte 100-120 de lei pentru completarea docu- 
mentelor pentru cetăţenie. 

Declanşarea distribuirii declaraţiilor pentru 
cetăţenia ungară a devenit momentul adevărului 
pentru politicienii maghiari din România. Pe 4 ia- 
nuarie 2011, Bela Marko, preşedintele UDMR, i-a 
răspuns unei ziariste că nu are de gând să aplice 
pentru cetăţenia ungară. „Eu sunt maghiar, cetă- 
țean român, vicepremier, şi deocamdată, nu 
doresc să obţin un alt statut“. Preşedintelui 
UDMR i s-a replicat imediat că în regiunile transil- 
vănene Covasna, Harghita şi Mureş, lucrătorii din 
administraţia locală şi responsabili de la UDMR 
au venit cu oamenii la Consulatul maghiar din 
Miercurea Ciuc. „Ei nu sunt miniştri sau locţiitori 
ai premierului, a răspuns Bela Marko. Mie nu-mi 
trebuie aşa ceva deocamdată. Totuşi, eu nu văd 
nici un fel de problemă dacă un lider din condu- 
cerea UDMR va face aşa ceva“. Astfel, după opinia 
şefului celui mai mare partid unguresc din 
România, numai un înalt post guvernamental la 
Bucureşti poate garanta loialitatea politicianului 
ungur din România. O astfel de mărturie publică 
discreditează în continuare UDMR în ochii tutu- 
ror maghiarilor din bazinul Carpatic. 

La modul opus se comportă politicienii din 
Consiliul Naţional Maghiar din Transilvania. Ei 
oferă demonstrativ documentele pentru cetățe- 
nia ungară. Astfel, pe 24 ianuarie, şi-a depus de- 


claraţia însuşi Laszlo Tokes, ungur din Transil- 
vania, „principalul tulburător al liniştii“ din țările 
bazinului carpatic, care este şi vicepreşedinte al 
Parlamentului European şi preşedinte al CNMT, 
erou al Revoluţiei române din 1989. 

Însoţit de copiii lui mai mari, el a venit la De- 
brecen. Faptul că Tokes şi-a depus declaraţia pen- 
tru cetăţenie la Debrecen demonstrează atitudi- 
nea hotărâtă a unei părți a ungurilor din Tran- 
silvania faţă de statul român. Se ştie că Debrecen, 
în timpul revoluţiai naționale ungare de la 1848- 
1849 a fost capitala vremelnică a ţării, unde era 
sediul guvernului revoluţionar condus de Lajos 
Kossuth. Această revoluţie le cerea habsburgilor, 
printre altele, conducerea Transilvaniei de către 
unguri (punctul 12 din „Uniunea“ lui Petofi). În 
plus, Debrecenul este capitala neoficială a regiu- 
nii Partium, tăiată în jumătate acum în urma Tra- 
tatului de la Trianon din 1920. De aceea, faptul că 
Tokes şi-a depus declaraţia de cetățenie tocmai în 
acest oraş este şi o demonstraţie patriotică împo- 
triva dezmembrării violente a Ungariei după Pri- 
mul Război Mondial. 

Într-o vreme, Tokes a fost episcop reformat, 
iar eparhia lui din Partium a fost şi ea împărțită în 
două în 1920 prin granița româno-ungară. O 
parte din Partium a rămas în Ungaria, alta a tre- 
cut la România. De aceea, nu este întâmplător 
faptul că Tokes, în timpul călătoriei sale la Debre- 
cen, era însoțit de activişti din CNMT din partea 
românească a Partiumului - zonele Nadvarad şi 
Bihor. Debrecenul este dispus să stabilească legă- 
turi de tip Schengen cu partea românească a pro- 
vinciei Partium. Se ştie deja că Debrecenul va pri- 
mi cereri de cetăţenie pentru mii de maghiari din 
zonele adiacente din România. 

Laszlo Tokes a fost pe primul val. În timpul 
vizitei la Debrecen, împreună cu consilierul Toro 
Tibor de la EMNT, Tokes a avut convorbiri cu pri- 
marul Lajos Kosa, a doua persoană în ierarhia 
formală a partidului Fidesz de guvernământ. 

„Primirea cetăţeniei ungare în Transilvania 
românească diferă de procesul similar din Trans- 
carpatia ucraineană şi din Voivodina Serbiei. 
Diferenţa este marcată de o anumită incandes- 
cență a vieţii politice locale. Pare mai matur acest 
proces în Transilvania şi mai izbitor, moment ce 

induce o aşteptare îngrijorătoare“, descrie Agen- 
ţia Regnum foarte precis starea de spirit din Tran- 
silvania. 

Pe 13 februarie a.c., Consiliul Naţional Secu- 
iesc din Transilvania a transmis o scrisoare ofici- 
ală preşedintelui Traian Băsescu, cu propunerea 
de a începe negocierile cu reprezentanții regio- 
nali pentru acordarea statutului de autonomie Ți- 
nutului Secuiesc. S-au strâns semnături pentru 
acest document elaborat în limba maghiară. Pli- 
curile cu acest memoriu au fost trimise pe adrese- 
le localnicilor pentru a-i impresiona cu faptul că 
se adresează preşedintelui României. 


America exportă libertatea 
prin Twitter 


Cui să mai furnizăm o revoluţie? Măcar una 
mică?... Cu nume de floare neapărat: Revoluţia 
părăluței, a păpădiei. De ce nu traista-ciobanului 
sau ciuboţica-cucului? 

Secretarul de stat american Hillary Clinton 
îşi pune mari speranțe în Internet. Ea a declarat 
că pagina de Twitter a Departamentului de Stat 
va fi funcţională şi în limbile rusă, chineză şi 
hindi. Obiectivul constă în faptul că, prin inter- 
mediul rețelelor sociale, cei din Opoziţie să poată 
organiza la fel ca în Egipt marşuri de protest şi să 
lupte pentru liberalizarea Internetului. 

Vorbind în fața studenţilor Universităţii 
„George Washington“, pe data de 15 februarie, 
Hillary Clinton a spus că Departamentul de Stat 
american a hotărât să intre în Reţea mai activ în 
limbile rusă, chineză şi hindi. Iniţial, Washing- 
tonul discuta cu organizaţiile neguvernamentale 
şi cu liderii de opoziţie prin intermediul reţelei de 
socializare Twitter în limbile franceză, spaniolă, 
arabă şi farsi pentru Iran, dar şi pentru unele țări 
din Asia Centrală şi de Sud. 

Cu ajutorul Internetului, America intențio- 
nează să susțină libertatea în toată lumea. Şi ca 
un exemplu demn de avut în vedere, Hillary s-a 
referit la evenimentele din Egipt. La sfârşitul lui 
ianuarie, timp de patru zile, sute de mii de egip- 
teni, coordonându-şi acţiunile prin rețelele de 
socializare, au participat la demonstraţii. Auto- 
ritățile au încercat să închidă reţeaua de telefonie 


mobilă şi de Internet, dar apoi au fost nevoite să 
retracteze. 

Statele Unite intenţionează să transfere 
acest experiment şi pe pământ rusesc. După cum 
rezultă din discursul lui Hillary Clinton, oficialii 
Departamentului de Stat vor comunica direct cu 
activiştii pentru drepturile omului din Rusia, cu 
reprezentanţi ai organizaţiilor neguvernamen- 
tale pentru a afla dacă nu cumva aceştia se con- 
fruntă cu anumite presiuni, dacă au nevoie de 
ajutor şi ce anume ar vrea pentru a rezista îngră- 
dirii libertăţii de exprimare şi de întrunire. 

Statele Unite vor monitoriza asigurarea li- 
bertăţii pe Internet cu ajutorul diplomaților şi al 
specialiştilor, care lucrează în Amabasada din 
Rusia şi în alte țări. La Washington, pentru coor- 
donarea acestei activităţi se creează un departa- 
ment special pe probleme de cibernetică. Acest 
departament va fi condus de Christopher Pain- 
ter, un fost director de departament cibernetic 
din cadrul Consiliului Securităţii Naţionale din 
SUA. În esență, programul anunţat de către secre- 
tarul de stat are multe în comun cu aspirațiile 
eminenţelor din Partidul Republican. Reamintim 
că John McCain, fostul candidat la preşedinţia 
Statelor Unite, l-a prevenit pe premierul Vladimir 
Putin că în Rusia sunt posibile aceleaşi transfor- 
mări ca în Egipt. De altfel, senatorul John McCain 
a devenit mesagerul revoluţiei pe Internet. 

Sigur că o asemenea acțiune este pasibilă de 
etichete de genul „amestec în treburile interne“, 
dar rămâne la limita dreptului internațional. Şi 
apoi nici nu cred că popularitatea lui Putin poate 
fi spulberată prin mesajele internauților. 

Până la urmă însă, parcă e de preferat să vină 
americanii prin Twitter, decât ruşii pe tancuri. 


Medvedev: „Ei au pregătit 
același scenariu și pentru noi“ 


„Uitaţi-vă la situaţia care s-a creat în Orientul 
Mijlociu şi în lumea arabă, este cea mai grea. Se 
poate întâmpla orice, dar e posibil să se dezinte- 
greze state mari, cu multă populaţie, care se vor 
fragmenta. Aceste state sunt foarte complexe, 
evenimentele pot aduce fanatici la putere, ceea ce 
ar însemna incendii de zeci de ani şi răspândirea 

extremismului în lume. Trebuie privit adevărul în 
ochi“, a spus preşedintele rus Dmitri Medvedev la 
o întrunire din 22 februarie de la Vladikavkaz cu 
şefii structurilor de forță. 

Diagnosticul haosului din lumea arabă este 
corect. Dacă o minte diabolică ar fi conceput un 
asemenea plan din umbră, tot ar simţi acum că se 
clatină pământul sub picioare şi că nu mai are 
nimic sub control. Preşedintele Medvedev merge 
în aceeaşi direcţie a conspiraţiilor universale 
când se referă, în paralel, la Rusia. „Ei au pregătit 
un asemenea scenariu şi pentru noi, iar acum, cu 
atât mai mult, ei vor încerca să-l pună în aplicare. 
În orice caz, un astfel de scenariu nu ține la noi“, 
a avertizat liderul de la Kremlin. Nu a precizat 
cine ar fi „EI“. Dacă nu ar fi cel mai informat om 
din Rusia - ca să parafrazez un alt clasic în viaţă - 
aş putea crede că este şi el atins de „flacăra vio- 
let“. Erau la aceeaşi masă şefii serviciilor speciale 
din Rusia, atât de temute în toată lumea. Nu La 
contrazis nimeni, măcar aluziv. 

Şi atunci, care să fie „EI“? Iată o şaradă pe 
care ne-o aruncă preşedintele Rusiei. 

În ultimii 10-15 ani, am tot citit proiecte 
strategice, de genul Stratfor, care vizează 
dezmembrarea Federaţiei Ruse. Cea mai mare 
țară din lume are probleme interne serioase. Şi nu 
numai din cauza musulmanilor din sud. Probabil 
că dezintegrarea statului rus s-ar fi produs dacă nu 
apărea Vladimir Putin în amurgul buimac al lui 
Boris Elțin. Acum însă lucrurile s-au schimbat mai 
ales în plan economic, iar spectrul celei de-a doua 
unde de şoc s-a mai îndepărtat. Nu definitiv. 

Medvedev a ținut această consfătuire extra- 
ordinară în capitala Osetiei de Nord ca urmare a 
atacurilor teroriste din 19-20 februarie din 
Kabardino-Balkaria. 

„Nişte excentrici care nu se sinchisesc nici de 
femei, nici de copii. Nu avem de ce să-i plân- 
gem.Trebuie continuată anihilarea teroriştilor 
ireconciliabili. Noi nu vorbim aici numai de repre- 
salii contra lor. Ei trebuie aduşi în fața justiţiei şi, 
în cazul în care opun rezistență, trebuie ucişi fără 
milă. Noi trebuie să-i lovim în vizuinile lor“, a 
ordonat liderul rus. 

Apoi a vorbit Alexandr Hloponin, reprezen- 
tantul politic al preşedintelui în nordul Caucazu- 











lui. El a spus că localnicii îi acuză pentru ceea ce 
se întâmplă şi pe bandiți, şi pe extremiştii radi- 
cali, şi conspirația turco-americană. Şeful statului 
a precizat că „toate aceste păreri au dreptul să se 
manifeste, chiar şi când e vorba de elementele 
străine. Eu nu mă voi referi la o ţară anume, dar 
unele state au realizat un fel de comuniune cu 
terorismul“. 

Este semnificativ că Medvedev nu-l contraz- 
ice pe Hloponin. Mai mult, pare să-l aprobe, cel 
puţin aşa se deduce din dialog. Despre ce „conspi- 
raţie turco-americană“ să fie vorba? În 2010, Med- 
vedev şi Putin erau încântați de dialogul cu Erdo- 
gan şi cu Gul. Şi atunci? 

E adevărat că Turcia revine discret pe vechile 
poteci, dar situația geopolitică nu-i este chiar aşa 
de favorabilă. Dacă Uniunea Europeană nu dă 
semne de receptivitate, Ankara încearcă să facă 
exact ce ştie mai bine: recurs la istorie. Dar lumea 
islamică ex-sovietică nu e curtată doar de Turcia. 
Îşi manifestă interesul acolo şi Statele Unite, şi 
Iranul, şi China. De aceea, nu cred că Turcia poate 
purta un asemenea joc geopolitic pentru dez- 
membrarea Rusiei, chiar alături de Statele Unite. 

America oficială nu-şi poate dori un dezastru 
în plus, pe care să nu-l poată instrumenta. Oricât 
de inteligent ar fi, nu-l pot imagina pe Barack 
Obama să joace atât de duplicitar, după lansarea 
resetării. 

Rămâne aceeaşi întrebare: cine să fie „EI“? 

Cu siguranță, există cercuri care, din motive 
banal economice, doresc să pună piesa în scenă. 
Rămâne de văzut cât de subtil ar putea fi regi- 
zorul... 

Şi dacă regizorul nu va şti ce să mai facă pen- 
tru a opri duhul eliberat din lampa lui Aladin? 

Radiografia 
României în criză 


Alina loana Dida 





a dat publicității, în luna martie, raportul so- 

cial pe 2011, România: răspunsuri la criză. Au- 
torii lucrării sunt Simona Ilie, Codrin Scutaru, lu- 
lian Stănescu şi Elena Zamfir, sub coordonarea 
lui Cătălin Zamfir. Raportul documentează criza 
în care ne aflăm: politică, economică şi socială, 
dar şi morală şi de cunoaştere, întrucât proble- 
mele societăţii româneşti sunt accentuate de defi- 
citul de înţelegere a naturii lor, în primul rând de 
către decidenţii din sfera publică. Concluzia ra- 
portului este că economia singură nu reprezintă 
cheia ieşirii din criză, ci mai degrabă soluţiile po- 
litice, care trebuie să pornească de la conceptul 
de statşi funcţiile lui (fie el social, minimal sau de 
altă natură). 


] nstitutul de Cercetare a Calității Vieţii (ICCV) 


I. Natura crizei actuale 


Potrivit raportului ICCV perceperea crizei de 
către societatea românească a cunoscut cinci faze: 

- Negarea, apoi recunoaşterea crizei: în 2008 
autoritățile au declarat că România nu este şi nu 
va fi în criză; în 2009 guvernul a recunoscut-o ofi- 
cial, dar trebuie discutat ce fel de criză şi-a asu- 
mat, de la ce diagnoză pornesc soluţiile propuse 
şi ce şansă au aceste soluţii. 

- Criza este indusă de cea mondială: soluția 
este să aşteptăm ca aceasta să treacă; în rest nu 
existau probleme grave ale societăţii româneşti. 

- Criza românească este una a bugetului: 
cheltuielile sunt prea mai, iar veniturile prea mici 
(deficit bugetar). Bugetul e prea mare pentru că 
statul este prea mare; el depăşeşte posibilitățile 
economiei reale. Deci avem o problemă de struc- 
tură a statului, nu de conjunctură, şi, aşa cum a 
fost restructurat sectorul privat, trebuie procedat 
şi cu sectorul public. 

- Criza este de fapt financiară, fiind doar se- 
cundar bugetară: împrumuturile mari (20 mld. 
Euro) nu au fost făcute pentru echilibrarea buge- 
tului, ci pentru echilibrarea financiară globală a 
țării. Cauza dezechilibrului financiar nu este clar 
explicată, de aceea nici nu se prefigurează vreo 
măsură de evitare a sa pe viitor. 

- Criza economică: starea precară a economi- 
ei rezidă în însăşi structura sa. S-au închis capaci- 
tăți de producţie, iar iniţiativa privată şi munca 
din sectorul non-salarial nu au dat rezultatele 
scontate; principala sursă de venituri publice este 
munca Salarială, iar numărul de locuri de muncă 
a scăzut cu 900.000 doar în ultimii doi ani. 

Pentru soluţionarea crizei, astfel definită, 
executivul a ales împrumuturile externe şi redu- 

cerea deficitului bugetar; el nu are o strategie 
credibilă de stimulare a creşterii economice. Par- 
tidele din opoziţie critică guvernul, dar nici ele nu 
au definit clar natura crizei şi nu au prezentat 
soluții. 

Sistemele complexe sunt un ghem de proble- 
me interconectate. Sistemele sunt descrise de va- 
riabile blocate şi de variabile strategice. Variabile- 
le blocate conferă iluzia că, acţionându-se asupra 
lor, se obţine rezolvarea tuturor problemelor. Ele 
se mai numesc pereţi de vată: acționându-se asu- 
pra lor se ajunge repede la rezistență; sistemul 
rezistă la schimbare. Variabilele strategice sunt 
cele care induc schimbări semnificative în lanţ şi 
pot dezlega ghemul. Identificarea variabilelor 
strategice este vitală pentru ieşirea din criză. 


Împrumuturile externe 


La începutul lui 2009 guvernul a angajat un 
împrumut de 20 mld. Euro de la instituțiile finan- 
ciare internaționale şi UE, dar nu a fost clar expli- 
cat de ce e nevoie de o sumă atât de mare şi care 
era destinaţia acestor bani. Împrumutul a făcut 
parte din Iniţiativa de coordonare a sectorului 
bancar european, prin care mai multe state din 
regiune au fost creditate cu 71 mld. Euro. Scopul 
Iniţiative a fost de a se evita o criză financiară re- 
gională; băncile vest-europene erau în criză de 
capital (din cauza crizei financiare din SUA) şi nu- 
şi mai puteau finanța sucursalele din țările cen- 
tral şi est-europene, care acordaseră credite ma- 
sive imobiliare, de consum şi de nevoi personale 
către populaţie. Sistemul financiar din aceste țări 
risca un colaps. 

În 2008 economia României înregistra un 
deficit extern în creştere: valoarea facturilor pen- 
tru importuri depăşea valuta adusă de exporturi 
şi de cei care munceau în afara țării. Diferența era 
acoperită fie de împrumuturi externe, care au 
generat creşterea datoriei private, fie de vânzări 
de întreprinderi, clădiri, terenuri (boomul imobi- 
liar). Datoria externă a României atinsese circa 
72 mld. Euro la finele anului, din care doar 10 
mld. reprezentau datoria publică (a statului ro- 
mân), iar restul - datorii private către exterior 
ale băncilor, firmelor sau persoanelor fizice. 


Ce s-ar fi întâmplat dacă nu s-ar fi găsit o so- 
luţie de susţinere a plăţilor externe, din care ma- 
re parte erau datorii private contractate în anii 
anteriori? Deprecierea abruptă a leului, falimen- 
te, şomaj - aşa cum s-a întâmplat la criza prece- 
dentă a economiei româneşti, dintre 1997-1999. 

Cea mai mare parte a banilor de la FMI nu au 
avut ca destinaţie finanţarea deficitului public, ci 
creşterea rezervei valutare, pentru menţinerea 
cursului de schimb şi susținerea plăţilor externe. 

Împrumutul extern a fost un paliativ, dato- 
ria externă privată, care a pus executivul într-o si- 
tuaţie dificilă, nu a fost asumată ca problemă pu- 
blică, nu a fost dezbătută şi nu avem încă o politi- 
că care să controleze creşterea îndatorărilor pri- 
vate fără acoperire. 


Echilibrarea bugetului 


Autorii raportului arată cum, în discursul 
public, originea crizei financiare a fost înlocuită 
cu dramatizarea deficitului bugetar. Deficitele 
publice au depăşit cu puţin limita de 3% din PIB 
impusă de Pactul de stabilitate a UE, dar au cres- 
cut accentuat în 2009 şi 2010. Deficitele bugetare 
ale României, deşi îngrijorătoare, sunt mai re- 
duse decât ale multor țări UE. Temerea nu se refe- 
ră la prezent, ci la viitor. Strategia ieşirii din criză, 
promovată de ideologia statului minimal, constă 
în reducerea cheltuielilor publice, cu realizarea 
unui echilibru bugetar sănătos, dar la un nivel 
minim. Strategia se bazează pe o speranță, insufi- 
cient argumentată: statul minimal reprezintă 
premisa relansării economiei. 

Discursul public afirmă că la originea defici- 
tului se află cheltuielile publice excesive din anii 
anteriori crizei, şi anume cele sociale; problema 
noastră este că statul român este conceput ca un 
stat social, asistenţial sau providențial, toate eti- 
chetări cu conotaţii negative. Guvernarea es- 
timează că în România sunt mai mult de 12 mil. 
de „asistați social“. Problema acestei formulări 
este imprecizia, care produce o confuzie, conţine 
un mare neadevăr şi generează o soluție falsă: 
abandonăm ideologia statului social şi micşorăm 
bugetul pe componenta socială, deci tăiem pensi- 
ile şi alocaţiile pentru familii şi copii. 

De ce sunt reducerile 
bugetare o variabilă blocată 
de ieșire din criză 


Deficitul bugetar al țării este îngrijorător, 
dar stăm mai bine ca alte țări, cum sunt de exem- 
plu Grecia şi Irlanda. Datoria publică provine din 
însumarea deficitului din anul curent cu cel din 
anii precedenţi. Bugetele din anii 2000 au înreg- 
istrat deficite, dar şi economia creştea într-un 
ritm susţinut, astfel încât ponderea datoriei pu- 
blice externe în PIB scăzuse la 6,5% la finele lui 
2008. 

De unde provine deficitul mare din 2009? 
Comparativ cu anul precedent veniturile publice 
au scăzut în termeni reali cu 8,9%. Dintre acestea, 
veniturile colectate din impozite şi taxe au scăzut 
cu 10,7%. În acelaşi timp cheltuielile publice au 
scăzut cu numai 2,8%. Deci sursa deficitului o re- 
prezintă scăderea abruptă a veniturilor, produsă 
în mare parte de căderea economiei (mai puţine 
locuri de muncă şi vânzări mai mici, rezultă 
încasări reduse din impozite şi taxe). 

În 2010 reducerea deficitului a fost posibilă 
printr-o scădere mai pronunţată a cheltuielilor; 
preţul a fost creşterea fiscalității. TVA, principala 
sursă de venituri fiscale după introducerea cotei 
unice, a urcat la 24%. În paralel, salariile bugeta- 
rilor au fost tăiate cu 25%. 

În opinia autorilor ideologia statului mini- 
mal înseamnă o schimbare de azimut în politica 
românească: de la realizarea echilibrului bugetar 
la reducerea definitivă a finanțării publice. 
Acesta este un program care se întinde dincolo de 
momentul ieşirii din criză: reforma statului în 
toate componentele sale, adică demantelarea sta- 
tului social. 

Teoria statului supradimensionat se bazează 
pe argumente greu de susținut cu date obiective. 
Indicatorul cel mai la îndemână este raportarea 
bugetului la PIB. În România anilor 1997-2009 
media veniturilor publice în PIB nu atingea 33%, 
în timp ce media europeană (UE-27) se afla la 
45% din PIB. Eram pe ultimul loc în Europa, iar în 
privința cheltuielilor pentru aceeaşi perioadă, cu 
o medie de 36,3% din PIB, ne aflam pe penulti- 
mul loc, înaintea Irlandei. În 2009, în condiţii de 


Criză, toate statele europene, cu excepția Maltei, 
au crescut cheltuielile publice ca mijloc de absor- 
bţie a şocului social. 

Raportat la mărimea economiei, România 
nu are un stat prea mare, ci dimpotrivă, are sta- 
tul cel mai mic din Europa. Dacă dorim să ne 
apropiem de modelul de stat vest-european, va 
trebui să creştem veniturile publice, nu să le scă- 
dem. România are cele mai mici venituri pu- 
blice, raportat la mărimea economiei, tocmai 
pentru că este un stat slab, care fie nu ştie să 
impoziteze anumite venituri, fie e incapabil să 
le colecteze. 


Nivelul cheltuielilor publice 


Raportul explică structura cheltuielilor 
sociale publice ale statului român. Ele sunt subdi- 
mensionate în comparaţie cu celelalte țări 
europene. Cheltuielile sociale sunt: sistemele de 
asigurări sociale (pensiile, sănătatea, şomajul), 
asistența socială şi serviciile publice universale, 
de ex. învățământul. 

În anii 2000-2007 statul român a ţinut chel- 
tuielile sociale la nivelul cel mai scăzut din Eu- 
ropa: 17% din PIB. Aceste date nu corespund ima- 
ginii de stat supradimensionat, dimpotrivă. Se 
pare că eroarea de percepţie provine dintr-o 
„confuzie birocratică“ a Ministerului de Finanţe, 
care clasifică toate cheltuielile cu destinaţie soci- 
ală drept asistență socială, ceea ce a făcut ca şi în 
discursul public termenul de „cheltuieli sociale“ 
să fie asimilat cu cel de „asistență socială“, cu ac- 
centul pe conţinutul peiorativ. 

În 2008, statul român a alocat domeniului 
social doar 37,3% din totalul cheltuielilor pu- 
blice, ceea ce ne plasează pe penultimul loc în Eu- 
ropa, înaintea Letoniei. Media europeană a fost 
de 56,2%. 

Sistemul public de pensii de la noi reprezintă 
principala categorie de cheltuieli sociale publice. 
Deşi sunt o componentă a sistemului de protecție 
socială, pensiile funcționează după o logică aparte. 
Statul administrează banii celor care contribuie în 
prezent la fondul de pensii, pe care îi distribuie 
celor ce şi-au „cumpărat“ dreptul Ia pensie (prin 
contribuțiile lor din trecut), în baza unui contract 

economic şi social între generații; de aceea rapor- 
tul salariaţi-pensionari este foarte important. 

Ponderea în PIB a cheltuielilor pentru asi- 
gurări sociale este de 8%, sub media europeană 
de 12%. Cheltuielile de adminstrare a fondului de 
pensii nu au depăşit 2% din totalul cheltuielilor 
fondului în ultimii ani. 

Sistemul de înățământ este cel mai impor- 
tant serviciu public cu destinaţie socială, după 
numărul de persoane implicate şi după nivelul 
cheltuielilor. Prin lege, finanțarea publică ar tre- 
bui să fie de 4% din PIB; media europeană e de 
5% (poate pentru că este considerat o investiție 
în forța de muncă - n. red.). Acest prag legal a fost 
atins o singură dată, în 2007. România este pe ul- 
timul loc în Europa în privința finanțării publice 
a învățămîntului. 

După reforma de la finele anilor 1990 Ro- 
mânia are un sistem de sănătate cu o finanţare 
duală: sistemul de asigurări (ce ar trebui să fie 
doar administrat de stat - n. red.) şi bugetul de 
stat şi bugetele locale. În ultimul deceniu statul 
român a alocat circa 3,5% din PIB pentru sănă- 
tate, media europeană fiind de 7,7%. 

Subfinanțarea cronică a sănătăţii şi a învăţă- 
mântului a dus la dezagregarea sistemelor prin 
emigrarea forței de muncă calificate şi demorali- 
zarea celor rămaşi în ţară. Descentralizarea a pro- 
dus haos administrativ şi perceperea acestor sis- 
teme ca fiind consumatoare de resurse şi neper- 
formante; dar dacă devin private, aceste pro- 
bleme vor dispărea ca prin farmec, pretind unele 
„orientări politice“. Limitarea accesului la învăţă- 
mânt (numărul de locuri „fără taxă“ de la facultă- 
țile de stat scade cotinuu) şi sănătate ar avea con- 
secinţe sociale dezastruoase. 

Dar statul nu este un simplu consumator al 
bunăstării, ci şi un producător de bunăstare: edu- 
caţie, sănătate, ştiinţă, securitate publică şi so- 
cială. Efectul privatizării ar fi accentuarea polari- 
zării sociale, în condiţiile în care oricum segmen- 
tul sărac este în extindere, după cum se arată mai 
departe în raport. 

Politica reducerii cheltuielilor bugetare este 
o variabilă blocată. Bugetul nu poate fi redus 
prea mult şi tăierile nu rezolvă problemele grave. 
Reducerea cheltuielilor creează alte probleme, ce 


pot evolua spre disoluția autorităţii statului şi în- 
cetarea păcii sociale. 

Originea crizei se află în datoria externă 
(preponderent privată), deci soluţia ar fi politica 
economică. 


Are România o politică 
economică? 


Nu. De 21 de ani politicile guvernului s-au ca- 
racterizat printr-un fetişism al pieței, atât interne, 
cât şi globale; statul trebuie să se amestece cât 
mai puţin în economie şi creşterea economică va 
veni „de la sine“. Am distrus capacităţile industri- 
ale (proprietatea statului „gras“), iar în agricul- 
tură am avut doar o politică haotică de restituire 
a vechilor proprietăţi. Colac peste pupăză, „glo- 
balizarea“ economiei nu a dus la o lume echilibra- 
tă „global“, ba dimpotrivă. 

„Este absolut necesar ca relansarea eco- 
nomiei să redevină un obiectiv naţional, susținut 
de un larg consens social“ este concluzia acestui 
capitol despre natura crizei din România. 


II. Criza sistemului politic 


Acest capitol conţine şi un material teoretic 
despre autoritatea statală şi procesele cognitive 
implicate în luarea deciziilor politice. 

Variabila strategică a ieşirii din criză se află 
în sfera politicului. Deciziile din domeniul eco- 
nomic, financiar şi bugetar pot ti luate doar de 
sistemul politic, numai că acesta este blocat. 
Politica ostilităţii a înlocuit politica dialogului şi a 
construirii unui suport social pentru măsuri 
nepopulare de depăşire a crizei. 

Obiectivul central al politicii guvernului, cel 
puţin la nivel de program, este reforma în toate 
sferele vieţii sociale şi politice (legi structurale, 
modificarea legii electorale, chiar a Constituţiei). 
Poate că dramatizarea crizei a fost folosită ca „un 
instrument de justificare a unui program am- 
biţios de schimbare a sistemului instituțional al 
României“. Proiectul de reformă alimentează 
conflictul politic. Problema nu mai este dacă 
aceste schimbări sunt necesare, ci teama că vor fi 
introduse forțat, cu „ignorarea altor puncte de 

vedere“. Antagonizarea a tot ceea ce ţine de 
politică creează un spațiu favorabil schimbărilor 
prin forță, cu un preţ: încălcarea procedurilor de- 
mocratice. Parlamentul este blocat și nu mai 
poate furniza cadrul democratic al discutării 
problemelor. Blocajul politic este adevărata 
problemă a crizei României. 

Pentru a ieşi din blocajul politic variabila 
cheie nu este ce decizii se iau, ci cum sunt ele 
luate, este o problemă de procedură politică. So- 
luţia este ieşirea din ciclul autorităţii şi realizarea 
unei cooperări politice pentru a lua măsuri accep- 
tate pe scară largă. În raport sunt discutate mai 
multe soluţii: 

- Menţinerea guvernului actual, erodat şi blo- 
cat, cu riscul acutizării conflictului politic şi 
explozii sociale; 

- Susținerea unui nou guvern, cu acelaşi pro- 
gram, care ar avea acelaşi rezultat; 

- Guvernul actual/altul, cu o altă strategie de 
guvernare; 

- Consensul partidelor, pentru susţinerea 
unui nou guvern de criză; 

- Un guvern tehnocrat, care să aibă acelaşi 
obiectiv şi să guverneze pe baza unui minim con- 
sens administrarea țării şi organizarea de alegeri; 

- Reconfigurarea parlamentului, rezultând 
un nou guvern, cu un alt program. 

Conform raportului, un guvern tehnocrat ar 
putea funcționa dacă ar avea mandat să orga- 
nizeze alegeri anticipate sau ar crea un spaţiu de 
modificare a configurației parlamentare. Soluţia 
imediată pentru deblocarea sistemului politic s- 
ar plasa în sfera preşedinţiei, prin trecerea la po- 
ziția de preşedinte arbitru, constructor al solida- 
rității şi al consensului politic anticriză. 


III. Statul social 


Din istoricul statului social am reţinut că 
statul modern a consolidat o serie de funcţii 
sociale ca instrument al dezvoltării sale econo- 
mico-sociale. Indiferent de orientările politice, 
guvernele din statele dezvoltate nu au schimbat 
structurile fundamentale ale statului social. 

Restructurarea economiei României la înce- 
putul anilor 1990 a avut şi un cost social. Statul a 


trebuit să-şi asume un rol în a compensa acest 
cost; tranziţia la altă formă de organizare eco- 
nomică trebuia însoțită de o protecţie socială. Ro- 
mânia a înregistrat o creştere a cheltuielilor so- 
ciale publice, dar mai modestă decât a altor țări 
foste socialiste. Rezultatele economice dezamăşi- 
toare ale tranziției româneşti au sporit costurile 
sociale. 

Economia are un efect complex asupra statu- 
lui social: 

- Direct: în perioadele de criză presează pen- 
tru reducerea statului social, dar accentuează 
necesitatea intervenţiei statului în susținerea 
relansării economiei. În perioadele de prosperi- 
tate, economia oferă resurse suplimentare pen- 
tru funcţiile sociale ale statului; 

- Indirect: generând şi amplificînd crizele 
sociale, acționează în sensul creşterii funcţiilor 
sociale ale statului. 

Programele de dezvoltare constituie un fac- 
tor important al amplificării rolului statului, 
inclusiv pe componenta sa socială. Criza econo- 
mică a actualizat presiunea pentru compensarea 
costurilor sociale, de către stat. Guvernarea actu- 
ală a adoptat însă o politică socială contrară: re- 
ducerea funcţiilor sociale ale statului. 

Dezbaterile despre statul social pun în discu- 
ție doar o componentă a acestuia: asistența so- 
cială. După cum arată autorii în capitolul I al ra- 
portului, asistența socială în România este con- 
stant subfinanțată şi reprezintă doar o mică parte 
a sistemului de protecţie socială. Cheltuielile cu 
asistența socială nu depăşesc 1% din PIB. 

Prezentarea statului social ca „stat asis- 
tenţial“, peiorativ, creează o imagine falsă cu 
efecte politice distructive. 

Există 5 componente ale statului social: 

- Serviciile publice universale (sănătatea, 
învățământul, asistența socială) 

- Sistemul de asigurări (sociale, de şomaj, de 
sănătate) 

- Suportul financiar universal de interes 
colectiv (familiile cu copii, persoanele cu handi- 
cap) 

- Suportul social focalizat pe cei în nevoie 
(venitul minim garantat, confundat adesea cu 
termenul de „asistență socială“) 

- Locuinţele. 

În România, ca şi în alte țări dezvoltate, în 
centrul statului social se află sistemul public de 
asigurări sociale. Considerând ponderea asi- 
gurărilor sociale în pachetul de transferuri finan- 
ciare către populaţie, statul social român este mai 
mult un stat asigurator şi foarte puţin asistenţial. 

Statul este un mecanism imperfect, dar cel 
mai eficient pentru gestionarea riscurilor sociale 
şi satisfacerea nevoilor colective. 


IV. Ideologia 
statului minimal 


Ca reacţie la criza economică a anilor '70 a 
apărut ideologia statului minimal, aplicată în Ma- 
rea Britanie de Margaret Thatcher, iar în SUA de 
Ronald Reagan. Principiul este dat de fundamen- 
talismul pieţei: piaţa are sursele interne ale 
creşterii continue ale economiei, asigurând mult 
mai eficient decât statul rezolvarea tuturor pro- 
blemelor sociale. Intervenţia statului blochează 
creşterea economică. Toate serviciile sociale pu- 
blice trebuie deplasate treptat spre logica piață. 
Consecința acestei viziuni este diminuarea statu- 
lui: statul mic. Neoliberalismul lui Ronald Reagan 
a şocat prin principiile sale anti-stat „Statul nu 
este soluţia la probleme, statul este problema“. 
Statul este cauza crizei economice; soluţia ar fi 
mai puțin stat. Funcţiile sociale ale statului 
urmau Să fie drastic reduse; segmentul de popu- 
laţie devenit dependent de asistenţa socială va fi 
nevoit să se activeze economic. 

După opt ani de guvernare Thatcher statul 
englez nu a devenit mai mic; cheltuielile sociale 
publice nu s-au diminuat în Marea Britanie. 

În România s-a lansat o ideologie unică în 
Europa, care respinge principiile pe care se fun- 
damentează statul social de mai bine de un secol; 
la 30 de ani diferență, România a preluat public 
temele ideologiei thatcheriste: 

- Statul social este parazitar. El nu are o 
funcţie suportivă pentru economie, ci preia o 
parte din resursele agenţilor economici şi le 
redistribuie unei populaţii devenită dependentă 
de asistența socială. Intervenţia statului împiedi- 
că funcţionarea normală a economiei. 


- Economia de piaţă asigură oportunități 
pentru toți membrii societăţii. Indivizii trebuie să 
fie motivaţi să se înscrie în sistemul economic 
primitor. 

- Piața asigură satisfacerea optimă a nevoilor 
oamenilor. Indivizii sunt cumpărători raționali, 
ce-şi distribuie optim resursele financiare. 
Economia de piață şi cumpărătorii liberi rea- 
lizează nivelul optim al calității vieţii. 

Conform ideologiei statului minimal, statul 
social are o serie de efecte negative asupra 
economiei: 

- Sărăcirea actorilor activi: întreprinzătorul 
este sărăcit prin impozite, taxe şi contribuţii 
sociale şi este mai slăbit prin redistribuirea 
socială, ineficientă, realizată de către stat. 

- Demotivarea economică, prin crearea 
dependenţei de stat a unei mari părți din popu- 
laţie. 

- Creşterea canceroasă a statului, care îl 
exploatează pe producător prin impozite şi taxe, 
dar îl sărăceşte cu servicii sociale de proastă cali- 
tate şi scumpe din cauza ineficienței sale. 

Diagnoza privind statul social are două 
urmări imediate: 

- Sistemul de asigurări sociale este glisat în 
cel de asistență socială. Asigurările sociale sunt 
etichetate ca fiind parazitare. În plan politic, aici 
ar intra programul de privatizare a serviciilor 
sociale fundamentale (sănătatea şi învățământul 
- n. red.), în paralel cu deprecierea rapidă a ser- 
viciilor publice. 

- Un nou clivaj social. Societatea se 
scindează: între puţinii beneficiari de profit/ 
corupție sau salarii ceva mai mari şi cei cu salarii 
mici, şomeri, marginalizați profesional, familiile 
cu mulți copii, bătrânii cu pensii tot mai mici. 


Programul demantelării 
statului social 


Sistemul public de pensii este ţinta prioritară 
a programului de dezmembrare a statului social. 
Politica de înlocuire treptată a sistemului de asi- 
gurări publice colective cu asigurări individuale 
administrate privat (Pilonul II) este instrumentul 
principal de marginalizare a sistemului public de 

asigurări sociale. De altfel, Banca Mondială a 
introdus o nouă condiţionalitate: creşterea con- 
tribuţiilor către Pilonul II şi scăderea celor către 
Pilonul 1. Pilonul II este format din contribuții ale 
salariaţilor, care se capitalizează; aceştia vor bene- 
ficia, la pensie, strict de acumularea individuală. 
Pensionarii Pilonului II se vor confrunta cu riscul 
fluctuaţiei economiei şi, mai grav în cazul 
României, unde există tradiţia fepei, cu riscul 
deturnării ilicite de fonduri. Pensiile vor fi decu- 

plate de responsabilitatea statului şi de solidari- 
tatea inter-generaţională. Ei vor fi dezarmaţi în 
fața riscului de a fi trăit prea mult. 

Sistemul de asigurare a pierderii salariului 
(ajutorul de şomaj) a fost redus dramatic la în- 
ceputul anilor 2000, fiind plafonat la un nivel 
scăzut. 

În privinţa prestaţiilor sociale direcţia ge- 
nerală este de abandonare a celor universale în 
favoarea celor bazate pe testarea mijloacelor. 
Programul convenit cu Banca Mondială pentru 
perioda 2009-2011 prevede ca singura formă de 
prestație socială ce va beneficia de o extindere a 
finanțării să fie venitul minim garantat. 


Autorii mai prezintă şi alte argumente şi date 
care îi duc la concluzia că deprecierea întregului 
sistem public prin subfinanțare sistematică şi atac- 
ul continuu la adresa credibilității sale reprezintă 
o strategie de promovare a statului minimal. 


V. Societatea 
românească în criză 


Criza a găsit România deja sărăcită şi cu o 
economie slabă. Criza socială este difuză; ea este 
şi foarte greu de cuantificat întrucât nu există 
indicatori sintetici ai crizei sociale. Semnalele 
crizei sociale sunt: 

- Sărăcirea accentuată a întregii colectivități 

- Criza instituțională: incertitudine în toate 
segmentele vieţii sociale: educaţie, sănătate, 
poliție, administraţie publică, chiar şi justiţie 

- Degradarea stării de spirit colective: demo- 
ralizarea, neîncrederea în ceilalți, în instituţiile 
statului şi a României în ea însăşi. 


Veniturile populației 


După 21 de ani, PIB-ul este nesemnificativ 
mai mare decât cel din 1989. În acest interval 
economia s-a confruntat cu două crize majore, ce 
nu au crescut sensibil standardul de viață al 
populaţiei; acum trăim cea de-a treia criză. 

Venitul per persoană este, în România, e cel 
mai mic din UE: 2.323 euro pe an (e vorba doar 
de venitul fiscalizat - n. red.). 

De-abia în 2007 salariul mediu a atins 
nivelul celui din 1989. Salariul mediu a încetat să 
fie un indicator solid al standardului de viață 
întrucât: 

- Numărul de salariaţi s-a redus de la 8 mil. în 
1989 la 4,1 mil. la sfârşitul lui 2010; salariul nu 
mai reprezintă principala sursă de venit a popu- 
laţiei, 

- S-a produs polarizarea salarială. Salariile 
mari au crescut semnificativ, iar cele mici au 
scăzut continuu. Între 2005-2009 ponderea 
salariaţilor cu salariul sub cel mediu a fost de 
circa 70%. 

Veniturile din activități economice pe cont 
propriu: aceşti lucrători reprezintă 20% din po- 

pulația ocupată, majoritatea în agricultură, la 
care se adaugă 1,5% patroni. Însă doar 4% din 
veniturile monetare ale gospodăriilor provin din 
activităţi pe cont propriu; ele sunt fragile, cu risc 
ridicat şi aducătoare doar de venituri modeste. 

Economia informală a crescut în perioada de 
criză, reprezentând o strategie de asigurare a 
traiului într-un mediu economic ostil. Dar econo- 
mia subterană produce doar o oarecare bunăsta- 
re personală, nu aduce venituri la bugetul statului 
şi contribuie la subdezvoltarea economică a țării. 

Munca în străinătate se dovedeşte de multe 
ori profitabilă pe plan individual; pentru stat, cei 
emigrați sunt „ieşiri“ de la bugetul de stat şi o 
pierdere a celor ce au fost calificaţi pe banii statu- 
lui. Costurile sociale dramatice ale emigrației din 
motive economice le reprezintă cei 90.000 de 
copii cu părinţi plecaţi la muncă. 

Pensiile au scăzut, ajungând în 2007 la 
nivelul celor din 1989. Numărul de pensionari a 
ajuns la 5,7 mil. Pensia medie a ajuns în 2009 la 
55% din salariul mediu. 

Alocaţia pentru copii s-a prăbuşit încă din 
primii ani după Revoluţie. Raportată la salariul 
minim, ea s-a depreciat de la 16% în 1989 la 7% 
din salariul minim brut în 2010, respectiv la 9% 
din salariul minim net. 

Venitul minim garantat s-a prăbuşit rapid, 
după introducerea sa, la 50% din valoarea 
inițială, respectiv 20% din salariul minim. În 
unele localități nu este acordat integral din cauza 
lipsei de resurse. 

Sărăcirea reprezintă un cost social foarte 
ridicat al tranziţiei din România. Ea a cuprind 
toate grupurile sociale. Cel mai îngrijorător este 
faptul că afectează şi persoanele active economic; 
un loc de muncă salarial nu mai asigură ieşirea 
din sărăcie. Riscul de sărăcie al celor ce muncesc 
în România este cel mai mare din Europa: 17,9%, 
față de media continentală de 8,4%. 


VI. Alegând o politică, 
alegem de fapt o anumită 
societate românească 


Autorii raportului încearcă să răspundă la 
întrebarea: Ce riscă România dacă aplică politica 


statului minimal în continuare? 

1. Economia românească, chiar echilibrată 
bugetar, va rămâne o economie săracă. 

2. Vor domina locurile de muncă slab califi- 
cate. 

3. Bugetul de stat va fi cronic subfinanţat, 
cu o capacitate mică de a-şi realiza funcţiile de 
suport social. 

4. Riscul ca România să fie marginalizată 
economic şi politic în UE va creşte. Polarizarea 
economică în UE este o realitate şi există riscul 
ca Uniunea să renunţe la modelul de dezvoltare 
economică omogenă şi să accepte zone subdez- 
voltate. 

5. Societatea românească se va scinda: 

- clasa productivă economic se va polariza: 
cei mai prosperi şi cei care se zbat la limita sără- 
ciei din cauza salariilor mici şi a erodării sis- 
temelor de asigurare: 

- restul societăţii se va adânci în sărăcie; 
este un risc la care este expusă jumătate din 
populația țării. 

6. Țiganii sunt un caz special. Cea mai mare 
parte a lor, în creştere, se confruntă cu o serie de 
probleme economice, educaţionale, culturale, 
dar şi practici discriminatorii, în condițiile în 
care politica de suport este blocată. 

7. Serviciile sociale fundamentale vor fi tot 
mai erodate şi greu accesibile segmentului 
sărac. 

8. Există un risc de creştere explozivă a 
criminalității. 

9. Pasivitatea civică şi reinstaurarea unei 
stări de teamă din cauza suspiciunii că puterea 
utilizează în sens represiv instituţiile care sunt 
create pentru apărarea cetățeanului sunt deja 
un fapt. 

10. În caz de catastrofe naturale sau război 
România va avea o capacitate redusă de reacție. 

Raportul ICCV se conformează standarde- 
lor ştiinţifice şi deontologice ale Institutului. El 
reprezintă un instrument, realizat de profe- 
sionişti, pentru a defini problemele cu care se 
confruntă România şi poate fi punctul de 
pornire al unei dezbateri publice, la sfârşitul 
căreia partidele ar trebui să ne prezinte soluţiile 
lor. Concret: ce politici ne propun? 

Virgil Gheorghiu - 
Omul care călătorea singur 


Un „antisemit“ la Paris 





Thierry Gillyboeuf 


Paris, în care ne este prezentat un preot al Bise- 

ricii Ortodoxe Române din Paris - hărțuit - de- 
oarece se presupunea a fi unul dintre agenții Secu- 
rităţii, o atmosferă impregnată de spiritualitate pe 
un fundal de spionaj ce amintea de Graham 
Greene, scriitor drag autorului. Este ultimul roman 
publicat de Virgil Gheorghiu. Nu însă şi ultimul pe 
care L-a scris, de curând fiind descoperit un manu- 
scris inedit din 1985. Intitulat Dracula în Carpaţi, 
romanul descrie lupta crâncenă dusă de haiduci cu 
o putere oarbă şi totalitară, într-o lume ce nu ar 
putea să nu amintească de cea al lui Panait Istrati 
ori de universul romanesc al lui Ismail Kadare. 

Chiar dacă Virgil Gheorghiu pare a fi renun- 
țat la acest gen literar, aceasta nu s-a petrecut pen- 
tru că muza lui românească l-ar fi părăsit, ci pen- 
tru că şi-a propus să se lanseze, la începutul anilor 
'80, în ceea ce scriitorul a considerat a fi marea sa 
operă: redactarea propriilor Memorii, ce urma să 
cuprindă, în final, şase ori şapte volume. 

În 1986 lui Virgil Gheorghiu, în vârstă de 70 
de ani, îi apare primul volum de Memorii, ce are 
ca subtitlu „Martorul Orei 25“. Cartea este saluta- 
tă imediat după apariţie de către Alain Peyrefitte, 
care vorbeşte de un „imn al libertăţii unui român 
într-un exil sfâşiat de istorie“. O veritabilă elegie a 
Moldovei natale, acest prim volum descrie co- 
pilăria autorului, anii de formare, primele sale ar- 
me ca poet şi jurnalist la Bucureşti. Fervoarea na- 
rațiunii ţine literalmente cititorul cu răsuflarea 
tăiată, acesta aşteptând cu nerăbdare urmarea 
povestirii autobiografice a fiului preotului de țară 
dintr-o localitate săracă de la poalele Carpaţilor, 


N 
E anul 1980 apărea romanul Dumnezeu a 


ajuns, după o celebritate precoce în țara sa, după 
patru ani de închisoare în paisprezece lagăre 
americane şi după ce trăieşte tragedia acelor mili- 
oane de persoane „deplasate“, după terminarea 
celui de-al Doilea Război Mondial, autorul celui 
mai important best-sellerde imediat după război. 

Moartea autorului va întrerupe acest proiect 
de amploare. Virgil Gheorghiu se stinge pe data 
de 22 iunie 1992, lăsând aproape de final manu- 
scrisul celui de-al doilea volum al Memoriilor, la 
care va lucra, vreme de doi ani, soţia sa, prezbit- 
era Ecaterina Gheorghiu. Ispita libertății avea să 
apară în 1995. Cel de-al doilea volum de Memorii 
reia, din jurul datei de 23 august 1944 - zi tristă 
în memoria românilor -, firul povestirii din pri- 
mul volum apărut cu nouă ani înainte şi se 
opreşte patru ani mai târziu, când, împreună cu 
soţia sa, scriitorul, având manuscrisul Orei 25 în 
buzunar, intră - pe jos - clandestin în Franța. 

Nu putem, evident, decât să ne exprimăm re- 
gretul că Virgil Gheorghiu nu a reuşit să ducă la 
bun sfârşit proiectul său şi că cititorul rămâne 
adânc frustrat de faptul că cel de-al treilea volum 
al Memoriilor nu va mai vedea vreodată lumina 
tiparului şi că acesta ar fi putut, fără îndoială, 
cuprinde date despre neaşteptata sa celebritate 
datorată apariţiei Orei 25, salutată de un Albert 
Camus ori un Raymond Aron, ori despre violenta 
polemică izbucnită imediat după aceea în jurul 
trecutului pretins „tulbure“ al lui Virgil Gheor- 
ghiu. Detractorii săi vor fi satisfăcuţi la apariţia 
primului volum al Memoriilor şi la moartea sa de 
a-i fi reproşat autorului că nu „s-a explicat“, nici 
„Căit“ vreodată. 

Operativi în a-l condamna, există, totuşi, ar- 
gumente puternice ca aceştia să nu fi citit nicio- 


“Virgil, Gheorghiu, Omul care călătorea singur, Ed Sophia, Bucureşti, 2010. Prefață la ediţia în limba 


română a cărții. 

dată cartea Omul care călătorea singur, apărută 
în 1954 şi care poate fi considerată în mod legi- 
tim cel de-al treilea celebru volum ce lipseşte din 
Memorii, deşi apărut cu 30 ori 40 de ani mai de- 
vreme. Redactat în câteva luni, între sfârşitul anu- 
lui 1953 şi începutul anului 1954, în urma unei 





călătorii încununată de succes în Argentina - la 
invitaţia personală a lui Juan Peron -, îndată du- 
pă începerea violentei campanii dezlănțuite îm- 
potriva sa la instigarea revistei „Lettres 
Franlaises“ (cu aceleaşi procedee şi aceiaşi 
acuzatori ca şi în cazul Afacerii Kravcenko2), la 
puţină vreme după apariţia romanului A doua 
șansă. 

Într-adevăr, Omul care călătorea singur este 
cea de-a treia carte pe care Gheorghiu o publică 
în Franţa şi care se doreşte, după remarcile unei 
critici, nu ădoar o pledoarie personală, ci ilustra- 
rea vie a unei condiții umane împărtăşită cu atât 
mai mult de un om al timpurilor noastre“. Aceas- 
ta se vrea mai degrabă un răspuns la atacurile ca- 
lomnioase purtate împotriva lui. Campania fus- 





ese declanșată pe 29 ianuarie 1953 de „Lettres 
Frangaises“, printr-un lung articol al lui Francis 
Cr&mieux intitulat „Cum şi pentru ce un criminal 
a fost «uns» ca mare umanist“, în care Gheorghiu 
este „biciuit“ pentru că ar fi îndrăznit“ în cărțile 
sale să critice „democraţia populară“ instaurată 
în URSS - şi sateliții săi, pe care România lui Petru 
Groza îl acuză de a fi spion în solda „imperialis- 
mului american şi englez“. Pentru a se justifica, 
Crâmieux se sprijină pe două extrase dintr-un 
reportaj de război, traduse tendenţios, reportaj 
apărut în 1942 sub titlul Ard malurile Nistrului. 
Tânărul Gheorghiu - care, în ciuda atitudinii avu- 
te de alţi scriitori din generaţia sa, nu făcuse 
niciodată parte din Garda de Fier - ridică în slăvi 
aici „amabilitatea şi camaraderia de care dădea 
dovadă fiecare soldat şi fiecare ofițer german faţă 
de orice soldat român pe care îl întâlnea“ şi nu 
face rabat de cuvinte dure în privinţa „evreilor 
din Bălți [care] nu şi-au putut stinge setea lor de 
distrugere şi de crimă decât prin incendiere“. Nu 
a fost nevoie de mai mult pentru „idioții utili“ de 
vânzare, într-o Franță îndurerată de ocupaţia na- 
zistă, marcată de colaborarea unei părți a popu- 
laţiei cu inamicul, pentru a da lovitura de graţie 
lui Gheorghiu. „Pecetea infamă“ cu care a fost în- 
semnat atunci va avea o viaţă lungă; astfel, într- 
un articol-necrolog apărut în „Le Monde“ din 26 
iunie 1992, se mai evocă încă ăreportajul scris în 
vremea în care armata română lupta alături de 
Werhmacht, [în care autorul] făcea cu predilecție 
elogiul soldatului hitlerist şi lua în derâdere 
evreul rău-făcător“. Se ignora, pe de o parte, că, 
imediat după ruptura pactului germano-sovietic, 
armata germană a luptat pentru eliberarea 
Basarabiei aflată sub jug sovietic şi, pe de altă 
parte, că Ecaterina Gheorghiu, soţia scriitorului, 
era fiica Eleonorei Schenk Burbea, directoarea 
gazetei „Galaţii noi“, de origine evreiască. Vai 
nouă! Un proverb spune că nu există surd mai 
vrednic de plâns decât cel care nu vrea să audă. 
E uşor de constatat cât de rău a fost „apărat“ 
Gheorghiu. Într-un articol apărut imediat după 
tipărirea cărţii, Andre Fontaine, care se numărase 


2 Cartea Am ales libertatea a lui Viktor Kravcenko, demascând - pentru prima oară după cel de-al Doilea Război 
Mondial - universul concentrationar din URSS, a atras un uriaş val de calomnii împotriva autorului, procesul 
intentat de Kravcenko revistei „Les Lettres Francaises“ fiind urmărit cu viu interes în Franța (n.tr.). 

printre primii ce salutaseră Ora 25, regretă că 
Gheorghiu recursese la un gen romanesc pentru 
a evoca ceea ce el numea propriul său drum al Da- 
mascului, „constrâns de evenimente, pe un ton 
care este departe de a convinge“, trăgând con- 
cluzia că „ar putea - tot într-un mod atât de dificil 





ppt se A i sai] 





Mormântul lui Virgil Gheorghiu, Cimetiere de Passy, Paris 


- să afle un mijloc de a fi mai puţin persuasiv“. Ju- 
decata este mult prea aspră, căci Omul care călă- 
torea singureste, fără îndoială, unul dintre roma- 
nele cele mai autentice şi emoţionante ale lui Vir- 
gil Gheorghiu, cel mai personal şi, în mod para- 
doxal, cel mai puțin receptats- 

Cu siguranță, este dificil într-un roman a 
discerne adevărul de ficţiune, iar Emilia Malgras, 
în remarcabila sa teză Virgil Gheorghiu: Scrierile 
Ia persoana întâi, au scos în evidenţă realitățile 
înțelese „prin celălalt“ şi realitatea faptelor, com- 
parând această carte, mai mult autobiografică 
decât ficțională, cu Memoriile sale. Diferenţele 
sunt nesemnificative în cea mai mare parte, 
bazându-se mai mult pe detalii şi fiind destinate 
să asigure o linearitate cărţii. 

Căci Traian Matisi - care poartă acelaşi pre- 
nume ca şi Traian Koruga, dublura lui Gheorghiu 
din Ora 25 - nu este nimeni altcineva decât Virgil 
Gheorghiu însuşi, ca şi el fiu al unui preot de țară, 
cel mai mare dintre copiii acestuia (trei surori şi 
un frate), fost elev Ia Liceul Militar din Chişinău, 
vânător de munte în timpul serviciului militar, 
strălucit jurnalist şi poet încununat cu premiul 





regal pentru poezie, ataşat cultural la Ambasada 
Română din Zagreb, student la teologie la 
Heidelberg, invitat de Peron în Argentina etc. 
Maestrul care îi cere socoteală lui Matisi nu este 
nimeni altul decât Gabriel Marcel, care prefațase 
Ora 25 înainte de a retrage public prefața pentru 
ediţiile ce vor urma - ceea ce va cântări greu la 
dezavuarea lui Gheorghiu, chiar dacă cei doi se 
vor împăca mai târziu. Omul care călătorea sin- 
gurnu este un roman cu cheie, dovedindu-se mai 
degrabă de o transparență ieşită din comun. 
Aceasta coboară până la titlurile de cărţi ale lui 
Matisi care sunt aproape aceleaşi cu cele ale lui 
Gheorghiu, astfel: Ard malurile Nistrului devine 
romanul Reporter pe malurile Nistrului Am lup- 
tat în Crimeea devine Războiul din Crimeea, 
Ceasul de rugăciune poartă acelaşi titlu cu prima 
culegere de poezii a lui Gheorghiu, apărută în 
1936; Caligrafie pe zăpadă devine Poeme pe ză- 
padă, Cu submarinul Ia asediul Sevastopolului 
devine Războiul pe un submarin, Ultima oră de- 
vine Primul roman, Ora 25 este citat ca Romanul 
orei prezente, iar A doua șansă devine Al doilea 
punct de vedere. 

Cu aceste elemente decriptate totalmente să 
ne lăsăm purtați de durerea fără margini şi de 
nedreptăţile care îl copleşesc pe autor, prin carac- 
terul „automatic“ şi „dezumanizat“ al unui destin 
absurd care pare că se îndârjeşte împotriva lui, şi 
prin sfâşietoarea şi necruțătoarea nostalgie pe 
care o încearcă pentru România lui dragă. Tre- 
buie mai degrabă să înţelegi argumentele lui 
Gheorghiu, versiunea faptelor prezentate de el, şi 
să le încadrezi în contextul unei Umanităţi care 
recunoaşte încetul cu încetul ororile celui de-al 
Doilea Război Mondial înainte de a te afunda 
atât de rapid în obscurantismul ideologic al răz- 
boiului rece. Traian MatisişVirgil Gheorghiu, 
acest om care a călătorit singur, ca atâţia dintre 
contemporanii săi, este, într-un anume fel, un 
Ulise al timpurilor moderne, a cărui Odisee sim- 
bolizează noua condiție umană înfiripată - într- 
un mod brutal - în această a douăzeci şi cincea 
oră pe care o trăim. 

Arville, 3 ianuarie 2010 


3 Fulminantul roman, zdrobitor prin argumetaţie, va fi trecut „la index“ de presa franceză după „descoperirea tre- 


cutului tulbure“ al autorului (a.tr.) 

Virgil Gheorghiu. 
Scurtă bio-bibliografie 











a născut în localitatea Războieni, Neamţ. 

Studiază filosofia şi teologia la univer- 
sitățile din Bucureşti şi Heidelberg. În anul 1940, 
primeşte Premiul Regal de poezie pentru cartea 
Caligratie pe zăpadă. În 1942 este numit secretar 
de legaţie la Departamenul de Relaţii Culturale 
din cadrul Ministerului Afacerilor Interne al 
României. 

Opunându-se regimului comunist, în 1948 
se stabileşte în Franța. Romanul său Ora 25îl con- 
sacră definitiv în lumea liberă, însă descoperirea 
unei opere apărute în timpul războiului, favora- 


C onstantin Virgil Gheorghiu (1916-1992) s- 





bilă redobândirii Basarabiei, îi va aduce o serie 
de atacuri violente în presa occidentală, autorul 
fiind acuzat pe nedrept de antisemitism. Îşi va 
explica atitudinea într-un nou roman: Omul care 
călătorea singur. Pe data de 23 mai 1963, C.V. 
Gheorghiu a fost hirotonit preot al Bisericii 
Ortodoxe Române din Paris, în iunie 1966 fiind 
ridicat la rangul de iconom-stavrofor. Adevărata 
vocaţie a lui C.V. Gheorghiu rămâne însă cea liter- 
ară. În timp, preotul-romancier, preotul-poet va 
confirma, fără dubii, că este unul din cei mai de 
seamă scriitori contemporani. (Gh. C.) 


Opera lui C.V. Gheorghiu: 

La Vingt-cinquieme Heure (1949) 

La seconde chance (1952) 

L'homme qui voyagera seul (1954) 

Le Peuple des Immortels (1955) 

Les Sacrifies du Danube (1957) 

Saint Jean Bouche d'Or (1957) 

Les Mendiants de miracles (1958) 

La Cravache (1960) 

Perahim (1961) 

La Maison de Petrodava (1961) 

La Vie de (1963) 

Les Immortels d'Agapia(1964) 

La jeunesse du Docteur (1965) 

De la 25e Heure a lHeure €ternelle (1965) 

Le Meurtre de Kyralessa (1966) 

La Tunique de Peau (1966) 

La Condottiera (1967) 

Pourquoi m'a-t-on appele Virgil? (1968) 

La vie du Patriarche Athenagoras (1969) 

L'espionne (1973) 

Dieu ne recoit que le dimanche (1975) 

Les inconnus de Heidelberg (1977) 

Le grand exterminateur (1978) 

Les amazones du Danube (1978) 

Dieu a Paris (1980) 

Memoires: Le t&moin de Ia vingt-cinquicme 
heure (1986). 

Virgil Gheorghiu „la judecata“ 
lui Gabriel Marcel 


aestrul luă câteva foi dintr-un dosar. Era 
M traducerea în franceză a câtorva fraze 

din Reporter pe malurile Nistrului. Le citi 
cu voce tare. Traian îşi aminti pasajul în care vor- 
bea cu simpatie despre soldaţii germani elibera- 
tori ai patriei salel, pe care îi întâlnise la Bălţi şi 
cărora le ceruse un ausweiss, ca să poată merge 
cu camioanele militare pe care le întâlnea. Era 
primul şi ultimul contact al lui Traian cu ger- 
manii. Germanii pe care îi cunoscuse şi despre 
care vorbise în cartea sa erau germanii de la 
Serviciul de Circulaţie din Bălţi... Traian păstrase 
acestor oameni o foarte vie recunoştinţă. În acea 
noapte, la Bălţi, ei se arătaseră extrem de ama- 
bili. 

- Nu găsiți monstruoasă simpatia dumneav- 
oastră față de jandarmii germani din Bălţi? între- 
bă Maestrul. 

- Nu, răspunse Matisi. în acea noapte, acei 
soldaţi au oprit toate maşinile care treceau şi au 
întrebat dacă n-ar putea să mă ia. Au fost extrem 
de amabili. 

- Cum este posibil ca un om de sensibilitatea 
dumneavoastră, un poet, un scriitor, să poată 
vorbi favorabil despre soldaţii nazişti? Este ceva 
uluitor, incredibil! 

- Soldaţii germani au eliberat pământul țării 
mele de ocupaţia sovietică. Acelaşi soldat german 
care a fost în Franța un ocupant, în Basarabia a 
fost un eliberator... 

- Posibil, spuse Maestrul. Nimic de obiectat, 
însă eu găsesc că este monstruos ca cineva să facă 
elogiul germanilor. în orice caz, ar fi trebuit să-mi 
vorbiţi despre existența acestor cărți. De ce n-aţi 
făcut-o? 

- Există un proverb, Maestre, spuse Traian. 
Să nu vorbeşti niciodată de trânghie în casa spân- 
zuratului... Ar fi fost indecent din partea mea. Ar 














fi fost lipsit de tact să vă vorbesc de germani. 
Germanii au fost ocupanţii țării dumneavoastră. 
Au pricinuit multe suferințe în această minunată 
țară. Au făcut să curgă sângele francezilor pe 
acest minunat şi înmiresmat pământ al Sfântului 
Ludovic. Cunosc şi, asemenea tuturor românilor, 
sufăr din pricina pătimirilor Franţei. Am suferit 
atunci când soldaţii germani au ocupat Franța. în- 
să acei soldaţi care au ocupat ţara dumneavoas- 
tră au eliberat pământul patriei mele de sub ocu- 
pația sovietică. Aceiaşi soldaţi. şi mai e ceva: dacă 
aş fi vorbit despre germani, ar fi trebuit să 
vorbesc, de asemenea, şi de ruşi, care au fost ali- 
aţii dumneavoastră, dar care au afundat țara mea 
în disperare şi în sânge. Atunci dumneavoastră 
erați frați de arme şi aliați cu soldaţii sovietici 
care îi masacrau pe basarabeni. 

- În cărţile dumneavoastră aveţi o atitudine 
politică, spuse Maestrul. Vă situați de partea Axei. 
O poziţie progermană. 

- Am luat poziţie împotriva armatei sovie- 
tice care ocupase țara mea. 

- În orice caz, sunt obligat să fac o declaraţie 
pentru Presă. Mă desolidarizez de acum încolo de 


“Prefațator al celebrului roman Ora 25 (apărut în milioane de exemplare şi tradus în peste 70 de limbi). Gabriel 
Marcel îşi va retrage însă prefața sa în urma scandalului ce l-a avut în centru pe „antisemitul“ Gheorghiu. 


1 Autorul se referă la acţiunile militare comune româno-germane pentru eliberarea Basarabiei (n.ed.) 

persoana dumneavoastră. În cărțile scrise anteri- 
or de dumneavoastră există pagini pline de ură. 
Pur şi simplu monstruos... Compromițător... 

- În cărțile pe care le-am scris mai înainte de 
a împlini 25 de ani există pagini pline de indig- 
nare împotriva ocupaţiei străine. Această atitudi- 
ne nu este nici monstruoasă, nici compromiţă- 
toare. Atitudinea francezilor care se revoltau îm- 
potriva ocupaţiei germane era compromiţătoare 
şi monstruoasă? Atitudinea mea în fața ocupanți- 
lor țării mele nu a fost nici ea astfel. Nu-mi este 
ruşine de comportarea mea. În nici un caz. Ar fi 
fost monstruos din partea mea să nu mă revolt 
ori să colaborez cu ocupantul, adică cu rușii. Ar fi 
fost monstruos să nu mă revolt când altarele 
Dumnezeului meu erau profanate. Iată ceea ce eu 
aş fi considerat monstruos, Maestre! 

- Există o contradicție totală între primele 
dumneavoastră cărți şi Romanul orei prezente, în 
care vă arătaţi plin de omenie, bun şi înțelegător. 
Pare ceva inimaginabil că acelaşi om a putut să 
scrie înainte de Romanul orei prezente astfel de 
cărți precum Reporter pe malurile Nistrului, Răz- 
boiul pe un submarin, Războiul din Crimeea. 
Același om! De neconceput! 

- Eu m-am comportat în trecut ca un tânăr 
normal. Asta-i tot. Ca un tânăr normal. Nu am 
avut nici o activitate politică. Am iubit pământul 
țării mele, familia şi Biserica în care am învăţat să 
mă rog. Politica nu şi-a aflat locul în toate acestea, 
nici în starea mea de revoltă, nici în rezistența 
mea față de armata străină de ocupaţie. A te in- 
digna împotriva profanatorilor de biserici şi îm- 
potriva terorii nu este un act politic... 

Cineva bătu la uşă. Traian fu fericit că va fi în- 
treruptă această discuţie. Îşi făcu apariţia omul 


de serviciu. Aducea ziarele de prânz. Maestrul citi 
pe prima pagină declaraţia prin care se desolida- 
riza de autorul Romanului orei prezente şi-şi ex- 
prima regretul că vorbise în termeni elogioşi des- 
pre el. îşi făcea mea culpa de a nu fi luat cu- 
noştință de cazierul judiciar al autorului înainte 
de a aduce laude cărţii. 

Maestrul deveni dintr-odată liniştit. Era feric- 
it să-şi vadă declaraţiile publicate în Paris Press, 
pe prima pagină, pe patru coloane... 

Se întoarse către Traian şi întrebă: 

- Şi acum, ce-aveţi de gând? 

- Nimic, răspunse el. 

- Cum nimic? se miră Maestrul. Trebuie să fa- 
ceţi ceva. Să daţi o dezminţire. Trebuie să vă rene- 
gați cărțile dumneavoastră anterioare. Să vă faceţi 
mea culpa, Să vă exprimaţi regretul că le-aţi scris. 
Mea culpa, şi asta urgent. Chiar astăzi, imediat. 

- Nu am ce să dezmint, spuse Traian. Nimic. 
Situaţia este limpede. Dacă aş fi fost francez şi dacă 
aş fi vorbit în termeni elogioşi despre soldaţii ger- 
mani de la Serviciul de Circulaţie, aş fi fost poate 
un trădător. &nsă eu am vorbit despre germanii 
care ne-au sprijinit să ne eliberăm țara de sub jugul 
străin. Aş fi fost un trădător dacă aş fi făcut elogiul 
soldaţilor sovietici ori al camarazilor acestora. Ce- 
ar fi de dezminţit? Ar trebui să dezmint că am fost 
indignat, la vârsta de 22 de ani, când am văzut bis- 
ericile transformate în cabarete? Ar fi monstruos. 
Revolta mea a fost una normală. 

- Această situaţie nu poate dura, spuse 
Maestrul. Trebuie să faceţi ceva. 

- Consider că nu trebuie să fac nimic, 
răspunse Traian. 

(din romanul Omul care călătorea singur, 
Ed Sophia, Bucureşti, 2010) 





Receptări ale „antisemitismului“ românesc 
în lumea hispano-americană 


(fragment de roman) 


- Mă reîntorc în Europa să-mi îngrijesc sănă- 
tatea. Plec la sfârşitul săptămânii. Tocmai am 
cerut un bilet de avion. Înainte de plecare, ţin cu 
tot dinadinsul să văd câţiva deţinuţi politici. Nu 
mai rămân la Buenos Aires decât câteva zile, pen- 


tru a face aceste vizite. Preşedintele mi-a acordat 
permisiunea să văd pe cine doresc. Vreau, în 
primul rând, să-i fac o vizită Victoriei Ocampo, în 
închisoarea sa. Aş vrea să merg acolo mâine di- 
mineață. N-aţi dori să mă însoţiţi? 

Ambasadorul-poet nu răspunse nimic. 

- Dumneavoastră, care cunoaşteţi atâtea 
lucruri şi care ştiţi ce trebuie făcut în orice fel de si- 
tuație, continuă Traian, aţi putea să mă sfătuiți! 
Ce-aş putea să-i dăruiesc Victoriei Ocampo, ca s-o 
încânte? Ce i-ar putea face plăcere? Îi voi dărui, se 




















înțelege, cărţile mele, flori, ciocolată, însă aş vrea 
să-i duc şi altceva, care s-o bucure cu adevărat. O 
cunoaşteţi pe Victoria Ocampo? Aţi mai întâlnit-o? 

- O cunosc, spuse ambasadorul. La sosirea 
mea în Argentina, în urmă cu câţiva ani, i-am 
făcut o vizită acasă. 

- Atunci, e destul de uşor, spuse Traian. Cum 
este Victoria Ocampo? Vorbiți-mi, spuneţi-mi 
absolut tot ceea ce ştiţi despre ea. 

- Întâlnirea mea cu scriitoarea a fost extrem 
de ciudată, spuse ambasadorul. Nu am mare 
lucru de povestit. Întâlnirea noastră a fost extrem 
de curioasă. Bizară, foarte bizară. 

Traian ceru amănunte. Insistă. 

- Abia sosisem în Argentina, spuse ambasado- 
rul. Cunoşteam numele Victoriei Ocampo, îi 
cunoşteam cărțile. Am mers să o văd. M-a primit o 
doamnă în vârstă, de o rară distincţie. M-a invitat 
să iau loc. Ne aflam într-o încăpere minunată, în sa- 


lonul său de oaspeți. -am spus cine sunt şi că ve- 
nisem să-i prezint omagiile mele, să o asigur de ad- 
miraţia ce i-o purtam. În timp ce vorbeam, Victoria 
Ocampo mă privea cu ochi trişti. Ochii trişti te 
indispun. „Sunteţi român, spuneți? Român. Sunteţi 
român...“ Mă simţeam prost, spuse ambasadorul. 
Nu înţelegeam sensul cuvintelor pe care le repeta 
cu durere, cu disperare chiar. „Voi, românii, voi l-aţi 
exterminat pe cel mai mare poet al vostru. L-aţi 
trimis în camera de gazare, voi, românii, pe cel mai 
mare poet. Voi, românii... Admirabilul meu pri- 
eten, inegalabilul meu prieten...“ Victoria Ocampo 
murmura cu buze pline de durere un nume. Era un 
nume care se termina în „-mann“. Poate Kauf- 
mann, ori Silbermann... Ceva asemănător. Ea pro- 
nunța numele pierdută, cu durere. „L-aţi cunoscut, 
nu-i aşa? m-a întrebat Victoria Ocampo. A fost cel 
mai mare poet al României şi cel mai bun prieten 
al meu. Un om admirabil. Un om excepțional. Voi, 
românii, l-aţi trimis la camera de gazare.“ 

Ambasadorul-poet nu auzise niciodată 
vorbindu-se despre acest nume în istoria litera- 
turii române. Nici Traian nu auzise vreodată de 
un poet cu acest nume. Ambasadorul și Traian 
cunoşteau toți poeții români. Chiar şi debutanţi. 
Însă acest nume ei nu-l auziseră niciodată rostit, 
nici nu-l văzuseră scris undeva. Totuşi Victoria 
Ocampo se tânguia şi-l numea ăcel mai mare poet 
al României“. După această scenă, ambasadorul 
nu a mai ştiut ce atitudine putea lua. Şi-a prezen- 
tat omagiile, a asigurat-o încă o dată de admiraţia 
sa pe distinsa romancieră care plângea şi a ieşit în 
vârful degetelor. 

- Astfel a avut loc întâlnirea mea cu Victoria 
Ocampo, spuse ambasadorul. 

Traian încercă să-şi aducă aminte. Avea o 
memorie extraordinară. 

- Ştiu, spuse. Am citit demult o carte a unei 
englezoaice care vorbea despre un poet român. 
Avea un nume asemănător. Am aflat după aceea 
că acel tânăr avea mai multe bănci în România, că 
era, de asemenea, în fruntea mai multor societăţi 
miniere şi petroliere. Englezoaica, la fel ca şi 
Victoria Ocampo, afirma că era un mare poet, 
însă acel tânăr nu publicase -niciodată versuri în 
limba română. Scria că arăta foarte bine, că avea 
părul negru, ondulat. Se poate ca el să fi scris într- 

o limbă străină, nu se ştie în care anume. De alt- 
fel, nu locuia în România. Era un mare bancher. 
Avea birouri şi sucursale în toate capitalele Euro- 
pei. Se spunea că naziştii l-ar fi arestat la Paris, ori 
poate la Bruxelles, sau la Amsterdam, şi că ar fi 
murit într-un lagăr de concentrare împreună cu 
alți evrei. Entr-un lagăr de concentrare al germa- 
nilor, nu într-un lagăr românesc, pentru că româ- 
nii nu au avut nici lagăre de concentrare, nici ca- 
mere de gazare. Victoria Ocampo v-a spus că prie- 
tenul său a fost exterminat de către români? 

- După câte am înţeles în timpul acestei 
vizite, numai numele de român şi îi provoca Vic- 
toriei Ocampo oroarea, disperarea, lacrimile. 
Pentru ea, român era sinonim cu omul care exter- 
mină evrei şi poeți. 

- Nu-mi amintesc exact numele acestui 
bancher, poate să fie cel de care vorbea Victoria 


Ocampo. Numele său se află în cartea englezoai- 
cei Claire Sheridan. Şi ea povestea că petrecuse 
câteva clipe în compania unui poet genial şi 
foarte frumos. Poate că e acelaşi. 

Traian rămase o clipă pe gânduri, apoi 
spuse: 

- Mâine dimineață vom merge s-o vedem pe 
Victoria Ocampo. Este o mare scriitoare. Nu tre- 
buie să răspundem cu fanatism la fanatism. Chiar 
dacă Victoria Ocampo ne va primi cu ostilitate, 
este datoria noastră să-i facem o vizită. Este o 
mare scriitoare, o scriitoare care suferă în 
închisoare. Vă rog să mă însoțiți! Cred că îi iubiţi 
pe toți oamenii fără osebire, în ciuda binelui sau 
răului pe care pot să-l facă, şi aceasta pentru că 
sunteţi poet. 

(din romanul Omul care călătorea singur, 
Ed Sophia, Bucureşti, 2010) 





Condotiera - o frescă a societăţii 
românești 1944-1964 


Iar în ziua de 23 august 1944, când hoardele 
muscalilor au invadat şi au ocupat țara, trecând 
totul prin foc şi prin sabie, Zeng, jupuitorul de 
animale, a fost văzut coborând în ţinutul Vrancei 
împreună cu muscalii, îmbrăcat în uniformă de 
colonel sovietic cu decoraţii şi cu insigne P.C. - 
Partidul Colaboratorilor -, împreună cu invada- 
torii. Mavid Zeng însuşi. La fel de murdar ca şi 
mai înainte. Însă în uniformă. şi s-a instalat la 
castelul Vaca, pe care a aşezat următorul anunţ: 
„Tovarăşul Mavid Zeng oferă această casă ca 
sediu pentru P.C. şi miliţie.“ şi cum el era şeful 
PC. şi şeful miliției ținutului Vrancei, a început să 
locuiască la castel. Îşi oferise castelul lui însuşi. Şi 
s-a instalat în salonul cu muluri aurite în stil fran- 
țuzesc, însă din păr de vacă. Îi primea pe oameni, 
lăudându-se că este erou de război şi că i-a ajutat 
pe muscali să cucerească România. Drept recom- 
pensă pentru trădarea sa el a primit de la muscali 
conducerea ținutului Vrancei. A devenit de o cru- 
ditate cum nu s-a văzut vreodată nici măcar în 
cărți. Toată lumea era trecută prin tăişul armei. O 

luni de după invazia muscalilor. Toate bunurile, 
mobile şi imobile, au fost confiscate. Nimeni nu 
mai poseda ceva. Locuitorii Vrancei au fost trimişi 
în convoi - legați precum vitele - la muncă obli- 
gatorie ori în lagăre-abator. Totul la ordinului 
marelui Zeng, jupuitorul de animale moarte, care 
- la hotărârea invadatorilor - a devenit jupuitor 
de ființe omeneşti. Oraşele şi satele au fost golite 
de locuitori. Şi aceasta dura de 20 de ani. Opera 
jupuitorilor şi ucigaşilor a început pe 23 august 
1944 prin ocuparea României. Şi în fiecare an, în 
ziua de 23 august, orice muncă era întreruptă. 
Locuitorii erau adunaţi precum o turmă şi obli- 
gaţi să defileze înaintea Colaboratorilor cu pan- 
carte în mâini, scandând cât de mult îi iubesc pe 
invadatori şi pe ocupant, scandând că ei îşi iubesc 
călăii şi că sunt cei mai fericiți oameni din lume, 
pentru că sunt conduşi de către Mavid Zeng, 
jupuitorul şi negustorul de piei de animale moar- 
te şi traficantul de cadavre. 

Ținutul Vrancei avea miros de sânge. Mai 
ales castelul Vaca, sediul PC. şi al miliției. Numele 
lui Mavid Zeng aducea peste tot teroarea. Era 
suficient să-l pronunţi pentru a fi trăsnit de miro- 
sul de sânge proaspăt, de mirosul victimelor tor- 
turate la castelul Vaca. 

Zid Caracal îl numea pe şeful său Tovărăşia 
Voastră. La fel cum altădată se adresa superiorului 
său numindu-l Maiestatea Voastră ori Eminența 
Voastră. După 25 august 1944, ziua ocupării țării 
de către invadatorii muscali, s-a instalat o nouă 


ARI Si 
societate de tip gregar. Poporul, spoliat de orice 
proprietate, a fost organizat ca o turmă. Fiecare 
turmă având un şef răspunzător, în uniformă şi 
înarmat. În această societate în care oamenii sunt 
organizați precum animalele, titlurile de politețe 
Domnule, Doamnă şi Domnişoară au fost 
interzise. Toată lumea a fost obligată să se tutu- 
iască şi să folosească apelativul „tovarăș“. Chiar 
de la început a fost dificil, căci dacă vacile pot să se 
tutuiască între ele numindu-se „tovarăşă vacă“, le 
vine greu să-şi numească văcarul „tovarăș“. 
Poporului organizat în turmă îi venea greu să-l 
numească „tovarăș“ pe milițianul P.C. Bătea la 
ochi. Nu puteau fi tovarăşi. Nu era o diferență de 
clasă ori de rang, ci o diferență de specie, ca şi 
aceea dintre vacă şi văcar. Colaboratorii ocupan- 
tului dispuneau de toate, inclusiv de drept de 
viață şi de moarte asupra turmei umane pe care o 
stăpâneau. Era evident atunci de ce poporul îi 
numea pe colaboratori nu „tovarăşi“, căci aceasta 
ar fi fost absurd, ci „Tovărăşia Voastră“, întotdeau- 
na la persoana a treia. Ca şi „Maiestatea Voastră“. 
Zid Caracal, cu toate că era milițian şi ar fi putut 
să-l numească pe şeful său tovarăș, prefera, din 
umilință, să-l numească la fel ca şi turma cetățe- 
nilor, „Tovărăşia Voastră“. 
Constantin Virgil Gheorghiu, Condotiera, 
Ed Sophia, 2010 (în curs de apariţie) 


Redacţia ROST mulţumeşte în chip 
deosebit Editurii Sophia pentru ajutorul dat 
la alcătuirea acestui grupaj. 

Zece principii 
conservatoare 


Nefiind nici religie, nici ideologie, mulțimea de opinii numită conservatorism 
nu are nici o Biblie, nici un Capitalul pentru a furniza dogme. În măsura în 
care este posibil să se determine ce cred conservatorii, principiile de bază ale 
convingerilor conservatoare provin din ceea ce scriitorii conservatori impor- 
tanţi şi persoane publice au mărturisit deschis pe durata ultimelor două se- 
cole. După câteva comentarii introductive asupra acestei teme generale, voi 
continua cu prezentarea a zece asttel de principii conservatoare. 


Russel Kirk 





acest cuvânt „conservator“ să-l folosim mai 

cu seamă ca adjectiv. Pentru că nu există un 
Model Conservator, iar conservatorismul este 
negarea însăşi a ideologiei: este o stare a minții, un 
anume fel de natură umană, un anume fel de a-ţi 
îndrepta privirea asupra ordinii sociale civile. 

Comportamentul pe care îl numim conser- 
vatorism este susținut mai curând de un corpus 
de sentimente decât de un sistem de dogme ideo- 
logice. Este aproape un adevăr faptul că un con- 
servator poate să fie definit drept o persoană ca- 
re se consideră pe sine în felul acesta. Mişcarea 
conservatoare sau această colecție de opinii 
poate să găzduiască o mare diversitate de puncte 
de vedere asupra multor subiecte, neexistând 
nici un Test Actl, nici 39 de articole ale vreunui 
crez conservator. 

În esență, persoana conservatoare este pur 
şi simplu oricine găseşte că lucrurile stabile sunt 
mai plăcute decât haosul şi noaptea primordială. 
(Deşi conservatorii ştiu, de la Burke, că „schim- 
barea sănătoasă este mijlocul supravieţuirii noas- 
tre“.) Continuitatea experienței istorice a unui 
popor, spun conservatorii, oferă politicii un ghid 
mult mai bun decât conceptele abstracte ale filo- 
zofilor de cafenea. Pe de altă parte, bineînţeles că 


p oate că ar fi nimerit ca, de cele mai multe ori, 





credința conservatoare înseamnă mai mult decât 
această atitudine generală. 

Nu este posibil să se întocmească un catalog 
ordonat al convingerilor conservatoare; cu toate 
acestea, vă ofer, pe scurt, zece principii generale; 
cred că se poate spune cu siguranță că cei mai 
mulți dintre conservatori vor subscrie la cele mai 
multe dintre aceste reguli de conduită. În diverse- 
le ediţii ale cărții mele Gândirea conservatoare 
(The Conservative Mind) am enumerat anumite 
canoane ale gândirii conservatoare - lista lor 


1 (1) Test Acts au fost o serie de legi penale din Anglia care serveau ca un test religios pentru funcţiile publice şi 
impuneau diverse interdicții civile între romano-catolici şi nonconformiştii protestanți. 

fiind diferită de la ediţie Ia ediţie; în cadrul anto- 
logiei mele Carte conservatoare de buzunar (The 
Portable Conservative Reader) dau unele variaţi- 
uni pe această temă. În cele de mai jos vă voi 
prezenta un rezumat al asumărilor conserva- 
toare diferit oarecum de canoanele pe care le-am 
prezentat în cele două cărţi ale mele. Pe scurt, 
varietatea de moduri în care vederile conserva- 
toare îşi pot găsi expresia este ea însăşi dovada 
faptului că conservatorismul nu este fixat ideo- 
logic. Lucrurile pe care anumite principii conser- 
vatoare pun accentul într-o perioadă dată vor di- 
feri funcţie de circumstanţele şi necesitățile epo- 
cii rerspective. Cele zece articole de credinţă care 
urmează reflectă accentele pe care le pun conser- 
vatorii din America acestui moment. 

În primul rând conservatorii cred că există o 
ordine morală de durată. Ordinea este făcută 
pentru om, şi omul este făcut pentru ea: natura 
umană este o constantă, şi adevărurile morale 
sunt permanente. Acest cuvânt ordine semnifică 
armonia. Există două feluri sau două tipuri de or- 
dine: ordinea interioară a sufletului, şi ordinea 
exterioară a poporului. În urmă cu douăzeci şi 
cinci de secole, Platon a expus această doctrină, 
dar chiar şi celor educați din zilele noastre le vine 
greu să o înțeleagă. Problema ordinii a fost prin- 
cipala preocupare a conservatorilor chiar din 
momentul în care conservator a devenit un ter- 
men al politicii. 

Lumea secolului nostru douăzeci a trecut 
prin experienţa hidoaselor consecințe ale 
prăbuşirii încrederii într-o ordine morală. 
Asemănător atrocităților şi dezastrelor din Gre- 
cia secolului cinci înainte de Hristos, ruinele ma- 
rilor națiuni din secolul nostru ne arată groapa în 
care au căzut societăţile care au confundat egois- 
mul isteţ, sau comenzile sociale ingenioase, cu 
alternative atrăgătoare la învechita ordine 
morală. 

Intelectualii liberali au spus despre conser- 
vatori că aceştia cred că toate problemele sociale, 
sunt în fond chestiuni de moralitate particulară. 
Înţeleasă aşa cum se cuvine, această afirmaţie 
este cu totul adevărată. O societate în care băr- 
baţii şi femeile sunt conduși de credinţa într-o or- 
dine morală stabilă, de un adânc simţ al binelui şi 


răului, de convingerile personale despre drep- 
tate şi onoare va fi o societate bună - indiferent 
de maşinăria politică pe care o va utiliza; în timp 
ce o societate în care bărbaţii şi femeile sunt, din 
punct de vedere moral, în voia valurilor, necu- 
noscători ai normelor şi concentrați mai ales asu- 
pra unor satisfacţii ale poftelor, va fi o societate 
rea - indiferent de câți oameni votează şi indife- 
rent de cât de liberală poate să fie constituţia ei 
oficială. 


Send Pavia ID 












The 
CONSERVATIVE 
MIND 


From Burke to Eliot 





Russell Kirk 





În al doliea rând, conservatorul rămâne cre- 
dincios tradiției, convenției şi continuității. Este 
un vechi obicei care permite oamenilor să trăi- 
ască împreună în pace; distrugătorii de tradiție 
demolează mai mult decât ştiu sau decât doresc. 
Datorită convenției - un cuvânt de care s-a abuzat 
mult în ultima vreme - noi am reuşit să evităm in- 
terminabilele dispute despre drepturi şi datorii: 
legea la bază este o colecţie de convenţii. Con- 
tinuitatea este mijlocul prin care se leagă o gene- 
rație de alta; înseamnă Ia fel de mult pentru soci- 
etate cât şi pentru persoană; fără ea viața ar fi 
fără sens. Dacă revoluțiile de succes au ras 

vechile tradiţii, vechile convenţii luate în zefle- 
mea şi au spart continuitatea instituţiilor sociale 
- de ce, în prezent, ele descoperă necesitatea de a 
stabili tradiţii şi convenţii noi şi o nouă continui- 
tate?; dar acest proces este dureros şi încet, iar 
noua ordine socială care eventual răsare poate să 
fie cu mult inferioară vechii ordini pe care radi- 
calii au răsturnat-o în zelul lor de a construi 
Paradisul pământesc. 

În al treilea rând, conservatorii cred în ceea 
ce poate să fie numit principiul legii nescrise. 
Conservatorii simt că oamenii moderni sunt piti- 
ci cocoțaţi pe umerii unor uriaşi, capabili să vadă 
mai departe decât strămoşii lor numai datorită 
staturii impozante a celor care ne-au precedat în 
timp. De aceea, conservatorii pun extrem de des 
accentul pe importanța legii nescrise - adică, a lu- 
crurilor stabilite ca urmare a unei utilizări ime- 
moriale, astfel încât mintea omului să nu alerge 
în sens contrar. Există drepturi a căror ratificare 
de bază este vechimea lor - adesea, inclusiv drep- 
turi la proprietate. În mod similar, moravurile 
noastre sunt în mare parte bazate pe cutumă. 
Conservatorii argumentează că este puţin proba- 
bil ca noi, cei moderni, să mai facem descoperiri 
de seamă în ceea ce priveşte morala sau politica 
sau gustul. Este periculos să cântăreşti 
orice apariţie trecătoare pe baza judecății par- 
ticulare şi a rațiunii particulare. Individul este 
nesăbuit dar specia este înțeleaptă, a spus Burke. 
În politică am face bine să ne servim de prece- 
dent şi precepte şi chiar de prejudecată, pentru că 
misterioasa întrupare a rasei umane a dobândit o 
înțelepciune necrisă cu mult mai mai mare decât 
judecata particulară măruntă a oricăruia dintre 
oameni. 

În al patrulea rând, conservatorii se lasă 
conduşi de principiul prudenței. Burke este de 
aceeaşi părere cu Platon că, pentru omul de stat, 
prudența este şefă între virtuți. Fiecare măsură 
publică trebuie să fie judecată prin prisma proba- 
bilelor ei consecinţe pe termen lung şi nu numai 
după trecătoarele avantaje sau popularitate. Con- 
servatorii spun despre liberali şi despre radicali 
că sunt imprudenți: pentru că se aruncă asupra 
obiectivelor lor fără să acorde atenţie riscurilor 
unor noi abuzuri mai rele decât relele pe care 


speră să le înlăture. După cum a spus John Ran- 
dolph of Roanoke, Providența divină se mişcă 
încet, dar diavolul se grăbeşte întotdeauna. So- 
cietatea umană fiind complexă, remediile nu pot 
să fie simple, dacă vrem ca ele să fie şi eficiente. 
Conservatorul declară că el acţionează numai 
după suficientă reflecţie, timp în care a cântărit 
cu grijă consecinţele. Reformele bruşte şi necuge- 
tate sunt la fel de periculoase ca tăieturile chirur- 
gicale bruşte şi necugetate. 

În al cincilea rând, conservatorii sunt atenți 
la principiul varietății. Ei se simt legați de comple- 
xitatea proliferantă a instituţiilor sociale şi modu- 
rilor de viaţă stabilite cu mult timp în urmă, atât 
de deosebite de uniformitatea îngustă şi egalita- 
rismul paralizant al sistemelor radicale. Pentru 
păstrarea unei diversități sănătoase în orice ci- 
vilizație, trebuie să supraviețuiască ordine şi 
clase, diferențe de condiție materială şi multe 
alte feluri de inegalitate. Singurele forme ade- 
vărate de egalitate sunt egalitatea Judecăţii de 
Apoi şi egalitatea în faţa unui tribunal; toate cele- 
Ialte încercări de nivelare trebuie să conducă, în 
cel mai bun caz, la stagnare socială. Societatea 
are nevoie de o conducere corectă şi capabilă; şi 
dacă diferenţele naturale şi instituționale sunt 
distruse, curând un tiran sau o ceată de mizeri oli- 
garhi vor crea noi forme de inegalitate. 

În al şaselea rând, conservatorii sunt tem- 
perați de principiul lor de imperfecţiune. Natura 
umană suferă în mod iremediabil din cauza unor 
greşeli grave, conservatorii ştiu acest lucru. Omul 
fiind imperfect, niciodată nu va putea fi creată o 
ordine socială perfectă. Din cauza neliniştii 
omeneşti, omenirea s-ar revolta împotriva ori- 
cărei dominări utopice şi ar izbucni din nou într- 
o nemulțumire violentă - sau altfel va muri de 
plictiseală. A urmări Utopia este tot una cu a 
sfârşi într-un dezastru, spun conservatorii: noi nu 
suntem făcuți pentru lucruri perfecte. Tot ceea ce 
putem aştepta în mod rezonabil este o ordine 
suportabilă, o societate echitabilă şi liberă, în 
care vor continua să se ascundă unele rele, ne- 
dreptăți şi suferințe. Prin atenţia potrivită acor- 
dată reformelor prudente, noi putem păstra şi 
îmbunătăţi această ordine suportabilă. Dar dacă 
vechile instituţii şi garanţiile morale ale unei naţi- 

uni sunt neglijate, atunci impulsul anarhic din 
umanitate se dezlănțuie: „ceremonia inocenţei 
este stricată“. Ideologii care promit perfecțiunea 
omului şi a societăţii au transformat o mare parte 
a lumii secolului douăzeci într-un iad pământean. 

În al şaptelea rând, conservatorii sunt con- 
vinşi că libertatea şi proprietatea sunt strâns 
legate. Separă proprietatea de posesia privată şi 
Leviatanul va deveni stăpân peste toate. Pe fun- 
damentul proprietăţii private s-au construit mari 
civilizaţii. Cu cât este mai răspândită posesiunea 
proprietăţii private, cu atât mai stabil şi productiv 
este poporul. Conservatorii susțin că nivelarea 
economică nu înseamnă progres economic. A 
primi şi a cheltui nu sunt idealurile supreme ale 
existenței umane; dar o bază economică solidă 
pentru persoană, pentru familie şi pentru popor 
este mult de dorit. 

Sir Henry Maine, în a sa Comunitățile săteşti, 
pune cu tărie cazul proprietăţii private ca 
deosebită de proprietatea colectivă: „Nimeni nu 
are libertatea de a ataca mai multe prorietăţi şi în 
acelaşi timp să afirme că pune preț pe civilizaţie. 
Istoriile celor două nu pot să fie desfăcute una de 
cealaltă“. Pentru că instituția mai multor propri- 
etăți - adică, proprietatea privată - a fost un in- 
strument puternic în a-i învăţa pe bărbaţi şi pe 
femei responsabilitatea, în a le furniza motive de 
integritate, de a susţine cultura generală, de a 
ridica omenirea deasupra nivelului unei simple 
corvoade, de a asigura tihna de a gândi şi liber- 
tatea de a acţiona. De a fi în stare a reţine fructele 
muncii tale; de a fi capabil să vezi munca ta făcută 
permanent; pentru a putea să-ţi laşi moştenire 
proprietatea urmaşilor tăi; de a fi capabil de ridi- 
care de la starea chinuitoarei sărăcii la siguranța 
împlinirii de durată; de a avea ceva care este cu 
adevărat al tău - acestea sunt avantaje greu de 
negat. Conservatorul recunoaşte că posesia pro- 
prietăţii îi stabileşte posesorului anumite înda- 
toriri; el acceptă aceste obligații morale şi juridice 
cu seninătate. 

În al optulea rând, conservatorii încurajează 
comunitatea voluntară, în aceeaşi măsură în care 
se opun colectivismului involuntar. Deşi ameri- 
canii au fost dintotdeauna puternic ataşaţi de 
sfera individualităţii şi de drepturile particulare, 


ei au fost de asemenea un popor care s-a făcut re- 
marcat datorită unui de succes spirit al comunită- 
ţii. În cadrul unei comunităţi autentice, deciziile 
care afectează cel mai mult vieţile cetățenilor 
sunt luate local şi în mod voluntar. Unele dintre 
aceste funcţii sunt îndeplinite de corpurile po- 
litice locale, altele de către asociaţii private: atât 
timp cât sunt păstrate local şi sunt marcate de 
acordul general al celor care sunt afectaţi, ele 
constituie comunitatea sănătoasă. Dar atunci 
când aceste funcţii trec din lipsă sau prin uzur- 
pare către autoritatea centralizată, atunci comu- 
nitatea este într-un pericol serios. Tot ceea ce este 
benefic şi prudent în democrația modernă este 
făcut posibil prin voinţa de cooperare. 

O naţiune nu e mai puternică decât nume- 
roasele mici comunități din care este ea compusă. 
O administraţie centrală sau un corp de ma- 
nageri selecţi şi de funcționari publici, oricât de 
bine intenţionaţi şi de competenţi, nu poate să 
confere dreptate şi prosperitate şi linişte unei 
mase de bărbaţi şi femei privaţi de vechile lor 
responsabilități. Acest experiment a fost făcut în 
trecut; şi a fost dezastruos. Îndeplinirea datori- 
ilor noastre în comunitate este aceea care ne 
învață prudența şi eficienţa şi dragostea pentru 
aproapele. 

În al nouălea rând, conservatorul percepe 
necesitatea pentru limitări prudente ale puterii şi 
ale pasiunilor umane. Politic vorbind, puterea 
este capacitatea cuiva de a face ce doreşte, fără a 
ține seama de dorinţele semenilor. Un stat în care 
un individ sau un mic grup este capabil să domi- 
ne voinţele semenilor lor fără oprelişti este un 
stat despotic, indiferent dacă se numeşte monar- 
hic sau aristocratic sau democratic. Atunci când 
fiecare pretinde că este o putere prin el însuşi, 
societatea se prăbuşeşte în anarhie. Anarhia nu 
durează niciodată prea mult, ea fiind de nesupor- 
tat pentru toată lumea, şi contrară realității de 
netăgăduit că unele persoane sunt mai puternice 
şi mai deştepte decât vecinii lor. Anarhiei îi suc- 
cede tirania sau oligarhia, în cadrul cărora pu- 
terea este monopolizată de câţiva. 

Conservatorul se străduieşte deci să limiteze 
şi să echilibreze puterea politică astfel încât să nu 
se ajungă la tiranie sau la anarhie. În fiecare 





42 


anul IX e nr. 98 


DECANTĂRI 


ROST 





epocă, cu toate acestea, bărbaţi şi femei sunt ten- 
taţi să renunţe la limitările impuse puterii de 
dragul unor avantaje temporare fanteziste. Ca- 
racteristic pentru radical este că acesta gândeşte 
despre putere ca fiind o forță pentru bine - atât 
timp cât puterea se află în mâinile sale. În numele 
libertăţii, revoluționarii francezi şi ruşi au abolit 
vechile limitări impuse puterii; dar puterea nu 
poate fi abolită, ea ajunge întotdeauna în mâinile 
cuiva. Acea putere pe care revoluționarii o cre- 
deau opresivă în mâinile vechiului regim a 
devenit de multe ori mai tiranică în mâinile 
noilor stăpâni radicali ai statului. 

Cunoscând natura umană ca un amestec de 
bine şi rău, conservatorul nu s-a încrezut numai 
în bunăvoiunță. Restricții constituţionale, verifi- 
cări şi echilibrări politice, aplicarea adecvată a 
legilor, vechea țesătură complicată de restricţii 
ale voinţei şi poftei - acestea sunt instrumentele 
pe care conservatorul le aprobă pentru libertate 
şi ordine. O guvernare legitimă menţine o tensiu- 
ne sănătoasă între pretenţiile de autoritate şi cele 
de libertate. 

În al zecelea rând, gândirea conservatoare 
înțelege că permanența şi schimbarea trebuie să 
fie recunoscute şi reconciliate într-o societate vi- 
guroasă. Conservatorul nu se opune îmbună- 
tățirii sociale, deşi el se îndoieşte de existența 
unei astfel de forțe precum misticul Progres, cu 
P mare, care lucrează în lume. Atunci când o soci- 
etate progresează în anumite privințe, de obicei 
este în declin în alte privinţe. Conservatorul ştie 
că orice societate sănătoasă este influențată de 
două forțe, pe care Samuel Taylor Coleridge le-a 
denumit Permanența şi Înaintarea. Permanenţa 
unei societăţi este formată din acele interese 
durabile şi din acele convingeri care ne asigură 
stabilitatea şi continuitatea; fără acea Permanen- 
ță izvoarele de mare adâncime sunt distruse, so- 
cietatea alunecând în anarhie. Înaintarea este 
într-o societate acel spirit şi acel corp de talente 
care ne împing către reformă prudentă şi 
îmbunătăţire; fără acea Înaintare, un popor stă 
pe loc. 

Deci, conservatorul inteligent se străduieşte 
să reconcilieze revendicările de Permanenţă şi 
revendicările de Înaintare. E crede că liberalul şi 


radicalul, orbi la pretenţiile corecte ale Perma- 
nenței, ar pune în pericol moştenirea care ne-a 
fost lăsată, într-o strădanie de a ne grăbi către un 
dubios paradis terestru. Pe scurt, conservatorul 
favorizează progresul rezonabil şi temperat; el se 
opune cultului Progresului, ai cărui votanți cred 
că orice este nou este în mod necesar şi superior 
tuturor celor vechi. 

Schimbarea este esenţială corpului social, 
crede conservatorul, în aceeaşi măsură în care 
este necesară corpului uman. Un corp care a înc- 
etat să se reînoiască începe să moară. Dar dacă 
acel corp este unul puternic, schimbarea trebuie 
să aibă loc de o manieră regulată, în armonie cu 
forma şi natura acelui corp; altfel schimbările pot 
să producă o creştere monstruoasă, un cancer, 
care-şi devorează gazda. Conservatorul are grijă 
ca nimic în societate să nu fie în întregime vechi, 
şi ca nimic să nu fie niciodată în întregime nou. 
Acesta este mijlocul conservării unei națiuni, tot 
astfel cum este mijlocul pentru conservarea unui 
organism viu. De cât de multă schimbare are 
nevoie o societate şi de ce fel de schimbare, aces- 
tea depind de circumstanţele unei vârste şi unei 
naţiuni. 

Acestea sunt deci cele zece principii care s-au 
afirmat pe larg pe durata celor două secole de 
gândire modernă conservatoare. Şi alte principii 
de egală importanță ar fi putut fi discutate aici: 
cum înțelege conservatorul dreptatea, ar fi unul, 
sau ideile conservatoare asupra educaţiei. Dar 
cum timpul trece, astfel de subiecte sunt nevoit să 
le las cercetării dumneavoastră personale. 

Marea linie de demarcaţie din politica mo- 
dernă, pe care obişnuia să o indice Eric Veogelin, 
nu este aceea dintre liberali, de o parte, şi totali- 
tari, de cealaltă. De-o parte a liniei se găsesc toţi 
acei bărbaţi şi toate acele femei care îşi ima- 
ginează că ordinea temporală este singura 
ordine. Şi că nevoile materiale sunt singurele lor 
nevoi, şi că pot să facă ce vor cu patrimoniul 
uman. De cealaltă parte a acestei linii se găsesc 
toate acele persoane care recunosc o ordine 
morală durabilă în univers, o natură umană con- 
stantă şi datorii înalte faţă de ordinea spirituală şi 
de ordinea temporală. 

Traducere de Paul Ghiţiu 

Poezia Euharistică 


Prof. Dr. Const. Miu 





Cristos, căci idealul omului religios este de 

a trăi în sacru.! lubirea mistică (în fond, co- 
muniunea sacrului cu profanul - ca încununare a 
idealului credinciosului) este înţeleasă în relație 
directă cu Sf. Taină a Euharistiei. Aceasta „este cea 
mai însemnată dintre toate Tainele, deoarece, în 
timp ce prin celelalte Taine creştinul primeşte 
numai harul divin, prin Sf. Euharistie el se 
împărtăşeşte cu însuşi izvorul divin.“? În S£ Scrip- 
tură, aceasta se află în strânsă legătură cu viața 
veşnică întru Cristos (cf. Sf: Evanghelie după loan, 
6:53). „După cum se vede - scrie teologul Nicolae 
Arseniev -, o nouă viață începe, o viață hrănită 


Ve mistică este esențialmente viaţă întru 











prin primirea Domnului în darurile euharistice, 
iar în acelaşi timp, trupul este transfigurat, prin 
germenele slavei şi al vieții veşnice.“ 5 

O astfel de transfigurare a vieţii credinciosu- 
lui o putem sesiza în poezia religioasă a lui Şt. 
Aug, Doinaș, V. Voiculescu şi Daniel Turcea. Psal- 
mistul lui Doinaş înţelege că iluminarea (ca treap- 
tă a vieții spirituale) apare după primirea Sf. Eu- 
haristii, ca imagine transfigurată a inhabitării sa- 
crului în profan: „Dar eu, cel care am primit în 
gură/ divinul trup şi sânge, îţi fac templu/ din în- 
suşi corpul meu, într-o logodnă/ a harului, ce 
n-are-asemănare:/ mă simt iluminat - pe dinăun- 
tru.// De ce să te mai caut? Eşti în mine.“ („Psal- 
mul XVIII“, vol. Psalmi). Logodna contemplaţiei 
noeticet este inerentă transfigurării spirituale. 
Ea transpare din strofa a doua a poeziei lui Voi- 
culescu, „Împărtăşirea“ (vol. Gânduri albe): „Am 
gustat un strop din strălucitul sânge/ Mările lumi- 
nii S-au vărsat în mine,/ Inima le-ncape şi nu mă 
mai strânge./ Simt că sunt un soare ce nu se mai 
stinge/ Dănţuind în cosmos, Doamne-n drum 
spre Tine.“ De observat că transfigurarea mistică 
este pusă în lumină de către poetul isihast cu aju- 
torul uni procedeu artistic, în egală măsură litotă 
şi sinecdocă („un strop“), al metaforei hiperboli- 
zante („mările luminii“), precum şi cu cel al meta- 
forei („[sunt] un soare“). Strofa este centrată pe 
puterea de transfigurare pe care o are „strălucitul 
sânge“. Comunicarea între sacru şi profan tre- 
buie corelată cu versetul 54, capitolul 6 din Sf 
Evanghelie după Ioan: „Cel care mănâncă Trupul 
Meu şi bea Sângele Meu (în Sf. împărtăşanie - 
n.n.) are viaţă veşnică.“ Se pot sesiza, de aseme- 
nea, două momente aflate în corelaţie cu Sf. Eu- 
haristie: cel al Împărtășirii (deja încheiat, semni- 
ficative, în acest sens, fiind verbele la perfect 
compus din primele două versuri ale strofei mai 


1 Mircea Eliade, Sacrul şi profanul, Editura Humanitas, 1995,  p.27. 
2 Pr. Prof. Dr. Isidor Tudoran şi Arhid. Prof. Dr. loan Zăgrean, Teologia dogmatică, Editura Institutului biblic şi de 


Misiune al BOR, Bucureşti, 1991, p. 238. 


3 Nicolae Arseniev, Mistica şi Biserica Ortodoxă, Editura Iri, Bucureşti, 1994, p. 164. 
4 C£. Valeriu Anania, Din spumele mării, Editura Dacia, Cluj-Napoca, 1995, p. 166. 

sus citate: „am gustat“, „s-au revărsat“), cel al 
transtigurării (consecința Împărtăşirii, ca acţiune 
durativă, elocvente fiind verbele la indicativ pre- 
zent: „încape“, „nu mă mai strânge“, „simt“, „sunt 
un soare“, „nu se mai stinge“, şi, respectiv, la ge- 
runziu: „dănțuind“. Cele două momente men- 
ționate reliefează transfigurarea și hristificarea 
credinciosului? 

Un asemenea proces de transfigurare îl 
putem detecta din partea a VIII-a a poeziei lui Da- 
niel Turcea „Iubirea împărăteasă“, în care poetul 
aduce în prim plan ideea că Mântuitorul se dă- 
ruie cu Iubire fiecăruia, prin Sf. Euharistie: „Iu- 
birea/ în pâine şi vin prefăcută// deasupra cuvin- 
telor/ peste vuietul de aripi// în cuib de rouă/ ne- 
mărginitul Soare// gustând din focul negustat// 
(...) Iubire, numai Tu, tămăduind, rămâi aproa- 
pe/(...) cu Tine sunt, ca-n mine să nu mori.“ În 
acest punct, poetul se apropie de concepția Sf. Si- 
meon Noul Teolog, cu privire la mistica luminii: 

















„Am cunoscut că Te am în chip conştient în mine 
însumi (...) Comoara însăşi a mai spus: Eu sunt 
Învierea şi Viaţa (...) Eu sunt izvorul luminos al 
râului cu apă nemuritoare în care, nu după moar- 
te, ci în tot ceasul, cei ce Mă iubesc din tot sufletul 
lor se spală în apa ce se scurge din Mine şi îşi cu- 
răță trupul şi sufletul de orice pată, iar apoi stră- 
lucesc ca o făclie şi ca o rază de soare.“ * Această 
lumină curată, de care vorbeşte cuviosul Părinte, 
nu este oare „conștiința“ unei întâlniri cu Cristos, 
în sensul prezenței Sale în inima credinciosului? 
Şi a ceasta pentru că „lumina dumnezeiască - 
precizează Sf. Grigore Palama - e spirituală şi 
interioară.“7 Conştient de puterea de transfigu- 
rare a Iubirii-Lumină, poetul exclamă în poezia 
„Suferința“: „atâta revărsare a Iubirii/ se poate 
trăi şi nu descrie.“ Versurile acestea ilustrează 
metaforic vorbele Sf. Ap. Pavel, care declara în 
Epistola către Galateni (3:20): „Nu mai trăiesc eu, 
ci Cristos trăieşte în mine. “ 


5 CE. Panayotis Nellas, Omul - animal îndumnezeit, Editura Deisis, Sibiu, 1994, p. 90. 
6 Apud'T. Spildik $.]., Spiritualitatea Răsăritului Creştin, (vol 11), Editura Deisis, Sibiu, 1998, p. 249. 


7 Ibidem, p. 340. 





anul IX e nr. 98 


45 


ROST 


DECANTĂRI 





Ortodoxie şi filantropie 


Cei care vorbesc de o criză de identitate prin care trece acum Ortodoxia şi văd 
Legea privind parteneriatul dintre Stat şi Culte mai degrabă ca pe un ajutor 
social pe care îl dă Statul Bisericii şi ca pe o mită electorală, ca pe o seducţie 
politică din partea puterii, și nicidecum ca pe reînnodarea şi continuarea unei 
vechi tradiţii filantropice a BOR, nu cunosc absolut nimic din istoria şi tradiția 


diaconal:tilantropică a Ortodoxiei. 


Aceştia inventează pericole imaginare: că Legea ar produce mai degrabă o clien- 
telă socială, cu scop electoral, și un nou grup de birocraţi eclesiali, care să vâneze 
fonduri europene sau guvernamentale, și că Biserica ar intra într-o competiţie 


socială nefirească 1 


Pr. Dr. Mihai Valică 





voare, nici un hatâr sau privilegiu, întrucât ba- 
nii alocaţi pentru proiectele sociale sunt banii 
contribuabililor, care 87% sunt ortodocşi, ci in- 
vită, civilizat şi democartic, ca Biserica să ia parte 
la viața credincioşilor ei și din perspectivă socială. 

Problema începe din momentul când acest 
parteneriat va fi încheiat cu Statul: condiţiile im- 
puse de Stat, normele de aplicare, criteriile de 
competiţie şi apoi implementarea lui în cadrul 
moralei creştine. 

În principiu, cred că iniţiativa acestui proiect 
este bună. Astfel de parteneriate funcționează şi 
în alte State. Apoi se recunoaşte oficial principiul 
subsidiarității, referitor la activitatea cultelor reli- 
gioase din România, şi că rolul lor este benefic şi 
necesar într-o democrație. 


N 
] n primul rând, Statul nu face Bisericii nici o fa- 


Filantropia ortodoxă 
românească, între tradiție 
și parteneriat social 

Faptul că BOR nu are fonduri proprii sufici- 


ente, cum au celelalte culte din România şi din lu- 
me, deoarece a fost deposedată de patrimoniul ei 


în perioada comunistă, este o altă problemă. Da- 
că Statul vrea ca şi BOR să fie considerată parte- 
ner egal, cu maximă eficiență şi de perspectivă, 
atunci cred că soluţia ar fi ca Statul să retro- 
cedeze BOR tot ce i s-a confiscat în timp. În aceste 
condiţii, se poate spune, pe drept cuvânt, că este 
vorba de un parteneriat onest şi nu de unul de 
vasalitate, cum pare a fi, după cum spun unii, mai 
atenţi în detalii. Însă până la această perspectivă, 
sper că Biserica a acceptat din motive hristice par- 
teneriatul propus şi nicidecum din alte motive, 
pecuniare sau de imagine. 

Hristos, Cel Care a spus că „atunci când faci 
milostenie să nu ştie stânga ce face dreapta“ 2, tot 
El ne spune că „aşa să lumineze lumina voastră 
înaintea oamenilor, aşa încât să vadă faptele 
voastre cele bune şi să slăvească pe Tatăl vostru 
Cel din ceruri“ 3. Iată misiunea şi scopul hristic la 
filantropiei în Ortodoxie! 

Atunci când nu se urmăreşte prin acest 
parteneriat, sau în general prin activitatea dia- 
conal“filantropică a Bisericii, slăvirea lui Dumne- 
zeu Tatăl din ceruri, se poate uşor derapa în jo- 
curi de culise cu iz social-politic-umanitar şi detur- 
na astfel scopul soteriologic al filantropiei creş- 
tine ortodoxe. 

Din acest punct de vedere, se impune ca 
parteneriatul cu Statul să fie negociat şi semnat 


1 Vezi http;//www.hotnews.ro/stiri-esential-8389755-video-ong-urile-din-domeniul-asistentei-sociale-cer-presedin- 
telui-retrimita-legea-parteneriatului-stat-biserica-parlament-legea-este-mita-electorala.htm. 


2 Vezi Matei 6, 3. 
3 Matei5, 16. 

în limitele moralei şi dogmei creştine ortodoxe şi 
nu strict pe principii de politică socială, euro- 
peană, mondială sau umanitară. 

Pentru Stat aceasta nu trebuie să reprezinte 
o condiţie pusă de BOR, ci o garanţie morală în 
plus că parteneriatul va fi o victorie, întrucât mo- 
tivaţia Bisericii este una hristică, deci perenă, 
ceea ce-i dă un caracter stabil şi de perspectivă. 
Astfel, se evită secularizarea actului filantropic, 
aşa cum s-a întâmplat, pe alocuri, în unele confe- 
siuni creştine din Vest 4. 

Fără componența şi motivaţia hristică, Bise- 
rica ar putea deveni doar un angajat şi prestator 
de servicii sociale al Statului. 

Ca şi creştini, nu putem ignora societatea 
sau lumea în care trăim şi să stăm numai în „tur- 
nul de fildeş al spaţiului liturgic“, ci datoria noas- 
tră este să „exorcizăm“ ceea ce este rău în lume şi 
să „reîncreştinăm“, adică să dăm sens hristic, la 
ceea ce are valoare socială, culturală, ştiinţifică, 
civică, politică, economică etc., întrucât viața fie- 
căruia influențează viața tuturor, iar viaţa ecle- 
sială filantropică bine organizată, din punct de 
vedere diaconal, trebuie să transforme „socialul“ 
în Biserică şi nu invers. 

În acest sens, este nevoie de o Filantropie 
viabilă, misionară, neprozelită, practică şi nu pri- 
vită doar ca o acţiune caritabilă pentru societate, 
separată de cea a Bisericii, ci privită ca activitate 
firească de purtare de grijă a „socialului“ în 
cadrul Bisericii, contribuind astfel ca socialul să 
nu cadă liber spre secularism, ci să fie meţinut în 
Trupul Tainic al lui Hristos cu valoare eshatolo- 
gică şi mântuitoare 5. 

Vremurile bune ne fură uşor, ne ucid dulce, 
momindu-ne cu fel de fel de iluzii pe căi tot mai 
îndepărtate de Cine este Dumnezeu slăvit în 

Treime şi de cine suntem noi destinaţi să fim. 
Aceasta nu însemnă că trebuie să fugim de bună- 
stare şi protecţie socială sau eclesială în braţele 
sărăciei, ci să fugim de ispita de a transforma Or- 
topraxia € doar în activism social bazat exclusiv 
pe criterii sociale „pentru binele comun“ 7 sau ge- 
nerat de complexe nejustificate de inferioritate 
sau concurenţă confesională în exercitarea actu- 
lui filantropic. 

Pentru a evita aceste capcane, Biserica tre- 
buie să rămână permanent în legătură cu harul 
dumnezeiesc, ca prioritate absolută, însă la fel de 
important este să nu piardă contactul cu lumea în 
care trăieşte, la toate nivelurile societăţii. 


4Vezi pe larg Pr. Dr. Mihai Valică, Eine heutige Philanthropiewissenschaft und Diakonietheologie im Kontext der 
Orthodoxen Lehre und der Tradition der Rumănisch-Orthodoxen Kirche, Ph.D. defence, Christiana Publishing 
House, Bucureşti, 2008, pp. 343-347; 412-422. The paper has also been translated into German and is available 
in PDF format on the Universitătsbibliothek Freiburg website, at: http://www.freidok.uni-freiburg.de/voll- 


texte/5713/.. 


5 Vezi pe larg Pr. Dr. Mihai Valică, Prof. Dr. Univ. Pavel Chirilă, Drd. Andreea Băndoiu, Drd. Cristian George 
Popescu, Teologia socială, Ed. Christiana, Bucureşti, 2007, pp. 5455. 


6 Adică fapta cea bună şi dreaptă, care aduce mântuire din credința cea dreaptă - Ortodoxia. 


7 Vezi pe larg comentariile: http://www.hotnews.ro/stiri-esential-8395490-fundatia-crestin-democrata-condusa- 
teodor-baconschi-dupa-50-ani-ideologizare-atee-societatea-romaneasca-descopera-contributia-bisericii-binele- 


comun-prin-parteneriatul-stat-biserica.htm. 

Sinodalitate și Subsidiaritate 


Pentru a păstra această ordine, prioritate şi 
echilibru, ea trebuie să misioneze în domeniul so- 
cial în subsidiar 8 şi să nu fie privită ca o substi- 
tuire a Statului, sau să nu se substituie Statului, 
nici să fie considerată ca o prestatoare de servicii 
sociale în locul acestuia. ]. Moltmann spune în 
acest sens: „Gândirea noastră [în Vest] e deja aşa 
de operaţionalizată, încât adevărul noi de fapt îl 
căutăm şi-l cunoaştem încă numai din practică. 
Noi suntem tentaţi să facem un «program» din 
fiecare speranţă a credinţei. Ceea ce nu devine 
faptă nu are valoare“ 9. În schimb, în Ortodoxie 
dinamica vieții şi a firescului are întâietate în fața 
tuturor raţionalizărilor şi reglementărilor 10. 

Altfel spus, Biserica nu trebuie să cadă sau să 
se prăbuşească într-un activism social, aşa cum au 
căzut unele Biserici din Occident, care au redus 
sensul lor doar Ia slujirea socială, formulând sin- 
tagma: „O biserică, dacă nu slujeşte [social - n. 


mea], nu slujeşte la nimic“ (Bine Kirche, die nicht 
dient, dient zu nischts), ci ea trebuie să se ocupe 
prioritar cu obligaţiile spirituale şi abia apoi cu 
cele social-diaconal:filantropice, însă cu moti- 
vaţie hristică, adică în numele lui lisus Hristos şi 
al Bisericii Sale, sub îndrumarea şi cu binecu- 
vântarea Sfântului Sinod al Bisericii locale. 

Dimensiunea harică dată prin succesiunea 
apostolică, cea istorică, împreună cu experiența 
Bisericii în slujirea aproapelui dau actului dia- 
conal-filantropic consistență şi sens, întrucât 
curge din izvorul cel inepuizabil al Duhului Sfânt 
11, În acest sens spune Patriarhul Ecumenic al 
Constantinopolului, Bartholomeu I: „În Ortodo- 
xie este de neimaginat Filantropia fără Sinoda- 
litate, precum şi Subsidiaritate 2 fără Sinodali- 
tate“ 5. 

Ortodoxia înţelege prin subsidiaritate pro- 
pria responsabilitate şi inițiativă în viața socială, 
pe care o consideră parte integrantă din Trupul 
Tainic al lui Hristos 1, însă acordă prioritate mis- 


8 Până nu demult, principiul subsidiarităţii era considerat ca o „specialitate“ a învățăturii sociale a Bisericii 


Catolice. Având în vedere eficiența acestui principiu, de altfel vechi ca şi Biserica creştină, s-a propus la „Confe- 
rința Europeană Regională“ din 1989 (Bruxelles) ca „subsidiaritatea şi federalismul să fie principiile de bază ale 
arhitecturii Europei comunitare“ (Subsidiarităt und Foderalismus miissen die Architekturprinzipien der Ge- 
meinschaft sein). Vezi A. Anzenbacher, Christliche Sozialethik, Paderborn-Miinchen-Wien-Zirich, 1998, pp. 
210-224. Şi mai tare a fost pus accentul pe principiul subsidiarității la Maastricht, în 1992, privind „contractul cu 
Uniunea Europeană“ (Vertrag iiber die Europâische Union). În fond, „acest principiu este totuşi, după conținut, 
[a fel de vechi ca şi tradiția creştină“ (ist dieses Prinzip dem Inhalt nach doch uralte christliche Tradition), crede 
]. Hâffner (în Christliche Gesellschaftslehre, Miinster, 1962, p. 50). 


9]. Moltmann, „Welche Einheit? Der Dialog zwischen den Traditionen des Ostens und des Westens“, în Okumenis- 
che Rundschau, 26 (1977), p. 289. 

10 vezi pe larg Teologia socială, ed. cit., p. 54. 

1! Jbidem, p. 56. 

12 Formularea principiului se găseşte în enciclica papală Quadragesimo anno (1931, n. 79-80). Principiul se 
bazează atât pe libertatea şi demnitatea omului, ca persoană, cât şi pe structura şi particularitatea psihologică 
şi socială a comunităților umane mici, care, se ştie, se organizează mult mai uşor şi cunosc direct nevoile lor. 
Acestora le revin obligaţiile şi drepturile de a acţiona şi a avea inițiativa în nume propriu, pentru binele comun, 
întrucât instituţiile responsabile cu binele comunitar nu pot acoperi şi împlini pe deplin domeniul imens al 
vieţii sociale. Însă pentru ca omul să poată ajunge în această ideală situaţie, menționează principiul subsidiar- 
ităţii, trebuie ca omului să-i fie apărată propria existență şi propria-i viaţă, atât la nivel individual, cât şi la 
nivelul comunităților umane mici (de ex. familia) şi să fie apărat de deciziile, nu de puţine ori abuzive, ale 
structurilor sociale locale sau centrale, supradimensionate. Deci principiul delimitează independența totală a 
instituțiilor de stat sau private în domeniul vieții umane, în favoarea libertăţii şi demnității individului şi comu- 
nităților umane mici. Omul, pentru a putea acţiona în subsidiar pentru binele comun, deci ajutorul „de jos în 
sus“, are nevoie mai întâi de „ajutorul de sus în jos“ (Hilfe von oben nach unten), din partea instituțiilor statu- 
lui abilitate. Vezi ]. HSffner, op. cit, pp. 49-50; A. Rauscher, Katholische Soziallehre heute, Koblenz, 1977, pp. 
154-158. 


15 C£ Vera Maria Neagu, în Viaţa Cultelor. Buletin săptămânal de informare religioasă, an XIII, nr. 594, din 17 
martie 2005, informarea nr. 6: „Diaconia în România astăzi, o provocare pentru Biserică şi Societate“ (Si- 
ghişoara, 10-12 martie 2005). 


14 Vezi Efeseni 5, 23: .. precum şi Hristos este cap Bisericii, trupul Său, al cărei mântuitor şi este. 

iunii spirituale, fără să neglijeze sau să nu acorde 
suficientă importanță misiunii sociale. 

Deci, în relaţie cu Statul sau cu „societatea 
civilă“, Biserica lucrează conform principiului 
subsidiarității, însă raportată la misiunea ei fi- 
rească faţă de lume; ea slujeşte nu în mod sub- 
sidiar sau secundar, ci prioritar şi direct din 
porunca lui Hristos 15. 

În acest context, Biserica susține, încura- 
jează şi binecuvintează acţiunile venite „de jos în 
sus şi de sus în jos“, adică atât cele individuale, 
cât şi cele comunitare, civile, politice sau adminis- 
trativ-statale, cum este şi parteneriatul propus re- 
cent Bisericii, adică nu numai cele iniţiate direct 
de Sf. Sinod prin Biserică. 

Biserica Ortodoxă fundamentează liber- 
tatea, demnitatea, drepturile şi obligaţiile persoa- 
nei umane pe baza revelaţiei divine privind ființa 
umană, care este „chip şi asemănare a lui Dum- 
nezeu“, pentru a motiva implicarea la nivel eclesi- 
al sau social a omului. 

În acest sens, persoana umană are prioritate 
în faţa oricărei instituții din lume. Deci, prioritar 
este omul, ca persoană, iar pe plan secundar - 
sau în subsidiar - sunt instituțiile 16. 


Creștinul între istorie, 
„persecuția“ bunăstării 
şi mondializare 


Este cunoscut faptul că perioadele de perse- 
cutie şi prigoană sunt cele în care cunoaştem cel 
mai profund teama, durerea, nesiguranța şi ne- 
dreptatea, dar şi fericirea interioară pe măsură, 
dată de harul lui Dumnezeu Y. Istoria ne arată că 
în vremurile (g)rele au fost pentru Biserică pe- 
rioadele cu cea mai intensă creştere a solidarităţii 
creştine şi de rodire duhovnicească, numite chiar 
secole de aur ale Creştinismului. 

Există un har peste har al vremurilor (g)rele, 
pe care Dumnezeul îl rânduieşte celor aleşi. În 
vremuri de prigoană, lipsă şi persecuție, definin- 
du-te prin opoziţie cu ceea ce este în afară, ajungi 
mai puternic pe dinăuntru, prin harul, împreună- 


15 Vezi Matei 28, 19-20. 
16 Vezi pe larg Teologia socială, ed. cit., p. 57. 
17 Vezi Matei 5, 11-12. 


lucrarea cu Dumnezeu şi alegerea făcută de tine 
pentru Dumnezeu şi pentru slujirea aproapelui 
prin filantropie. 

Acestea sunt vremurile pe care le-au trait 
mulți martiri, începând cu primul martir, Sf. 
Arhidiacon Ştefan. EI a făcut alegerea să-şi dea 
viața pentru Cel Care l-a iubit întâi, după ce a slu- 
jit la mese celor săraci. În timp ce era ucis cu pie- 
tre, biruitorul şi nu victima, Sf. Șefan, vede ceru- 
rile deschise şi pe Fiul Omului stând de-a dreapta 
lui Dumnezeu Tatăl. Tot cerul se bucură pentru Sf. 
Ştefan, care vine acasă, şi-i iese în întampinare. 
Iată răsplata mărturisirii până la capăt şi a slujirii 
celor în nevoi! 

Creştinii Bisericii din primele veacuri nu 
aveau nici unul dintre avantajele pe care le avem 
noi astăzi: majoritate numerică considerabilă, 











credibilitate morală, parteneriat social cu Statul, 
infrastructură organizatorică în tot spaţiul terito- 
riului canonic, Biserici frumoase şi bunăstare 
materială, creştini generoşi şi cu dare de mână, şi 
alte avantaje sociale, politice şi administrative cu 

care se laudă mulţi dintre creştinii Bisericii de azi. 
Nu este nimic rău în aceste mari împliniri, ob- 
ținute cu multă trudă şi sacrificiu, de-a lungul 
multor secole, însă cu ce preț au fost realizate? 
Cîtă prăpastie morală sau compromis s-a 
aşezat, de-a lungul istoriei, între Legea lui 
Dumnezeu şi Creștinismul de azi, care, din dorin- 
ţa de a-şi păstra sau adăuga privilegii, a preferat 
colaborarea cu orice preț, în locul confruntării 
sau sancțiunii morale, cu puterea seculară? 
Evident, în comparaţie cu creştinii de astăzi, 
situaţia creştinilor din primele veacuri era diame- 
tral opusă: creştinii din vechime aveau un „cazier 
încărcat“ şi nu ştiu dacă s-ar „descurca“ cu bine as- 
tăzi, în eventualitatea că ar dori să intre în biseri- 
cile noastre, să le păstorească sau să le conducă 
administrativ sau filantropic, întrucât cred că 
unele sunt hipercentrate managerial şi eclesial 
pe un tip catolic şi protestant, care aduce un iz de 
biserică dez-duhovnicită, „spălăcită“ spiritual; 
unele orientate exagerat spre lucrarea Martei!8, 
adică spre acele acțiuni de caritate şi de poliție 
socială, fundamentate pe temei biblic în morala 
evanghelică!?, dar în cadrul socialului, şi nu 
socialul gândit în cadul Evangheliei, care pre- 


18 Vezi Luca 10, 38-42. 


supune Ortopraxia20 cu scop soteriologic şi nu 
numai etic sau social-creştin, cum întâlnim la 
unele confesiuni creştine?l. 

Există o tendinţă de organizare „euroatlan- 
tică“ a Bisericii creştine şi a tuturor religiilor, în 
contextul globalizării, din partea unor organisme 
transnaționale2?, doar pe principii sociale şi cul- 
turale. 

Am convingerea că BOR va adăuga la aceste 
principii seculariste şi motivaţia hristică, întrucât 
creştinii au nevoie de duhovnici şi preoți devotați 
pe probleme pastorale, orientate spre îndum- 
nezeirea omului, şi nu au nevoie neapărat de pre- 
oţi pe post de directori generali, preocupaţi doar 
de bunăstarea credincioşilor pe principii de 
politici sociale şi utilitariste! 

Creştinii trebuie să se folosească de con- 
junctura internaţională favorabilă actului 
filantropic şi de solidaritate cu toţi oamenii. Ne 
amintim că înaintaşii noştri nu au avut o aseme- 
nea şansă, ci de partea celor din vechime era 
doar persecuția şi disprețul autorităţilor. Erau 
considerați proscrişi, neînvățaţi, eretici, un fel de 
paria şi un pericol pentru societate! Şi aceasta 
avea să fie o realitate prezentă şi continuă a 


19 Primatul moralei ne ține în graniţele Vechiului Testament sau ale eticii sociale şi nu în Legea harului şi a iubirii 


Noului Testament. 
20 Vezi mai sus, nota 6. 


21 Deci nu crestinismul trebuie gândit în cadrul socialului, ci invers, fără ca socialul sau politicul să se simtă 


îngrădit sau frustrat. Rolul Bisericii nu este de a se opune politicului, ci are chemarea de a „spiritualiza“ politica 
şi actul administrativ şi nu de a politiza Biserica. Prin urmare, nu există o politică creştină propriu-zisă, ci 
oameni creştini care fac politică. Acestora, Biserica le este datoare moral să le arate care sunt exigenţele şi prin- 
cipiile moralei creştine necesare a fi respectate în viața şi atitudinea politică şi nu să preia obligaţiile sociale sau 
administrative ale statului. Doar sub aceste principii pastoral-morale devine politica suportabilă şi nicidecum o 
soluţie definitivă, ci provizorie, întrucât valorile acestei lumi oferă prea puţină motivație în raport cu aspirația 
finală a creştinului - îndumnezeirea (theosis). 

22 Vezi Tratatul de la Lisabona, secţiunea rolul cultelor în cadrul UE. Bisericile devin partenere oficiale de dialog 
cu UE. Ziua de 1 decembrie marchează intrarea în vigoare a Tratatului de la Lisabona. Pe lângă reforma 
Instituţiilor din cadrul Uniunii Europene (UE), Tratatul introduce în dreptul primar al UE un articol de o impor- 
tanță deosebită pentru Biserici. Prin articolul 17 al Tratatului asupra funcţionării UE, aceasta recunoaşte identi- 
tatea şi contribuţia specifică a Bisericilor şi începe cu ele, pe această bază, un dialog „deschis, transparent şi 
constant“ (articolul 17 al'Tratatului despre funcționarea Uniunii Europene). În virtutea acestui articol, 
Bisericile şi Comunitățile religioase vor putea să întărească dialogul lor cu Comisia Europeană, cu Consiliul şi 
cu Parlamentul european şi să contribuie mai eficient Ia reflecția politică europeană. Inspirate de doctrina 
socială a Bisericii şi întărite de experiența lor în domeniu, vor putea să ducă un dialog critic şi constructiv cu 
factorii de decizie europeni asupra politicilor elaborate de UE. Astăzi, în ajunul unui nou deceniu, aceleaşi 
provocări urgente preocupă UE şi Bisericile: promovarea demnităţii fiecărei ființe umane, solidaritatea cu cei 
mai slabi din cadrul societăţilor noastre, economia pusă în slujba omului, solidaritatea dintre generații şi cu 
țările în curs de dezvoltare, schimbările climatice şi conservarea Creaţiei, primirea migranților şi dialogul inter- 
cultural. 

Bisericii de-a lungul multor secole, până nu 
demult. Ce trebuie remarcat şi de urmat la înain- 
taşii noştri este fermitatea lor de a nu se ameste- 
ca oportunist cu fățărnicia vremii, cu bunăstarea 
materială cu orice preţ şi cu compromisul devas- 
tator cu Cezarul, în dauna celor ce aparțin lui 
Dumnezeu25, ceea ce a atras persecuții de 
neînchipuit. 

Ortodoxia are ca model atitudinea şi com- 
portamentul Mântuitorului nostru lisus Hristos 
24, Care pe muntele Carantaniei a optat ferm pen- 
tru calea Crucii în locul miracolului, al fascinaţiei, 
al bogățiilor şi al măreției sau gloriei lumeşti?. 
„Hristos nu va câştiga dragostea oamenilor 
oferindu-le“ doar „pâine pământească, nici satis- 
făcându-le dorința lor de senzaţie prin săvârşirea 
unor minuni la comandă, ci, dimpotrivă, tuturor 
ne-a arătat şi recomandat Crucea biruinţei“26. 
Aproape întreaga istorie ne arată că, în mare 
parte, omenirea a ales însă sclavia înşelăciunii 
acestei lumi a păcatului şi a bunăstrării materiale 
cu orice preț, preferând calea ispititoare sugerată 
de diavol, iar nu pe cea deschisă de Mântuitorul 
Hristos 2. 

Primii creştini, pentru a face față slujirii 
aproapelui, nedreptăţii sociale şi persecuției de 
tot felul, au separat slujirea cuvântului lui Dum- 
nezeu de slujirea la mese 2, considerând că prior- 
itare sunt propovăduirea şi mărturisirea. revel- 
aţiei divine, şi nicidecum oferirea de servicii so- 
ciale „de cinci stele“. Sper că parteneriatul social 
cu Statul nu va modifica cu nimic această paradig- 
mă istorică a filantropiei creştine şi a activității 
pastoral-duhovniceşti a BOR. 


23 Vezi Matei 22, 17-21. 


Altfel, se pot inversa priorităţile duhovni- 
ceşti şi percepţia socială29, se poate crea iluzia că 
raiul e „după colț“ sau undeva în preajma Bise- 
ricii, eventual la prăznicar, că unii mai norocoşi, 
bogați sau săraci, au şi pus mâna pe el, prin 
bunăstarea materială şi serviciile sociale, că viața 
de aici este ceea ce contează, că ne descurcăm 
foarte bine de unii singuri; şi astfel există perico- 
lul să reduci pe Dumnezeu doar la Cel ce dă, imi- 
tând prin aceasta atitudinea fariseului, care recu- 
noştea că Dumnezeu l-a ajutat să nu fie păcătos 
„ca acest vameş“ şi care raporta de fapt totul la 
sinele său egoist30. 

Când Dumnezeu ne cere să dăm şi noi 
aproapelui ca Lui Însuşi3!, deci în mod personal şi 
direct, şi să ne raportăm la Dumnezeu şi nu la cel 
mai slab ca noi, la Legea divină şi nu la normele 
europene, atunci nu-L mai iubim, Îl punem pe 
locul doi şi unii chiar nu-L mai acceptă ca Dum- 
nezeu! Când EI nu corespunde aşteptărilor noas- 
tre, ne răzvrătim şi-L negăm! 


Partener în același 
timp cu Statul 
şi cu Hristos? 


Da, cred că Biserica câştigă un partener în 
plus şi nu pierde nicidecum, prin aceasta, par- 
tenerul hristic personal, indentificat în cel flă- 
mând, însetat, gol, străin, bolnav sau închis. Statul 
are interesul social, iar Biserica pe cel hristic-sote- 
riologic. Nu pare nimic incompatibil. Acea „sim- 
fonie bizantină“, adică armonioasa colaborare 
spre folosul comunitar între Imperiu şi Biserică, 


24 Vezi Matei 4, 8: Din nou diavolul L-a dus pe un munte foarte înalt şi La arătat toate împărățiile lumii şi slava lor. 

35 La originea tuturor ispitirilor se află intenţia de a-l face pe om să-şi satisfacă propriul egoism în detrimentul 
celorlalți şi cu scopul de a se impune cu orice preţ. Întreaga istorie a omenirii decăzute se centralizează în jurul 
celor trei mari păcate: lăcomia, mândria şi pofta de stăpânire. lisus I-a învins pe diavol şi ofertele lui pentru că 
a ales calea smereniei, a Crucii, a încercărilor, prin răbdare şi multă statornicie pe calea Adevărului. 

26 PS Corneliu, „Ispitirea Mântuitorului , semnul biruinței Crucii spre Înviere“, în Lumina, 7 martie 2011. 


27 Ibidem. 


2 Vezi Fapte 62, 2: Şi chemând cei doisprezece mulțimea ucenicilor, au zis: Nu este drept ca noi, lăsând de-o parte 


cuvântul lui Dumnezeu, să slujim la mese. 


29 Vezi Romani 14, 17: Căci împărăţia lui Dumnezeu nu este mâncare şi băutură, ci dreptate şi pace şi bucurie în 


Duhul Sfânt. 
30 Vezi Luca 18, 10-14. 
3I Vezi Matei 25, 31-46. 

este specifică Bisericii Ortodoxe şi a demonstrat 
in istorie că a funcționat foarte bine %2. 

Pentru cei ce doresc să rămână doar în spa- 
țiul liturgic, există pericolul să devină egoişti reli- 
gioşi, îndreptaţi doar spre grija trupului şi a sufle- 
tului lor, deci nepăsători la durerea altora, miopi 
spiritual şi atât de „căldicei“ încât să cadă efectiv 
din har şi din demnitatea de creştini 33 şi să nu ai- 
bă răspunsul cel bun la Înfricoşătoarea Judecată a 
lui Hristos 3. 





Ca să te opui acestei căderi şi dileme, „pri- 
goanei“ subtile a bunăstării materiale, care se 
produce atunci când uiţi de Dumnezeu, sau a 
„ghetoului liturgic“ în care dorea, până nu 
demult, să ne ţină regimul ateu comunist, precum 
şi ofertelor social-caritabile cu Statul doar pe cri- 
terii social-politice, care pot conduce la o negli- 
jare a sufletului şi a Cuvântului lui Dumnezeu, ca 
să ai puterea să faci față Ia toate acestea este une- 
ori nevoie de mai multă credință, dreaptă soco- 


teală, trezvie şi tărie de caracter decât in limpe- 
zile vremuri ale persecuției din afară, când harul 
peste har veghea şi se revarsa cu prisosință, 
ajutându-i pe creştini să se menţină în demnitate, 
biruință şi virtute creştină. 

Fără a idealiza vremurile de persecuție şi 
prigoană, când harul lui Dumnezeu lucra în mod 
vizibil în îndurarea suferințelor creştinilor, prin 
torturile la care erau supuşi unii sfinți, aceştia 
rămânând nevătămaţi în ciuda tuturor chi- 
nurilor, există pericolul ca în vremurile bune să 
ne îndepărtăm de Adevăr şi de izvorul Harului, 
dacă trăim doar într-o viaţă cu credit larg pentru 
nevoi personale strict materiale, cu programe 
strict sociale, fără motivaţie hristică şi soteriolo- 
gică, cu distracţie la (tele)comandă, cu răspunsuri 
rapide şi false la întrebări vitale şi cu fast food-uri 
spirituale de tip manelelor, care deformează şi 
sluțesc sufletul. 

Bunăstarea socială şi materială fără mărtur- 
isirea fermă a credinței şi trăirea duhovnicească 
în Hristos, în duh ortodox, la toate nivelurile, 
într-o lume secularizată şi desacralizată, poate de- 
veni 0 „prigoană subtilă“ şi un „cal troian“ dină- 
untrul Bisericii. 

Ştim că Dumnezeu este suveran şi peste vre- 
murile bune, şi peste vremurile (g)rele şi că do- 
reşte să fie mereu cu noi până la sfârşitul vea- 
curilor în bunăstare şi pace35, dar şi în lupta cu 
lipsurile şi cu necazurile lumii ne cere în schimb 
îndrăzneală, înțelepciune37, milostenie38, dem- 
nitate şi trezvie hristicăs”, pentru a birui împre- 
ună lumea 40, cu toate capcanele şi ispitele ei“l. 


32 Vezi istoria filantropiei în Ortodoxie, în Pr. Dr. Mihai Valică, Eine heutige Philanthropiewissenschaft und 
Diakonietheologie im Kontext der Orthodoxen Lehre und der Tradition der Rumânisch-Orthodoxen Kirche, 


ed, cit, pp. 52-156. 
35 Vezi Apocalipsa 3, 16. 
34 Vezi Matei 25, 31-46. 
35 Vezi Ioan 14, 27. 
36 Vezi Luca 21, 28. 
37 Vezi Matei 10, 16. 
38 Vezi Luca 6, 36. 


39 Vezi Matei 10, 19-20: Iar când vă vor da pe voi în mâna lor, nu vă îngrijiţi cum sau ce veţi vorbi, căci se va da 
vouă în ceasul acela ce să vorbiţi; fiindcă nu voi sunteţi care vorbiţi, ci Duhul Tatălui vostru este Care grăiește 


întru Voi. 


40 Vezi Ioan 16, 33: Acestea vi le-am grăit, ca întru Mine pace să aveți. În lume necazuri veţi avea; dar Îndrăzniţi! 


Eu am biruit lumea. 
41 Vezi Matei4, 1-L1. 

Pascalia. Salvarea 
prin suferinţă 


Sfintele Paşti reprezintă sărbătoarea mântuirii, victoria spiritualului asupra 
suferinței, înnobilarea ei prin înțelegere şi, mai ales, trăirea ei ca o bună 


oportunitate de curățire morală a ființei. 


Constantin Mihai 





în privința valorizării suferinței, creştinis- 

mul admite existența de fapt a suferinței şi 
drepturile ei la existență. Nae Ionescu avea perfec- 
tă dreptate când afirma că: „Recunoaşterea aceas- 
ta nu conduce nici la luptă, nici la resemnare. A fost 
una dintre erorile geniale ale lui Nietzsche afir- 
maţia că creştinismul ar fi o morală a sclavilor. A 
trebuit un om adânc îndrăgostit de idealurile lumii 
antice şi de imaginea unei forțe în acţiune, pentru 
ca să se poată ivi interpretarea aceasta fundamen- 
tal greşită a religiei creştine. Şi tot aşa de falsă, por- 
nită de astă dată dintr-o hotărâtă incompetență şi 
superficialitate, este cealaltă credință, şi ea foarte 
curentă, că stoicismul ar fi, anume, o formă pre- 
mergătoare a creştinismului... Stoicismul încearcă 
să înlăture durerea. Creştinismul, dimpotrivă, o 
primeşte ca atare; dar, în acelaşi timp, o valorifică“. 
Meritul creştinismului constă în faptul că a 
găsit această posibilitate de valorificare a durerii, 
de transformare a ei într-un soi de bucurie per- 
manentă. În fond, semnificaţia morală a durerii, 
în perspectivă creştină, vizează tocmai acțiunea 
ei purificatoare asupra sufletului. Astfel, sufe- 
rința nu mai constituie o pedeapsă a lui 
Dumnezeu pentru ispăşirea păcatelor umane, ci 
aliatul nostru drag prin care sufletul se desprinde 
de pecetea trupului pentru a accede în sfera li- 
bertății absolute, binecuvântarea unui Dumnezeu 
îndurător, care nu ne poate lăsa pradă plăcerilor 
cărnii. Hristos a fost răstignit pe cruce şi a suferit 
„nu pentru ca prin suferința Lui să ne mântuiască, 


[) acă soteriologia greacă şi hindusă eşuează 


ci pentru ca prin pilda Lui să ne înveţe a ne mân- 
tui. Hristos a fost răstignit, dar a înviat. Cu 
moartea pre moarte călcând, prin însăşi suferința 
Lui înfrângându-şi suferința“ (Nae Ionescu). 

Durerea constituie calea mântuirii, o cale la 
dispoziția tuturor, numai să o putem înțelege şi 
urma. Legea nouă nu este numai legea iubirii, ci 
ea este şi legea suferinței, a suferinţei izbăvitoare, 
văzută ca o cale. Hristos trebuia să moară ca să 
poată învia. În plus, El trebuia să sufere pentru a 
putea învinge. Dincolo de faptul istoric care sub- 
zistă literal, potrivit detaliilor evanghelice, aici 
rezidă una dintre semnificaţiile majore ale cruci- 
ficării. Hristos a înviat a treia zi. Victoria asupra 
morţii era, aşadar, decisă undeva sus. Martiriul 
Lui era o mărturie a legăturii în virtutea căreia 
Dumnezeu hotărâse mântuirea noastră de păcat, 
actul prin care se răscumpăra putinţa mântuirii 
noastre. Bucuria Învierii nu este pentru om decât 
o făgăduință. Ni s-a oferit posibilitatea răs- 
cumpărării, a cărei cale ne este deschisă prin 
retrăirea dramei crucificării. 

Ceea ce ni se cere este simpla lepădare de 
sine care se află la capătul acestei căi a durerii, 
atât ca operaţie de purificare spirituală, cât şi ca 
împlinire a suferinței. Să învie în noi Hristos prin 
înfrângerea noastră, a iubirii de sine, un păcat 
care apasă cel mai greu asupra noastră, prin des- 
prinderea noastră de toate contingenţele concre- 
tului, prin concentrarea noastră asupra sâmbu- 
relui de viață vie, care ne e spiritul, singurul real, 
singurul mântuitor, singurul în stare a depăși 
granitele durerii şi a trece în ținuturile senine ale 
cumpănirii desăvârşite. 

Ce fac sfinţii 
când îi uităm 


Exemplul Sfântului Birinus 


Pr. Andrew Phillips 





Ceea ce omul dă uitării, nu este uitat şi de 
Dumnezeu. 

Astfel, în România, unii şi-au uitat sfinţii din 
perioada comunistă, dar ei au fost tot aici şi au pă- 
truns în conştiinţa câtorva, după căderea regimu- 
lui. În țările catolice, de asemenea, unde mulţi au 
uitat de sfinții ortodocşi, înlocuindu-i cu propriile 
modele, Francisc, Dominic, Bernard, Tereza etc., 
sfinții ortodocşi sunt în continuare prezenţi. 
Chiar şi în țările protestante, unde nu există cul- 
tul sfinților, aceştia sunt, de asemenea, acolo, mij- 
locind pentru urmaşii celor ce, în trecutul înde- 
părtat, au fost în comuniune cu Biserica Orto- 
doxă Universală. lată un exemplu din Anglia. 











Lt ata , iz) 


În secolul al VII-lea, Anglia era păgână (nu cu 
mult diferită de cea a secolului XXI). Apoi au 
venit misionarii. În vestul Angliei, a sosit în anul 
653, din nordul Italiei, episcopul Birinus. A ajuns 
într-un oraş englez, care odinioară a găzduit o 
garnizoană romană puternică. Oraşul purta 
acelaşi nume ca şi azi, Dorchester-pe-Thames. Si- 
tuat geografic la vest de Londra, se află la mică 
depărtare de Oxford. 


Actualmente căzut într-o pitorească obscuri- 
tate, nefiind mai mult decât un sat, în acel timp 
reprezenta capitala întregii Anglii de Vest. Aici, 
episcopul Birinus a predicat, a botezat şi a con- 
struit biserici, timp de cincisprezece ani, pănă 
când a răposat, în anul 650. Mult venerat, a fost 
numit „Apostolul Vestului“, fiind serbat pe 3 
decembrie. 

De la situaţia vremii sale, aflată sub catoli- 
cism din secolul al XI-lea, Anglia, s-a îndepărtat şi 
mai mult de ortodoxie, prin protestantism. 'To- 
tuşi, Dorchester încă există, iar pe locul unde a 
predicat Sf. Birinus se află o biserică anglicană. 

Dar unde este sfântul? 

Acolo unde iconoclaştii anglicani au îngro- 
pat moaştele în secolul al XVI-lea, localnicii aud 
noaptea paşii unui om, plimbându-se în sus şi-n 
jos pe locul originalei catedrale. Credincioşii cred 
că sunt paşii sfântului, care se află tot aici, în Dor- 
chester, patrulând şi păzindu-şi poporul. La urma 
urmei, el este apostolul lor şi se va prezenta cu ei 
la Judecata de Apoi. 

Pentru cei care merg în pelerinaj la Dorches- 
ter, el este încă acolo. Astăzi, biserica ridicată pe 
locul catedralei sale, arată foarte diferit de cea pe 
care a ctitorit-o el, fiind în mare parte goală, dar 
prezența sfântului se face simțită în continuare, 
aşa cum pelerinii contemporani, ca mine, pot de- 
pune mărturie. 

Mai trebuie menţionat că acesta este departe 
de a fi singurul loc în Anglia unde, în ciuda vanda- 
lismului spiritual şi cultural din ultimele secole, 
vechii sfinţi continuă să fie prezenți, încă veghind, 
încă păzind moştenirea încredinţată lor. Îi putem 
respinge pe sfinți, dar ei nu ne resping niciodată 
pe noi, aşteptând mereu să ne întoarcem la ei. 

0, Doamne, salvează poporul Tău şi binecu- 
vântează moştenirea Ta! 

edescoperirea 
identităţii românești 
la Sud de Dunăre 


Într-o lume dominată de relativism, interese financiare şi entertainment ieftin 
pentru mase, în care totul se împarte între grija zilei de mâine pentru oamenii 
obișnuiți (dependenţi de instituțiile financiar-bancare) şi distracţia iettină pen- 
tru cei prosperi, valorile esenţiale, cele care dau consistenţă identității unui 
popor (limba, credința, cultura tradițională) tind a îi considerate perimate, 
nemaigăsindu-și locul în cadrul unei societăți care pare să-și ti pierdut direcția. 


Alexandru Boboc-Cojocaru 





pierderii reperelor, iată că apar oameni cu o 

misiune şi un destin care transcend timpul. Ei 
vin parcă de peste veac şi merg prin veac, arătân- 
du-ne calea, alimentându-ne speranța, oferindu- 
ne un model demn de urmat. Aceşti oameni 
devin embleme, devin simboluri, al căror rost 
este cel de a ne călăuzi prin ceața vremurilor 
întunecate pe care le trăim. 


AN 
E aceste vremuri ale derivei generalizate şi 


Un astfel de om este Boian Alexandrovici, 
preot ortodox, protopop de Dacia Ripensis. Viaţa 
sa (de reţinut că are doar 33 de ani) a reprezentat 
o luptă continuă pentru afirmarea identităţii 
naţionale româneşti a majorităţii locuitorilor din 
Timocul sârbesc, zonă delimitată de valea 
Dunării la nord, de valea Moravei la vest şi de 
valea Timocului la est. 

În această zonă, etnicii (a se citi autohtonii) 
români locuiesc în 145 de sate cu populație 
românească şi 48 de sate cu populaţie mixtă 

româno-sârbă. Faţă de minoritatea românească 
din Banatul sârbesc, de la nordul Dunării, aflată 
în cadrul provinciei autonome Voivodina, 
românii din Timoc nu au fost niciodată 
recunoscuți ca minoritate de către statul sârb, ne- 
beneficiind, în consecință, de nici un drept. Dim- 
potrivă, au fost supuşi unei agresive politici de 
deznaționalizare începând cu 1833 (anul în care 
Serbia preia regiunea Timocului de la Imperiul 
Otoman) şi până în ziua de azi. La 1833 preoţii 
români au fost izgoniți din toate cele 87 de biseri- 
ci şi 17 mănăstiri româneşti ce ființau atunci în 
Timoc (sub jurisdicția Mitropoliei Ungro-Vlahiei) 
şi au fost înlocuiți cu preoți sârbi, limba română 
fiind interzisă în biserici. De asemenea a fost 
impusă o listă cu nume de botez sârbeşti obligato- 
rie pentru toți locuitorii regiunii. 

De necrezut, dar această stare de lucruri - la 
care au concurat, cu succes, autorităţile sârbe în 
strânsă legătură cu Biserica Ortodoxă Sârbă - s-a 
perpetuat până în secolul XXI. Privaţi de în- 
vățământ şi de biserică în limba maternă, refu- 
zându-i-se recunoaşterea identităţii naţionale, 
românii timoceni din sudul Dunării au fost supuşi 
unui necruţător proces de serbizare. Spre ruşinea 
sa, în tot acest timp, statul român nu a făcut nimic 
pentru a îmbunătăți situația românilor timoceni. 
Aceştia însă, în ciuda tuturor vicisitudinilor, au re- 
zistat, conservându-şi, ca prin miracol, ființa şi 
identitatea naţională, ca o mărturie a spiritului 
puternic şi de neînfrânt al oamenilor acestor 
locuri atât de greu încercate în decursul istoriei. 

Când totul părea pierdut, într-o situaţie 
încremenită în timp de peste 150 de ani, apare un 
om cu inițiativă şi curaj nebun, animat de dorința 
redeşteptării spiritului românesc la sud de 
Dunăre. Un om providenţial, pătruns de însem- 
nătatea misiunii pe care singur şi-o trasase. Şi 
anume, ridicarea primei biserici româneşti în Ti- 
moc după aproape 200 de ani. În 2003, pe propri- 
ul teren şi cu mijloace proprii, la Mălainița, în 
apropiere de Negotin (în româneşte Nigocin), 
părintele Boian Alexandrovici demarează lucră- 
rile de construcţie a primei biserici în care se va 
sluji în limba română, în estul Serbiei, la sud de 
Dunăre. Presiunile pentru a renunța au venit din 
toate părțile: de Ia autorităţile sârbe, de la biseri- 


ca sârbă, de la oamenii simpli din jur, intoxicaţi 
de propaganda oficială - care îl acuza pe părin- 
tele Boian că vrea să provoace un nou “Kosovo” 
în zonă. Părăsit de prieteni şi cunoscuți, hărțuit în 
permanenţă de autorităţi (atât el, cât şi familia 
sa), condamnat la închisoare cu suspendare, cate- 
risit de biserica sârbă, deşi canonic aparţinea de 
Biserica Ortodoxă Română, părintele Boian 
merge mai departe, urmându-şi neabătut calea, 
convins de importanța şi justețea cauzei căreia i 
se dedicase. 

Astfel, cazul bisericii din Mălainiţa este pre- 
luat de tot mai multe agenții de ştiri şi ajunge 
subiect de discuţie pe ordinea de zi a Consiliului 
Europei. Odată sesizate instituţiile europene, pro- 
blema bisericii româneşti din Mălainița aduce în 
discuţie cadrul mai larg al lipsei totale de drep- 
turi şi de recunoaştere a populaţiei româneşti din 
Timoc de către statul sârb. Acest lucru va da un 
imbold serios unor acţiuni de organizare a ro- 
mânilor timoceni concretizate prin înființarea de 
organizaţii neguvernamentale (Ariadnae Filum), 
organisme politice (Federaţia Românilor din 
Serbia, Consiliul Naţional al Minorităţii Naţionale 
Române) şi mijloace media (TimocPress) cu 
scopul de popularizare a cererilor minorității ro- 
mâneşti, vizând recunoaşterea acestei minorități 
de către statul sârb şi acordarea drepturilor lega- 
le ce sunt stipulate în convențiile internaţionale 
privind drepturile omului, la care Serbia este par- 
te semnatară. De un real succes, în ce priveşte 
aducerea problemei „timocene“ în fața forurilor 
europene de decizie, s-au bucurat iniţiativele 
europarlamentarului moldovean Vlad Cu- 
breacov. Urmare a interpelărilor acestuia în ca- 
drul Adunării Parlamentare a Consiliului Eu- 
ropei, acest organism a produs o Rezoluţie 
(1632/2008) şi o Recomandare (1845/2008) 
către Serbia în ce priveşte măsurile de luat pentru 
asigurarea drepturilor fundamentale pentru mi- 
noritatea românească din Timoc. 

În toţi aceşti ultimi ani, însă, autorităţile sâr- 
beşti au reacționat, cu încăpățânare, pentru sto- 
parea din faşă a oricăror iniţiative ale românilor 
timoceni privind înființarea unor organizații po- 
litice, civice sau de presă care să le promoveze ca- 
uza recunoaşterii ca minoritate etnică în Serbia. 

Astfel, autorităţile centrale şi locale, poliția, pro- 
curatura, securitatea sârbă (BIA) şi tot felul de or- 
ganizaţii naționaliste sârbe, incitate şi sponsori- 
zate de autorităţi, au creat o atmosferă de teroare 
în Timoc la adresa celor care se declară români, 
încercând prin toată gama de tactici de intimi- 
dare şi hărţuire să stopeze procesul de redeştep- 
tare naţională a comunității româneşti. 

Este de la sine înţeles că în acest context mar- 
cat de ură şi intoleranță, părintele Boian Alexan- 
drovici a devenit inamicul public numărul unu. 
Un „inamic“ care, în pofida tuturor presiunilor 
imaginabile (atât de cunoscute şi nouă din timpul 
regimului comunist), a reuşit să reziste şi să 
meargă înainte, reuşind recunoaşterea legală, în 
instanţele judecătoreşti, a protopopiatului Dacia 
Ripensis de către statul sârb. O întreprindere 
extrem de grea în care părintele Boian nu s-a aflat 
singur, ci s-a bucurat de sprijinul moral al Bisericii 
Ortodoxe Române, începând cu hirotonisirea sa 
ca ipodiacon în catedrala ortodoxă română din 
Vârşeţ (Voivodina), pe 5 iunie 2003, şi ca preot de 
Mălainiţa şi protopop de Dacia Ripensis la schitul 
Retezat (jud. Hunedoara) pe 5 iunie 2005. 

Dintre realizările sale demne de menţionat, 
merită enumerate: ridicarea, între 2003 - 2005, a 
primei biserici româneşti în Timoc după aproape 
200 de ani; demararea construcției, la Mălainiţa, 
a unei a doua biserici ce va constitui nucleul 
primei mănăstiri româneşti din Timoc, oficierea 
primului botez în limba română (pe 1 august 
2010) în satul Podgorţ, comuna Bolievaţ, după 
mai mult de 150 de ani; ridicarea primei biserici 
româneşti pe valea Moravei, la Isacova (sfinţită în 
2010) şi demararea construcției unei a doua bis- 
erici pe aceeaşi vale, la Busur. Încununarea ope- 
rei sale misionare rămâne însă înființarea proto- 
popiatului de Dacia Ripensis, cu sediul la Mă- 
lainiţa, în cadrul Episcopiei Ortodoxe Române de 
Dacia Felix, cu sediul la Vârşeţ, şi activarea, în 
cadrul acestuia, a unui număr de 20 de parohii: în 
Mălainița şi Remesiana, de Horreum Margi şi Isa- 
cova, în Nigocin (Negotin), de Aquae şi Sărmă- 
novăţ, în Țârnaica şi împrejurime, în Bor, Gea- 
nova, Dupleana, Clococevăţ, Gorneana, Meto- 
nița, Zlocucea, Busur, Șipicova. La acestea se 
adaugă donațiile de terenuri, făcute de unii ro- 


mâni cu suflet mare, pe care s-au ridicat troițe şi 
se preconizează ridicarea unor biserici. 

Părintele Boian este, însă, la urma urmei, un 
singur om, care păstoreşte un teritoriu imens ce 
înglobează aproape 200 de sate locuite de ro- 
mâni. Singurul său ajutor este ipodiaconul Iel Bo- 
bului, care slujeşte Ia biserica din Isacova. Pentru 
ca toate eforturile sale să nu se stingă în van ar fi 
necesară o mai mare implicare din partea auto- 
rităților române şi a Bisericii Ortodoxe Române. 
O soluţie ar putea fi identificarea unor tineri din 
zonă, doritori a urma calea preoţiei, care să fie în- 
drumaţi spre studii de teologie Ia facultăţile din 
România, urmând apoi să sluijească în protopo- 
piatul de Dacia Ripensis. De asemenea, pentru 
asigurarea, într-un cadru adecvat, a asistenţei 
religioase comunităților româneşti atât de vădu- 
vite de lipsa acesteia, ar fi o posibilitate şi 
construcţia unor biserici de lemn în România 
spre a fi trimise şi asamblate Ia fața locului, pe te- 
renurile donate de comunitățile locale. Ar fi păcat 
ca acest început, făcut cu atâta trudă şi atâtea 
sacirificii, întru propăşirea vieții spirituale şi a 
redescoperirii identității etnice a românilor sud- 
dunăreni, să nu fie sprijinit de autorităţile 
române şi de fiecare dintre noi. 

Părintele Boian ne-a arătat calea, noi trebuie 
să-i urmăm visul. Este în joc soarta românităţii 
sud-dunărene. Prin fapta sa, Boian Alexandrovici 
a creat un precedent demn de urmat şi pentru ce- 
lelalte comunități româneşti de la sud de Dunăre 
a căror existenţă nu este recunoscută de statele 
pe teritoriul cărora se află. Exemplul său ne dove- 
deşte încă o dată că nu există obstacole de netre- 
cut şi că tăria unui om se măsoară în încăpățâna- 
rea cu care îşi urmăreşte misiunea pe acest pă- 
mânt. 

Revelația care l-a urmărit pe Boian Alexan- 
drovici din copilărie a fost cea a misterului cre- 
dinței şi a căutării originilor spirituale ale popo- 
rului său, lucruri care lau condus la desco- 
perirea moştenirii unice lăsate oamenilor aces- 
tor locuri de sfântul-episcop Niceta de Remesia- 
na, supranumit apostolul daco-romanilor, ocroti- 
torul acestei părți de Dacii. Încă un exemplu de 
lucrare peste timp şi o dovadă a faptului că omul 
sfințeşte locul. 

Frumuseţea 


feminină a martirajului 


Marirajul românesc cunoaște în secolul XX nu numai o dimensiune 
a eroismului masculin, a curajului şi a demnității, ci şi o dimensiune 
salutară a eternului feminin, a jerttelniciei, a curățeniei, a delicateţei 
şi a sensibilităţii. O istorie a martirajului va trebui să cuprindă 
ambele dimensiuni, în măsura în care există o completitudine și o 
împreună lucrare care ține de consubstanţialitatea celor două 


aspecte. 


Constantin Mihai 





rintre figurile feminine ale martirajului ro- 
mânesc se numără invariabil şi Viorica 
Călinescu, soția nu mai puțin cunoscutului 
Nicolae Călinescu, unul dintre supraviețuitorii 
fenomenului Piteşti - al cărui mecanism de 
funcționare, cu întreaga sa psihologie, l-a descris 
în lucrările: Preambul pentru camera de tortură şi 
Sisteme de brainwashing în România comunistă. 
Textul de față este închinat memoriei Vio- 
ricăi Călinescu, recent trecută la Domnul (martie 
2011), după o suferință pe care a îndurat-o cu 
demnitate şi multă credință, asemenea întregului 
supliciu din infernul concentraţionar comunist, 
asumând-o ca o jertfelnicie cuminecătoare. 
Viorica Călinescu face parte din categoria 
mult încercaților pătimitori, a fiinţelor din Pateri- 
cul românesc al durerii izbăvitoare, acei Oameni 
Frumoși, cu majusculă, de care vorbeşte admi- 
rabil Dan Puric în cartea sa, modelele noastre in- 
deniabile, unicele noastre repere pentru restau- 
rarea normalității în România, pentru restituirea 
tradiției României profunde, a nobleţei, genero- 
zității, curajului, cinstei, probităţii, a credinței şi 
onoarei, a competenţei şi valorii, a libertăţii, bu- 
nei măsuri, a discernământului, într-un cuvânt a 
Adevărului revelat. 
Născută în 1932, inginer de profesie, nu avea 
cum să ocolească destinul generaţiei sale muceni- 
cite, trecând prin teribilul univers recluzionar co- 


munist. Formată la şcoala legionară a Frăţiilor de 
Cruce, Viorica Călinescu îşi desăvârşeşte această 
operă imensă de educaţie în proba de foc a expe- 
rimentului concentraționar, acolo unde colegii 
săi de suferință şi de crez național-creştin duc bă- 
tălia capitală împotriva dominaţiei satanice, în- 
trupată de regimul comunist. Nu putem desprin- 
de comportamentul acestor martiri şi martire din 
închisorile comuniste de şcoala unică de formare 
a caracterelor numită Frăţiile de Cruce, o operă 
salutară a mişcării legionare şi esenţială în icono- 
mia destinului românesc. Pentru că de aici, din 
această şcoală, au plecat Oamenii frumoși ai 
României, cei care reprezintă oazele noastre de 
normalitate, reperele la care se cuvine să ne 
îndreptăm cu smerenie şi bucurie, deopotrivă, 
biletele noastre salvatoare la Judecata de Apoi a 
neamurilor. 

Crescută în această atmosferă, Viorica Căli- 
nescu rămâne una dintre reprezentantele erois- 
mului feminin, o fire delicată, generoasă, mereu 
activă şi dornică de a realiza cât mai mult în sluj- 
ba Adevărului, o ființă sufletistă, care ardea Ia fo- 
cul maxim al credinței, o întrupare a frumuseții 
christice, una dintre sfintele martire ale închisori- 
lor comuniste româneşti. Dumnezeu să o odih- 
nească în rândul drepţilor, iar pe noi, cei tineri, să 
ne învrednicească să continuăm această operă 
majoră de modelare a caracterelor, în orizontul 
mirabil al seminței sădite de generaţia de la 
1922! 

Detaliu din icoana 
noilor martiri pictată la 
Mănăstirea Diaconești - 
Bacău 


care se uită în 
ura Fedoplatonului 


Fedoplatonul! - care, mai nou, în ciuda sterilității scrisului său, şi-a descoperit 
un pui? în marsupiu - s-a contorsionat ca şarpele pe plita încinsă mai multă 
vreme după ce am publicat articolul „Ortodoxie şi legionarism. De la stînga la 
dreapta “3. Numai necuratul se zvîrcoleşte în așa hal, cu spume Ia gură şi atins 


de sindromul Tourette, cînd îl arde adevărul. 


Claudiu Târziu 





erentă şi plină de greşeli gramaticale, alta 


R eplicile Fedoplatonului tricefal: una inco- 
neserioasă şi în formă, şi în conţinut, alta - 


expresie a unei evidente infirmităţi intelectuale, 
şi toate de rea-credință.* Dacă mai aveam vreo 
îndoială, băieţii ăştia m-au convins că le-am dat 
deja prea multă importanță şi că nu merită să-mi 
mai pierd vremea cu ei. 


1 „Fedoplaton“ este denumirea pe care a dat-o scriitorul Ovidiu Hurduzeu tandemului Gheorghe Fedorovici - 
Mircea Platon, care l-a atacat şi pe el nu demult. Hurduzeu a denumit aşa acest cuplu, în articolul său „Către 
Fedoplaton“, din 22 decembrie 2010 (publicat pe blogul „A tria forță“, 
http://atreiafortaromaniaprofunda.blogspot.com/2010/12/catre-fedoplaton.html), pentru că nu mai ştia cine pe 
cine influenţează şi cine prin gura cui vorbeşte, Platon prin a lui Fedorovici sau invers. 


2 Anume Alexandru Racu, ultimul dintre cei care s-a desprins de ROST pentru a se întoarce, alături de 
Fedorovici şi Platon, împotriva a tot ce credem şi slujim noi. 


3 Apărut în revista ROST nr. 97, martie 2011, şi pe blogul meu, la http://c-tarziu.blogspot.com/2011/03/ortodoxie- 


si-legionarism-de-la-stinga.html. 


4 Este vorba, în ordinea în care îi amintesc în textul de mai sus, despre: „Postmodernism în cămaşă verde“, de 
Alexandru Racu, publicat pe blogul său (13 martie), „Gogoşica şefului de cuib“, de Mircea Platon, şi 
„Consideraţii de prisos despre o temă imaginară“, de Gheorghe Fedorovici, publicate pe blogul acestuia din 
urmă (11 martie). Dar articolul de faţă, apărut inițial pe blog, Ia http://c-tarziu.blogspot.com/2011/03/citeva- 
precizari-pentru-cei-care-se.html, a fost urmat de alte şase ale „treimii conservatoare“ sau „Fedoplatonului“. La 
care eu am refuzat să mai răspund, dar i-am găzduit trei răspunsuri lui Bogdan Munteanu - unul dintre textele 


sale, cel mai cuprinzător, apare în acest număr al ROST 

Pentru că n-au găsit nici un contra-argument 
viabil la ce am spus, fac insinuări infantile. De 
pildă, s-au legat de următoarea afirmaţie a mea: 
„istoricii de mare calibru care s-au ocupat de 
Mişcarea Legionară nu au căzut de acord asupra 
caracterului ei fascist.“ Şi jubilează că n-am dat 
numele istoricilor despre care fac vorbire - deci, 
mă-nțelegi, carevasăzică, dacă nu le-am dat, nici 
nu există. Nu le-am dat, pentru că am crezut că am 
o discuţie cu oameni care şi-au făcut temele 
înainte de a se lansa în polemică şi nu e cazul să 
intru în detalii pe un subiect adiacent. M-am 
înşelat. Fedoplatonul chiar n-are habar despre ce 
vorbeşte, în pofida bibliografiei pe care o tot vin- 
tură şi pe care probabil a cules-o de pe internet, 
Că dacă o parcurgea, tăcea. 

Pentru cei care s-ar putea lăsa înşelaţi de 
acest „sâc, sâc!“ strigat pe bloguri, am să fac pre- 
cizările de mai jos. 

Nu înainte însă de a spune că nu mi-am pro- 
pus să reabilitez Mişcarea Legionară, nici să o 
refac, că am înţeles ce e de înțeles din greşelile ei, 
ca şi din faptele ei bune şi că nu asum, nici pentru 
mine, nici pentru „Rost“ o filiație legionară (de 
aici şi protestul meu de câte ori „Rost“ a fost acuza- 











tă de legionarism pentru simplul fapt că nutreşte 
valori perene pe care le-a cultivat şi legionaris- 
mul: credința creştină, patriotismul, familia etc). 

De altfel, dacă polemica s-ar fi dus cu privire 
la validitatea mişcării legionare azi, nu m-ar fi 
interesat şi nu aş fi marşat la ea. Căci ar fi fost ca 
şi cum am fi vrut să stabilim dacă ne sînt mai de 
folos astăzi „intelectualii lui Băsescu“ sau juni- 
miştii lui Titu Maiorescu - care au devenit demult 
oale şi ulcele. Mă refer, evident, la planul acţiunii, 
nu la cel al ideilor, unde ar fi o altă discuţie. 

Însă, vă reamitesc că polemica a pornit de la 
ideea aberantă că Biserica noastră este infestată 
de legionari, care îi imprimă un fundamentalism 
de tip islamic, pentru că legionarii nu pot fi 
creștini. lar concluzia preopinenţilor mei era că 
marea problemă a Bisericii Ortodoxe Române 
este că n-a dat încă anatemei mişcarea legionară 
(pusă de ei pe acelaşi nivel de nocivitate cu franc- 
masoneria şi comunismul) şi că nu i-a vînat, unul 
câte unul, pe legionari, pentru a-i arde ritualic pe 
rug, (inclusiv pe marii noştri duhovnici foşti 
legionari, dacă îndrăznesc să mai evoce Legiunea 
în termeni favorabili). Se înţelegea că nici sfinții 
închisorilor nu ar trebui recunoscuți, dacă nu se 

probează că ei s-au desolidarizat de Mişcarea 
Legionară. Procedeul mi se pare asemănător cu 
cele folosite în „reeducarea“ comunistă. 

Atunci, m-am simțit chemat să restabilesc 
adevărul, ca unul care a cercetat istoria mişcării 
legionare (în biblioteci, arhive, prin interviuri cu 
supraviețuitori ai temniţelor comuniste şi cu spe- 
cialişti în istorie contemporană) şi care a scris 
numeroase articole pe temă. Iar afirmaţia mea 
despre „fascismul“ mișcării legionare a fost tan- 
gentă la subiectul principal, nu subiectul princi- 
pal. Orice om cinstit şi cu mintea limpede a înțe- 
les asta. Dar Fedoplatonul şi-a făcut o manieră de 
lucru din a schimba subiectul imediat ce îi 
demonstrezi că bate cîmpii, pentru că orgoliul nu- 
| lasă să-şi recunoască greşeala. Aşa şi acum: vor- 
beam despre creştinismul mişcării legionare, dar 
a deviat discuţia spre fascismul legionarilor. 

De fapt, Fedoplatonul nici nu este interesat 
de creştinismul sau necreştinismul legionarilor, 
ci se foloseşte de o pretinsă dezbatere „teologico- 
politică“5 pentru a pune sub semnul legionaris- 
mului orice om sau grupare de dreapta care nui 
se subordonează (măcar că nimic nu-l îndrep- 
tăţeşte să subordoneze nici un cârd de gîşte). 
Exact cum făceau şi comuniştii: au băgat în 
puşcărie mii de oameni sub eticheta de 
„legionar“ (culpabilă, în regimul comunist) deşi 
aceia n-aveau nimic de-a face cu legionarismul, ba 


unii erau chiar adversari ai legionarilor, dar tot 
cu orientare de dreapta. Astăzi a revenit moda 
înfierărilor antifasciste, deci antilegionare în 
accepțiunea unora, aşa că eticheta de legionar 
poate sluji din nou în asasinatul moral. 

De altfel, ultimele texte ale Fedoplatonului 
mustesc de limbajul „istoricilor“ comunişti. Citiţi- 
le, în paralel cu scrierile lui Mihai Roller şi Valter 
Roman, de exemplu, ca să vă convingeți. Iată 
doar câteva pasaje de ajutor: „Garda de Fier era 
un partid fascist, atât din punct de vedere progra- 
matic, cât şi organizatoric. În interior, Garda de 
Fier cerea crearea statului fascist prin distrugerea 
formei de guvernămînt parlamentar şi desfi- 
ințarea tuturor drepturilor şi libertăţilor 
cetăţeneşti. [...] De Ia înființarea ei şi pînă după 
lichidarea guvernului legionar în 1941, drumul 
Gărzii de Fier a fost presărat cu crime şi jafuri...“ 
- Mihai Roller, în Istoria R.P.R, Editura de Stat şi 
Pedagogică, 1952, p. 630. Şi: „Ideologia mișcării 
legionare a constituit, după cum se ştie, un con- 
glomerat de concepții confuze şi contradictorii, 
aproape fără excepţie negative şi retrograde, un 
amestec înfiorător de primitivism şi obscuran- 
tism, de idei iraționaliste şi mistice-religioase. Nu 
lipseau din acest arsenal eclectic nici unele 
reziduri ale ideologiei feudale, nici nostalgia 
atemporală şi anistorică după un trecut arhaic, 
mistificat. Un loc central l-a ocupat propagarea 


5 Răzvan Codrescu a suprins foarte bine confuzia pe care o promovează Fedoplatonul, ca să-şi susțină „teoretic“ 
discursul antilegionar şi, în ultimă instanţă, anti-Biserică şi anti-România profundă, după cum va demonstra 
Bogdan Munteanu. „Se vorbeşte adesea de politică creştină şi de cultură creştină. Se uită însă că în ordinea 
politică şi în ordinea culturală creştinismul are alte forme de manifestare şi alte obiective decit în ordinea strict 
bisericească. Un partid politic creştin nu este vreo bisericuță care să funcţioneze Ia paritate cu Biserica mare, iar 
o operă de cultură creştină nu-i menită să concureze scrierile teologico-duhovniceşti sau arta bisericească. Omul 
politic creştin - ca să rămînem la cadrul discuţiei noastre - nu e chemat să păzească puritatea dogmatică a 
învățăturii bisericeşti, ci să fie - cu mijloacele specifice activismului public secular - un gospodar cinstit, harnic 
şi priceput al cetăţii, avînd grijă ca legile acesteia să nu intre în contradicţie flagrantă cu legile Bisericii, nici să 
nu stăvilească acțiunea acesteia în societate. Omul politic creştin nu e sfint, nu e ascet, nu e neapărat teolog, nu- 
şi propune să mîntuiască oamenii, ci doar să-i ajute să trăiască în mod liber şi cât mai firesc laolaltă în cadrele 
curente şi funcționale ale vieții istorice. Să judeci un om politic creştin cu tratatul de teologie dogmatică sau 
morală în mînă, ciocănindu-i fiecare cuvînt sau gest după exigenţele absolute ale sfințeniei sau ale teologiei aca- 
demice, înseamnă să pierzi măsura realităţii. Planul secular poate fi respectuos şi receptiv față de planul spiritu- 
al (şi aceasta şi este de dorit, dintr-o coerentă perspectivă politică de dreapta, într-o ţară cu veche tradiție 
creştină), dar cele două planuri nu se pot substitui sau confunda, cu atit mai mult cu cît societățile contempo- 
rane nu mai sînt alcătuite uniform din cetățeni de o singură religie sau de o singură confesiune, iar statul tre- 
buie să-i aibă în vedere pe toți cetățenii săi, străduindu-se, atât cât se poate, să păstreze un echilibru în co-exis- 
tența dintre majoritate şi minorități. Cînd cineva amestecă planurile şi trage concluzii rigoriste de tip inchizitor- 
ial, ba mai se şi erijează în instanță supremă a ortodoxiei vieții creştine, tratînd de sus pînă şi Biserica însăşi, şi 
ignorînd atât complexitatea persoanei umane, cât şi a corpului social, atunci devine legitimă întrebarea dacă 
omul acela - «legionar» sau «nelegionar» - mai poate fi luat în serios“ - a explicat Răzvan Codrescu, într-un 
comentariu pe blog. 

drept crez politic, social şi ideologic a naționalis- 
mului exacerbat, a şovinismului şi rasismului“ - 
Valter Roman, în Împotriva fascismului, Editura 
Politică, 1971, p. 11. 

Bun, şi dacă, prin osîrdia Fedoplantonului şi 
a celor asemeni lui, ar fi eliminați din viața pu- 
blică şi din Biserică „fasciștii“ de azi, care mai fac 
cîte ceva pentru resurecția moral-spirituală a 
românilor, ce am pune în loc? Răspunsul e sim- 
plu: o utopie - „România profundă“! Adică o 
Românie imaginară, în fața icoanei căreia trebuie 
să te smereşti şi să aştepţi înlemnit un miracol. Să 
nu care cumva Să cauţi soluţii - atât de dispreţuite 
de metafizicul Fedoplaton - sau să întreprinzi 
ceva, că sperii duhul. Lovit de cataplexie dinain- 
tea „României profunde“, Fedoplatonul mai are 
slobodă doar gura, ca să se certe cu toţi cei de altă 
părere, inclusiv cu vechii părtaşi la pictarea aces- 
tei icoane“. Fedoplatonul este necruţător, pentru 
că se consideră alesul, cu un rol mesianic, deţină- 
torul Adevărului şi paznicul acestei icoane de pe 
uşile Raiului. 

Revenind la motivul postării de față, voi cita 
cîțiva istorici”, cu o bună reputație, care susțin că 
legionarismul e altceva decit fascismul sau nazis- 
mul. Desigur, sînt şi istorici cu renume care afir- 
mă contrariul. De aceea am spus că istoricii încă 
nu au ajuns la un acord asupra caracterului fas- 
cist al legionarismului. 

Şi cu asta, basta! Pentru mine, Fedoplatonul 
nu mai există, cum nici Roller sau Roman. 

„Garda de Fier este adesea clasată pe aceeaşi 
linie cu fascismul şi național-socialismul, dar ea n- 
a fost nicidecum o copie a acestor două mişcări 
politice, ci a crescut din propriile rădăcini. Ea nu 


avea nicidecum de a face cu numeroase copii ale 
fascismului şi național-socialismului ivite în alte 
țări şi nu putea fi pur şi simplu comparată cu ceea 
ce s-a produs, în vremea ei, în Italia sau 
Germania. Categoriile politice din Europa 
Centrală sau de Vest nu i se potrivesc. Ea nu era 
totalitară, ci autoritară, ceea ce este cu totul altce- 
va; nu era agresiv-naţionalistă, ci conservativ- 
naţională, chiar şi pe tărîmul cultural; nu era de 
extremă dreaptă în sensul unei politici 
reacționare sau chiar de susţinere a capitalismu- 
lui, ci era social-reformatoare, ea nu se întemeia, 
ca fascismul şi național-socialismul, pe mica 
burghezie, pe funcţionărimea şi pe moşierii de 
după cel de al doilea război mondial, ci înainte de 
toate pe țărănimea română şi pe tineretul intelec- 
tual, pe studenţime. Mai mult decit orice, ea se 
deosebea de mişcările care guvernau Italia sau 
Germania, printr-o religiozitate creştină, aproape 
de misticism“ - Walter Hagen, în Die geheime 
Front. Ortganisation, Personen und Aktionen des 
deutschen Geheimdienstes, Linz-Wien, 1950. 

„La noi, cel mai simptomatic dintre partidele 
de extremă dreaptă a fost Mişcarea Legionară. 
Dat fiind că şi astăzi ideologia acestei mişcări mai 
atrage simpatii, trebuie să încerc să spun ce a fost 
Mişcarea Legionară. Şi e foarte greu de explicat. 
Mai întâi, să nu credeţi, cum spun adversarii 
Mişcării Legionare, că a fost o copie a nazismului 
sau a fascismului. Mişcarea Legionară a fost o 
mişcare autohtonă, născută din grupări stu- 
dențeşti anticomuniste, între care una era con- 
dusă de Corneliu Zelea Codreanu“ - Neagu 
Djuvara, O scurtă istorie a românilor povestită 
celor tineri, Humanitas, 2002, p. 214. 


6 Din pricină că Ovidiu Hurduzeu încearcă să propună o soluţie economică de renaştere a României, distributivis- 
mul, Mircea Platon s-a despărțit de cel cu care a scris cartea A treia forță: România profundă. iar amicul său Gh. 
Fedorovici l-a atacat pe Hurduzeu sub pretextul că demersul acestuia nu este ortodox. 


7 Walter Hagen - pe numele lui real Wilhelm Hâttl, doctor în Istorie al Universităţii din Viena (1938), bun 
cunoscător al istoriei interbelice şi prin studiile academice, şi prin experiența directă; Neagu Djuvara - un 


istoric înregimentat la liberali, care nu simpatizează defel legionarismul; Andreas Hillgruber - doctor în Istorie 
al Universității din Gâttingen (1952), participant la al doilea război mondial, pe frontul de Est, este considerat 
un istoric „conservator“; Corneliu Ciucanu şi Cristian Sandache - doctori în Istorie, specializați în istorie con- 
temporană. Ultimul dintre ei a scris foarte critic la adresa legionarilor, aşa încît nu poate fi bănuit de parti pris; 
în fine, Alfonso Panini Finotti şi Paul Giraud - jurnalişti şi scriitori cu preocupări pentru istorie şi simpatii fas- 
ciste, care nu aveau de ce să remarce în mod fals vreo diferenţă între fascism şi legionarism în epocă, atunci 
cînd au şi scris despre Mişcarea Legionară, cînd asemănările ar fi slujit fascismului internaţional. I-am citat pe 
aceştia, pentru că în focul polemicii, i-am avut la îndemînă în biblioteca personală, dar pot fi citați cu siguranța 
şi alții, nume poate mai mari. 

„Trebuie spus de la început că revoluţia 
legionară este o revoluţie tipică a românilor. În 
raport cu Fascismul şi Naţional-socialismul, re- 
voluţia legionară prezintă caractere cu totul spe- 
ciale. [...]...revoluţia legionară prezintă aspectul 
unei restituiri a omului către om în sensul cel mai 
complet al cuvântului“ - Alfonso Panini Finotti, 
în Da Codreanu a Antonescu, România di ieri e di 
ogoi, Verona, 1941, pp. 92 şi 106. 

„Legiunea Arhanghelului Mihail, întemeiată 
în 1927, era creaţia exclusivă a lui Corneliu Zelea 
Codreanu, un om plin de pasiune politico-reli- 
gioasă. În afară de multe idei comune - în special 
aversiunea hotărită împotriva bolşevismului - 
erau deosebiri fundamentale față de naţional- 
socialismul din Germania, cu care Mişcarea 
Legionară a fost adesea asemuită. Diferit era în 
primul rînd caracterul profund creştin al Mişcării 
româneşti. Antisemitismul Mişcării era de natură 
religioasă şi națională, nu rasistă. Obiectivul lui 
Codreanu era înlăturarea pseudo-democraţiei 
din România şi reînnoirea statului român printr- 
o conducere autoritară, înrădăcinată solid în 
creştinismul ortodox. Principiile Mişcării izvorau, 
fără îndoială, dintr-un profund patriotism auten- 
tic“ - Andreas Hillgruber, în Hitler, Konig Carol 
und Marschall Antonescu, Ed. Franz Steiner 
Verlag Gmbh, Wiesbaden, 1954. 

„Garda de Fier nu e o ligă, şi încă mai puţin 
un partid. Ea nu seamănă întru nimic cu exem- 
plele de organizaţii politice franceze sau străine 
pe care le oferă istoria contemporană: este o 
mişcare absolut originală, țelul ei primordial şi 
rațiunea ei de a exista fiind înălțarea spirituală şi 
morală a omului, crearea unui om nou, în rup- 
tură cu omul democratic actual, care e individua- 
list şi egoist“ - Paul Giraud, în Codreanu et la 
Garde de Fer, Paris, 1940. 

„Faptul că modelul doctrinar relevat de fas- 
cism şi naţional-socialism a rezonat cu o anumită 
intensitate în ideologia legionară, nu înseamnă 
că legionarismul a fost influențat fundamental de 
fascism sau nazism. Dimpotrivă, spiritul românis- 
mului-creştin - ca bază doctrinară - şi compo- 
nenta etnico-religioasă reflectată în cadrul mani- 
festărilor legionare sînt aspecte de «inegalabilă 
originalitate», în opinia lui Mircea Eliade, şi 


relevă deci o notă discordantă în raport cu fascis- 
mul şi național-socialismul - Corneliu Ciucanu, 
Dreapta românească interbelică. Politică şi ide- 
ologie, Tipo Moldova, Iaşi, 2009, p. 407. 





„În cazul legionarismului se poate vorbi de 
redefinirea unei identități a naționalismului care 
porneşte psihologic din «interiorul» său pentru a 
se transpune în planul istoric imediat. Omul nou 
legionar este, în fapt, omul creştin... [...] 
Anticomunismul şi antipoliticianismul au fost 
«polii» de referință ai naţionalismului profesat cu 
atita pasiune de către legionari... [...] Un observa- 
tor atent ar putea admite însă că, atât la nivelul 
principiilor diriguitoare, cât şi în ceea ce priveşte 
selecționarea elementelor, operau mai mult cri- 
terii morale decât politice. [...] Un istoric atent ce 
îşi respectă profesiunea are obligaţia de a sesiza 
infinitele forme de inserare ale unui crez ideolo- 
gic (indiferent de structura sa) în toate comparti- 

mentele vieții sociale. În acest sens, factorul doc- 
trinar împreună cu pragmatismul politic se 
«armonizează» cu latura spirituală, oferind nebă- 
nuite căi de înțelegere a fenomenului, în ansam- 
blul său. Astfel, naționalismul ca doctrină 
tradiționalistă nu ne apare modificat comple- 
mentamente în analiza «crezului» legionar. 
Detaliile sînt ale epocii, dar, dacă luăm spre pildă 
drept termen de comparaţie epoca lui Eminescu, 
surprindem consideraţii şi resentimente în 
însemnată măsură identice. [...] Legionarismul a 
accentuat, poate, linii spirituale deja trasate“ - 
Cristian Sandache, în Radiografia Dreptei 
Românești, pp. 224, 228, 230. 

Cu alte cuvinte, legionarii n-au fost fascişti, ci 
naționalişti români autentici, care au împrumutat 
câte ceva din moda vremii, dar esența au păstrat-o. 
Sau au fost fascişti, dar atunci şi naționaliștii din 
vremea lui Eminescu, cu poetul naţional în frunte, 
au fost fascişti înainte să existe fascism. 

„Mircea Eliade considera că legionarismul se 
deosebea în mod fundamental de toate ideologiile 
(el le numea generic «revoluții») care modificaseră 
în mod esenţial fizionomia politico-socială a 
statelor. În opinia sa, comunismul ar fi reprezentat 
o revoluție concepută în numele luptei de clasă şi 
al primatului economic; fascismul ar fi avut drept 
principiu dominant atotputernicia statului, iar hit- 
lerismul-supremaţia rasei. Singură, Mişcarea 
Legionară «s-a născut sub semnul Arhanghelului 





Era o figură de stil demnă de un iluminat, ori 
mai curând de un poet şi nu de un om de ştiinţă - 
aşa cum însuşi Eliade se considera, în ciuda poli- 
valenţei sale intelectuale... 

Şi cu toate acestea, deosebirile pe care el le 
făcea între diferitele «isme» existente erau 
corecte, iar asimilarea legionarismului fie naţio- 
nal-socialismului, fie fascismului, nu mai este 
făcută astăzi decât de necunoscătorii fenomenu- 
lui ori, de persoane care slujesc interese străine 
analizei istorice“ - Cristian Sandache, în Partidul 
„Totul pentru Țară“ în alegerile parlamentare din 
1937, Analele Universităţii Creştine „Dimitrie 
Cantemir“, Bucureşti, Seria Istorie - Serie nouă, 
Anul 1, Nr. 1, 2010, p. 164. 

Pînă şi istoricii care susțin că legionarismul 
are caracter fascist recunosc că nu e chiar fascism, 
ci un fel de fascism, particular. 

„Mişcarea Legionară nu fost niciodată o 
transpunere întocmai a modelelor fasciste 
străine“ - Francisco Veiga, în Istoria Gărzii de 
Fier. 1919 - 1941. Mistica ultranaționalismului, 
Humanitas, Bucureşti, 1993, p. 163. 

„Căpitanul a pus întotdeauna accent pe 
tradiția naţională, românească, pe stilul specific 
al Legiunii şi pe celelalte aspecte - în special spir- 
ituale - care o diferenţiau de alte mişcări înru- 
dite“ - Eugen Weber, Varieties of Fascism: 
Doctrines of Revolution in the Twentieth 
Century, 1964, Editura Van Nostrad Reinold, 
Londra, p. 96. 

4Biaai „Si, 





Mihail şi va birui prin harul dumnezeiesc». 
2 îi ze EEE za ZA 


IE zi 

Corneliu Codreanu, în mijlocul unor camarazi ai săi 





64 


anul IX e nr. 98 


LA ROST 





Temeiurile 


fenomenului legionar 


Bogdan Munteanu 





de opinie asupra chestiunii în dezbatere 

reiterează poziţia pe care s-a baricadat 
tabăra „conservatoare“. „Cineva pentru care 
«cuibul lui e mai important decât evidenţa sau 
reconcilierea cu adevărul e cineva care preferă 
propria lui lume, mincinoasă, făcută de el, lumii în 
care ne-a aşezat Dumnezeu. Creştinul nu are a 
rescrie lumea, ci a 0 restaura. Şi nu o poate restau- 
ra prin minciună. Şi nici prin «adevăruri» tactice 
şi minciuni strategice: prin «adevăruri» conjunc- 
turale şi prin închinarea la idoli falşi.“ — scrie el în 
articolul „Certificate de smerenie“! 

Aşa este. Creştinul ortodox e prin firea sa un 
realist şi nu tributar vreunei utopii mundane sau 
hiliaste. El nu siluieşte realitatea pentru a o forța 
să intre în anumite tipare de gândire. Asupra cri- 
eriului adevărului creştin am scris de altfel cu alt 
prilej, încât nu mai revin. Mă voi opri de această 
dată asupra relaţiei dintre legionarism şi ceea ce 
unii numesc „România profundă“. 

Tocmai acest realism creştin este cel care ne 
face să respingem teoria născută în eprubetele 
laboratorului de idei conservatoare. 

Artificialitatea ei este deja evidentă pentru 
toată lumea, numai pentru dl. Platon şi prietenii, 
nu. 


D) 1. Mircea Platon se întoarce. Un nou articol 


Realitatea empirică, de Ia firul ierbii, de la 
nivelul sufletesc şi uman, întruchipată prin 
atâtea şi atâtea exemple, le contrazice flagrant 
construcţia ideatică. Pus într-o astfel de situaţie, 
intelectualul care se respectă nu are încotro şi e 
nevoit să emită o teorie, să găsească explicaţii la 
aceste contradicții aparente. Desigur primul 
gând nu îi este acela al unei logici fireşti a lu- 
crurilor, după care... aceste contradicții nu există 
de fapt decât în mintea unora. Sau, dacă există, 
atunci ele sunt mai degrabă între realitate şi cari- 


catura pe care ei o fac acestei realități. 
Unul din pilonii teoriei d-lui Platon este acel con- 
cept al „României patriarhale“, a cărei influență 
ar fi adevărata sau principala cauză explicativă a 
anumitor lucruri pozitive şi de netăgăduit vala- 
bile care pot fi aflate în istoria legionară. Desigur, 
numai atât nu-i ajunge. Pentru a-şi demonstra 
ideea fixă a malignității esenţiale fenomenului 
legionar, dl. Platon se vede nevoit să mai recurgă 
la o operaţie chirurgicală: aceea de a separa onto- 














Mircea Platon 


logic legionarismul de „România patriarhală“. 
Dacă nu neapărat prin origini, care nu pot fi tăgă- 
duite, atunci măcar să-l vădească drept o „detur- 
nare“, o întoarcere distructivă împotriva acestui 
pat germinativ care i-a dat naştere. 

Teoria bunătăţii „României patriarhale“ con- 
trapusă demonismului legionar e una caducă. Nu 
e nicidecum obligatoriu ca influențele mental 
ităţii strămoşeşti să fie exclusiv de natură pozi- 


1 Apărut joi, 24 martie 2011, pe blogul http;//cumpana-o-viziune-ortodoxa.blogspot.com/. 

tivă (cel puţin raportat la criteriile zilelor noas- 
tre), precum de asemenea nu e stringent ca unii 
oameni de un creştinism profund şi de netăgă- 
duit (fie şi nelegionari) să-şi datoreze credința lor 
factorului „patriarhal“. Se pare că a fost mai de- 
grabă pe dos. Creştinismul patriarhal nu e cel al 
Filocaliei şi al misticii isihaste, iar „bunul simţ“ şi 
cumințenia întru firescul unei lumi ce părea eter- 
nă au alternat în vechime adesea cu izbucniri de 
revoltă şi sete de dreptate. Până şi lumea patri- 
arhală a ştiut să se răscoale în vremuri de 
restrişte, fără să-şi mai facă scrupule de ordin teo- 
logic. La fel au stat lucrurile şi în acei ani frămân- 
taţi la care ne referim. Epoca interbelică era una 
a destrămării tot mai accentuate a valorilor 
tradiționale, care a făcut ca lumea profund agre- 
sată şi pe cale de dispariţie a lui „Nuţu Doncii“ să 
se revolte împotriva acestei stări de fapt! 
Desigur că şi dl. Platon ştie care a fost prima for- 
mă de revoltă, spontană şi mânată de instinctul 
de autoconservare: acel „complot studențesc“, 
pus la cale de către o mână de tineri idealişti, dar 
pe moment lipsiţi de viziune. Nici vorbă de prin- 
cipii „legionare“ la acel moment. Motorul lor 


Fonda torii mişcării legionare 
iniţial a fost doar disperarea în fața unei 
deplorabile stări de fapt, ei fiind doar „vârful 
unui aisberg“ care mergea până în straturile cele 
mai profunde ale sufletului românesc (sau tăgă- 
duim acum şi acest fapt?). 

Această reacție de autoapărare unii o 
numesc „haiducie“, alții „terorism“. 

Dacă rămânem în sistemul de idei al d-lui 
Platon, înseamnă că „România profundă“ s-a 
manifestat în cea de-a doua formă, adică a... 
„terorismului“. Legionarismul a venit abia ulteri- 
or, când s-a înfiripat acea viziune asupra 
rezolvărilor problemelor româneşti nu prin răs- 
coală, ci prin întoarcerea „la icoană“, prin culti- 
varea virtuţilor personale şi colective şi prin 
sporirea întru credință. 

Mai vin cu un exemplu, poate şi mai 
elocvent. Anume uciderea lui Stelescu de către 
foştii săi camarazi de cuib, majoritatea tineri ma- 
cedoneni. În concepţia lor, un loc important îl 
ocupau valorile „patriarhale“ de „onoare“ şi de 
pedepsire cu orice preț a călcării acesteia în pi- 
cioare prin infamia trădării. Nu cu mult timp în 
urmă, la niveluri mai elevate, aceste chestiuni 

care ţineau de noţiunea patriarhală de „onoare“ 
se tranşau prin... duel. Adică tot violent, dar cu 
respectarea unor reguli. Dar această cale era va- 
labilă oricum doar în ceea ce priveşte onoarea 
personală. Dacă a fost terfelită onoarea de grup, 
dacă a fost jignită o întreagă colectivitate, tinerii 
macedoneni au făcut ceea ce i-a îndemnat vocea 
sângelui şi a strămoşilor care clocotea în ei. 
Cultul eroilor şi al haiducilor, care şi-a pus pece- 
tea pe începuturile legionare, nu a fost altceva de- 
cât o reminiscență a „României patriarhale“. Sau 
nu? Încât nu ştiu dacă mai are rost să ne întrebăm 
cine se situează ontologic mai aproape de aceas- 
ta: legionarii de atunci, mai ales cei cu origini aro- 
mâne, sau un Mircea Platon al zilelor noastre? 
Afirm şi acum, deşi nu este aici loc pentru o dez- 
voltare mai largă, că nici o crimă legionară nu a 
avut decât un caracter justiţiar şi nicidecum unul 
„ideologic“. Legionarii nu au ucis nici un om nevi- 
novat, sau doar pe motiv că victima era de altă pă- 
rere cu ei. Dar la fel de adevărat este şi faptul că 
impulsivitatea unora şi setea lor de dreptate a 
făcut ca păcatele lor să apese în mod constant şi 
asupra marii majorităţi a legionarilor, care per- 
sonal nu pot fi făcuți responsabili de crimele alto- 
ra. Oricât ar părea de straniu, dar de regulă cru- 
cea oricărui legionar este mai grea decât a unui 
creştin obişnuit, tocmai pentru că îl apasă păcate 
care nu sunt ale lui! Taina aceasta s-a revelat într- 
un mod izbitor tocmai în „tratamentul“ de care 
au avut parte legionarii în puşcăriile antone- 
sciene şi comuniste. Nu s-au lepădat de comuni- 
unea care îi unea pe toți, cu virtuțile unora şi pă- 
catele altora. Au refuzat orice lepădare facilă pen- 
tru a-şi uşura eventual crucea. Mai mult, unii din- 
tre ei au fost în stare să scrie un Imn pentru 
crucea purtată! 

Iată şi un exemplu în sens invers. Un Mircea 
Vulcănescu, de care s-a tot vorbit, şi al cărui creş- 
tinism profund nu-l contestă nimeni, nu a ajuns la 
această măsură datorită influenței „României pa- 
triahale“ sau a educaţiei din şcoală, ci mai 
degrabă luat de curentul religios care străbătea 
universităţile româneşti ale epocii (e de ajuns să- 
i citim cartea despre Nae Ionescu). O mare parte 
din această studențime, hrănită sufleteşte şi int- 


2 Ibidem 


electual în acelaşi mediu universitar, a fost însă 
legionară. Încât de ce nu am admite un lucru sim- 
ilar şi în cazul lor, anume că formarea lor a ținut 
mai degrabă de un alt mediu decât cel patriarhal- 
familial (fapt confirmat chiar de Vulcănescu)? A, 
da, uitasem că în teoria d-lui Platon, a fi legionar 
înseamnă a fi „eretic“, şi deci căzut din adevăr. 
Ar mai fi un pilon important, fără de care şandra- 
maua teoriei platoniciene s-ar dărâma: „Mişcarea 
Legionară a fost o organizaţie politică. Ca atare, 
trebuie avute în vedere data înființării şi data 
dizolvării sau dezarticulării acestei organizaţii 
politice. Clarificarea acestor lucruri ne permite să 
evităm ispita ontologică de a face din «legionar- 
ism» 0 «esență» a identității româneşti şi/sau 
Ortodoxe“? . 

Realitatea este însă alta. Cu bunele şi cu 
relele sale, legionarismul a fost şi este mai mult 
decât o organizație politică. A fost chiar o întru- 
chipare a identității românești patriarhale, a tost 
o stare de spirit de cuprindere națională. Iată ce 
spune însuşi Căpitanul: „De altfel, toată revista 
«Pământul Strămoşesc» e plină de astfel de 
scrisori: contribuție a românilor la crearea 
Legiunii, care este mai mult decât o organizaţie 
cu membri, registre şi şefi. Este o stare de spirit. O 
unitate de simţire şi trăire la care contribuim toți. 
Membri, şefi, număr, uniforme, program etc. con- 
stituie Legiunea care se vede. Cealaltă însă, cea 
mai importantă, este Legiunea care nu se vede. 
Legiunea care se vede, lipsită de Legiunea care nu 
se vede, adică de acea stare de spirit, de viață, nu 
înseamnă nimic. Sunt forme goale, fără conținut. 

Noi nu ne-am instalat cu revista ca un profe- 
sor la catedră, înălțând bariera între noi, «şefii», 
învățătorii», care scriam la gazeta învățături şi 
norme, şi mulțimea care nu are altceva de făcut 
decât să înveţe învățăturile noastre şi să se con- 
formeze lor. Pe de o parte noi, pe de alta parte, 
ea. Nu. 

A face Legiunea nu înseamnă a-i face unifor- 
mă, nasturi etc. Nu înseamnă a-i elabora sistemul 
de organizare. Nu înseamnă nici măcar a-i formu- 
la legislaţia, normele de conducere, înşirând logic 
textele pe hârtie. După cum a crea un om nu 
înseamnă a-i face hainele, nici a-i fixa principiile 

de conduită şi nici a-i stabili programul de acţiune. 

O mişcare nu înseamnă nici statut, nici pro- 
gram, nici doctrină. Acestea pot fi legislaţia 
mişcării, pot defini scopul ei, sistemul de organi- 
zare, mijloacele de acţiune etc., dar nu însăși 
mişcarea. 

Acestea sunt adevăruri pe care oamenii, 
chiar cei de ştiinţă, le confundă. 

A crea numai «Statut», «program» etc., şi a 
crede că ai făcut «mişcare», este ca şi cum voind să 
faci un om, i-ai face numai hainele. 

A crea o mișcare înseamnă, în primul rând, a 
crea, a da naștere unei stări de spirit, care nu-şi 
are sediul în rațiune, ci în sufletul mulțimii. 

Aceasta constituie esențialul în mişcarea 
legionară. 

Această stare de spirit nu am creat-o eu. Ea s- 
a născut din întâlnirea aportului nostru de 
simțire cu al celorlalți români. Revista «Pământul 
Strămoşesc» a fost locul de întâlnire, de înfrățire 
a simţirilor şi, mai târziu, a gândurilor noastre, cu 
simţirile şi cu gândurile acelor români care 
simțeau la fel ca noi şi judecau Ia fel. 

Aşadar, Legiunea în adâncul ei, în acea stare 
de spirit nevăzută, dar simțită de noi, n-am creat-o 
eu. 

Ea este rezultatul unei conlucrări. 

Ea s-a născut din contopirea următoarelor 
elemente: 

1. Aportul nostru de simțire. 

2. Aportul de simţire al altor români. 

3. Prezenţa în conştiinţa tuturor a morţilor 
neamului. 

4. Îndemnul pământului patriei şi 

5. Binecuvântarea lui Dumnezeu.“3 

O fi având „România profundă“ bunele şi 
relele ei, [a fel şi Legiunea, dar o legătură ontolo- 
gică între cele două entităţi nu poate fi contestată 
de nici un om normal. Realitatea este că o mare 
parte a României tradiționale s-a regăsit la acea 
vreme în aspiraţiile legionare, ba am putea spune 
chiar că aici intră îndeosebi elita morală a neamu- 
lui din acea vreme. Până şi argumentul statistic 
sprijină această idee. S-a întruchipat oare „Româ- 
nia profundă“ în altă entitate, sau a stat ea cumva 
indiferentă, în tribune, în vreme ce în arena 


3 Corneliu Zelea Codreanu, Pentru legionari 


evenimentelor se înfruntau doar unele minori- 
tăți nereprezentative? Oare ce spun, de pildă, sta- 
tisticile pe care ni le oferă în acest sens arhivele 
Securității comuniste? Să nu uităm însă că pentru 
statistică excepţiile sunt... excepții şi atât, ele nu 
pot infirma o regulă generală, din care pot fi 
deduse chiar corelaţii mai adânci. 

E limpede însă un lucru: credința creştină de 
obşte era pe atunci aceea simplă a ţăranului 
român şi desigur că în epocă nu avea cum să aibă 
anvergura unei renaşteri neopatristice sau a unei 
spiritualizări care au venit abia ulterior. Înainte 
de a se ocupa de Filocalie şi de Patristică, până şi 
un Stăniloae scria despre legăturile dintre Româ- 
nism şi Ortodoxie. Despre ce erezie să fie atunci 
vorba la adepții „românismului“ din acea epocă, 
care se întâlneau tocmai pe acest plan (sau mai 
degrabă datorită lui) pentru prima oară cu 
Ortodoxia, pe care au descoperit-o ca fiind un 
ingredient esenţial şi de netăgăduit în plămada 
lor sufletească? E cert că au fost multe „nedesă- 
vârşiri“ pe acest plan creştin în perioada respecti- 
vă. Mai ales în cazul celor care au ajuns la creşti- 
nism prin descoperirea Ortodoxiei ca temelie a fi- 
inţei lor naţionale, adică prin naționalism. Dar 
aceşti fii ai României au venit spre Biserică cu 
bună credință şi cu sufletul curat, au venit cu 
păcatele şi cu nedesăvârşirile lor, iar oficialitatea 
bisericească de atunci (sau dl. Platon acum) le-a 
tras o palmă de să le zboare dinţii, pentru că „nu 
au înţeles cum trebuie“ această credință. Unde 
este dragostea de frate şi de aproapele? Ei bine, 
cred că mai degrabă nenumăratele „palme“ pe 
care le-au primit (şi chiar mai mult decât palme) 
i-a făcut pe unii dintre ei, iar prin ei şi pe ceilalți, 
să înțeleagă. Şi au înțeles această credință chiar 
mai bine decât apărătorii oficiali sau neoficiali ai 
„adevărului“ față de „erezia“ legionară. 

Se pune întrebarea: cine poate emite o 
părere autorizată şi în acelaşi timp credibilă pri- 
vind cunoaşterea unui fenomen politico-spiritual 
de complexitatea celui legionar? Istoricul? Teolo- 
gul? Sociologul sau psihologul? Sau există cumva 
şi un alt tip de cunoaştere, mai adecvat, care se 
poate servi la nevoie de instrumentele de 
gândire oferite de aceste ştiinţe, dacă însă în pre- 

alabil a parcurs etapele unui proces de înţelegere 
de o altă natură? Este vorba de cunoaşterea 
empatică. 

Pe dl. Platon şi pe ceilalţi care îşi dau acum 
cu părerea doar pe baza unor lecturi (şi acelea 
incomplete), înainte de a veni cu asemenea teorii 
scoase din eprubetă, nu i-ar fi costat nimic să 
purceadă asemeni lui Sorin Lavric atunci când s-a 
documentat asupra legăturii dintre Noica şi 
Mişcarea Legionară, anume discutând îndelung 
cu martorii acelei epoci, mai exact cu istoria încă 
vie, aflată alături de noi. 

Pe lângă aceasta, desigur, există şi oameni 
care s-au identificat în chip desăvârşit cu feno- 
menul în cauză şi care posedă atât autoritatea 
morală, cât şi viziunea spirituală (incluzând aici şi 
aflarea în adevăr) pentru a putea emite o opinie 
autorizată şi credibilă. Unul dintre aceştia este 
Virgil Maxim, un mărturisitor (legionar) al 
închisorilor, pomenit de regulă alături de cei care 


sunt priviți drept „sfinți“, întrucât avea practic 


aceeaşi anvergură spirituală, numai că Dumne- 
zeu i-a hărăzit nu martiriul, ci supraviețuirea din 
infern şi mărturia vie despre cele prin care a tre- 
cut generaţia sa. 

Încât haideţi să vedem cum priveşte el 
această legătură ontologică dintre legionarism şi 
esenţa profundă a identității româneşti: „Mişca- 
rea Legionară s-a înființat la plinirea vremii, prin 
purtarea de grijă Divină şi unda care se propagă 
în oceanul sufletesc al neamului este suficientă; 
ea atinge nevăzut toate conştiințele curate şi 
ridică din adâncurile fiinţei româneşti toate put: 
erile, pentru a le înălța la cele mai frumoase sta- 
dii de strălucire şi dăruire eroică. Mişcarea Legio- 
nară nu are nevoie, neapărat, de forme de mani- 
festare sau reprezentare politică. Ea nu trăieşte 
prin aceste forme. Ea este duhul neamului; ea 
poate îmbrăca, în funcţie de condiţiile istorice, 
forme de organizare şi manifestare văzută, după 
cum poate trăi timp îndelungat ca jarul sub 
cenuşă, până când Buzele lui Dumnezeu vor sufla 














Mitropolitul Nicolae Bălan, la sediul central al mișcării legionare, în septembrie 1940 

în spuză, aprinzând iarăşi în inimile tinere ale 
neamului focul dragostei pentru Adevăr. «Noi, 
legionarii, avem la îndemână cea mai formida- 
bilă dinamită, cel mai irezistibil instrument de 
luptă, mai puternic decât toate tancurile şi 
mitralierele lumii: propria noastră cenuşă, 
cenuşa morţilor noştri». (1. |. Moţa, Cranii de 
lemn) 

După aceasta îi veți recunoaşte pe legionari: 
ei mărturisesc Adevărul Dumnezeiesc în viața 
neamului, în ascultare de Biserică şi suportă con- 
secințele mărturisiri, revendicându-şi viața ca pe 
o comuniune cu cenuşa morţilor înaintaşi. Cel 
străin de această comuniune, nu-şi va putea jertfi 
fiinţa sa pentru Dumnezeu şi din dragoste de 
neam. El este sau devine unealtă de lovire în 
mâna celor ce-L urăsc pe Hristos şi-şi fac scop din 
plăcerile şi măririle lumeşti. «De aceea nu vă 
temeţi de cei ce ucid trupul, dar sufletul nu pot să- 
l ucidă, ci temeţi-vă mai curând de acela care 
poate şi sufletul şi trupul să-l arunce în gheenă». 
(Evanghelia după Matei)+ 

Nu credeam vreodată că asemenea lucruri 
vor ajunge să fie puse în discuţie. Realitatea meta- 
fizică a Legiunii nu are sens să fie contestată, toc- 
mai datorită acestui temei. Nu are importanță câte 
„organizații“ există actualmente şi care are mai 
multă „legitimitate“. Căci legionarismul este, şi în 
fond trebuie să fie, chiar o ipostaziere a unui pro- 
fund substrat național, care, dacă îi va veni vre- 
mea, se va produce, indiferent de numele pe care îl 
va purta atunci. Apele care poate vor curge cândva 
din nou, nu au cum să o facă pe un alt făgaş decât 
prin albia deja existentă, de care se leagă atâta isto- 
rie, atâta jertfă şi atâta legendă. Dar, dacă o vor fa- 
ce, ele se vor manifesta în mod evident în forme 
adecvate vremii. Adică fără centuri şi pistoale, fără 
acel eroism uneori exacerbat de sorginte medie- 
val-patriarhală, poate mai degrabă cu un eroism de 
tip creştin, mărturisitor şi atent la rigoarea dogma- 
tică. Însă în orice caz, cu dragoste şi nu cu dispreţ 
față de această generaţie unică în istoria României. 

Până una-alta, e indiscutabil că Legiunea a 
creat deja un mit la nivelul conştiinţei colective a 
românilor, chiar dacă părerile asupra ei merg 
până la divergență. Dacă ar fi fost un fapt efemer 


4 Virgil Maxim, Imn pentru crucea purtată. 


şi lipsit de importanță, cred că e clar pentru 
oricine că discuţia de faţă nu ar fi consumat deja 
atâtea energii intelectuale şi polemice. Iar dacă ar 
fi fostun fenomen de o substanță morală îndoiel- 
nică, mă tem că adepţii săi ar fi fost demult striv- 
iţi de tăvălugul atâtor contraargumente care mai 
de care mai docte. Numai că ele au o slăbiciune 
intrinsecă. Priza lor la straturile profunde ale Ro- 

mâniei, la nivelul omului simplu, este egală cu ze- 
ro, dacă o comparăm numai cu forța acestor 
patru versuri simple: 

Pentru sângele neamului tău curs prin şanţuri, 
pentru cântecul tău țintuit în piroane, 

pentru lacrima soarelui tău pus în lanțuri, 
ridică-te, Gheorghe, ridică-te, Ioane! 

Unde este acea „Românie profundă“ care va 
prefera vreodată ortodoxia literară a unui Mircea 
Platon în fața pragurilor, prispelor, uşilor şi icoa- 
nelor sărutate de „ereticul“ Radu Gyr? O vede cine- 
va, dincolo de virtualitatea unor bloguri? 

Vă puteţi abona: 
e trimițând contravaloarea prin mandat poştal (în care specificaţi citeț numele, adresa com- | 
] pletă, telefonul şi perioada de abonament) pe numele Târziu Claudiu Richard, Oficiul Poştal 23, ş 
| Căsuţa Poşatală 27, sector 6, Bucureşti; ' 
e achitând contravaloarea abonamentului în contul R025BACX0000000107363250, deschis la 
| Unicredit Țiriac Bank, Sucursala Orizont - Bucureşti, pe numele Asociaţiei ROST, cod fiscal | 
| 12495302, după care veţi trimite copia chitanței şi o scrisoare în care solicitaţi abonamentul la CP 27, Î 


] Oficiul Poştal 23, Bucureşti. | 

Preţul în țară şi în Rep. Moldova: Preţul în străinătate: x 

L - 48 lei - un an - 70 USD/ an pentru celelalte continente | 

În acest număr semnează: e Alexandru Boboc-Cojocaru - doctor- 
and în Ştiinţe Politice la Universitatea „Alexandru loan Cuza” - Iaşi 
e Alina loana Dida - medic, traducător, a tradus Revoluţia 
franceză, de Albert Soboul e Thierry Gillyboeuf - Scriitor, traducă- 
tor şi editor francez e Paul Ghiţiu - scriitor, regizor şi publicist, ulti- 
ma carte publicată: Reabilitarea politicii (Dacia, 2000) e Grigore 
Marchiş - preot la Catedrala Ortodoxă din Turda, publicist 
e Constantin Mihai - prof. dr. în Litere, publicist, ultima carte pu- 
blicată: Biserica și elitele intelectuale interbelice (ediţia a II-a, laşi, 
Institutul European, 2010) e Const. Miu - profesor, doctor în 
Litere, publicist e Bogdan Munteanu - doctor în Ştiinţele Naturii, 
profesor, publicist, a publicat cartea Mișcarea Legionară: Cuget, 
repere, atitudini (Ed. Imago, Sibiu 2000) e Viorel Patrichi - 
jurnalist, ultima carte publicată: Ochii și urechile poporului. 
Convorbiri cu generalul Nicolae Pleșiţă (2001) e Pr. Andrew 
Phillips - preot ortodox la parohia Sf. loan Maximovici din Col- 
chester, Esse, Anglia e Ioan Popa - profesor de Liba română în 
Alba, publicist e Claudiu Târziu - jurnalist e Mihai Valică - preot, 
doctor în Teologie, profesor, publicist 


Cei care doresc să-şi completeze colecția publicaţiei ROST pot trimite contravaloarea 
revistei (3 lei/exemplar), prin mandat poștal, pe numele: 


Târziu Claudiu Richard, OP 23, CP 27 Bucureşti. 


Precizaţi pe mandatul poştal ce număr al revistei doriți, în cîte exemplare și adresa dvs. 


Pentru informaţii sunaţi la tel.: 0740.103.621 


Nr. 1 - martie 2003, dedicat lui Nicu Steindhardt 
Nr. 2 - aprilie 2003, dedicat lui Mircea Eliade 

Nr. 3 - mai 2003, dedicat lui Lucian Blaga 

Ne. 4 - iunie 2003, dedicat lui Mihai Eminescu 

Nr. 5 - iulie 2003, dedicat lui Nicolae Paulescu 

Ne. 6 - august 2003, dedicat lui Sandu Tudor 

Nr. 7 - septembrie 2003, dedicat lui Nae Ionescu 
Ne. 8 - octombrie 2003, dedicat lui Valeriu Gafencu 


Nr. 9 - noiembrie 2003, dedicat Părintelui 
Dumitru Stăniloae 


Nr. 10-11 - decembrie 2003, dedicat lui Vasile Băncilă 

Nr. 12 - februarie 2004, dedicat lui Nichifor Crainic 

Ne. 13 - martie 2004, dedicat lui Mircea Vulcănescu 

Nr. 14-15 - aprilie-mai 2004, dedicat lui Radu Gyr 

Nr. 16 - iunie 2004, dedicat lui Vintilă Horia - epuizat 
Nr. 17 - iulie 2004, dedicat lui Ştefan cel Mare - epuizat 
Nr. 18 - august 2004, dedicat lui Ernest Bernea 

Nr. 19 - septembrie 2004, dedicat lui Constantin Noica 
Nr. 20 - octombrie 2004, dedicat Părintelui Arsenie Boca 
- epuizat 

Nr. 21-22 - noiembrie-decembrie 2004, dedicat Părintelui 
Constantin Galeriu 


Nr. 23 - ianuarie 2005, dedicat lui Vasile Lovinescu 
Nr. 24 - februarie 2005, dedicat lui Octavian Goga 


Nr. 25-26 - martie-aprilie 2005, dedicat 
Părintelui Constantin Voicescu 


Nr. 27 - mai 2005, dedicat lui Nicolae Iorga - epuizat 


Nr. 28 - iunie 2005, dedicat Părintelui Arsenie Papacioc - 
epuizat 


Nr. 29 - ine 7 005, dedicat Părintelui Zosim Oancea - 
a 
Nr. 30 - august 2005, dedicat lui Vasile Voiculescu - 
epuizat 


Nr. 31 - septembrie 2005, dedicat 
Părintelui Liviu Brânzaş 


Nr. 32 - octombrie 2005, dedicat lui Aron Cotruş 


Nr. 35 - noiembrie 2005, dedicat Părintelui 
Iustin Pârvu 


Ne. 34 - decembrie 2005, dedicat lui Paul Goma 

Nr. 35 - ianuarie 2006, dedicat lui Horia Bernea 

Nr. 36 - februarie 2006, dedicat lui loan Alexandru 
Nr. 37 - martie 2006, dedicat Părintelui Teofil Părăian 
Nr. 38 - aprilie 2006, dedicat Părintelui Calciu 

Nr. 39 - mai 2006, dedicat lui Pan M. Vizirescu 

Nr. 40-41 - iunie-iulie 2006, dedicat lui lon Gavrilă 

Nr. 42-43 - august-septembrie 2006, dedicat 
Părintelui Adriân Făgeţeanu 

Nr. 44 - octombrie 2006, dedicat lui 

Gabriel Constantinescu 

Nr. 45 - noiembrie 2006, dedicat lui Simion Mehedinţi 
Ne. 46 - decembrie 2006, dedicat Părintelui Rafail Noica 


Nr. 47-48 - ianuarie-februarie 2007, dedicat 
Părintelui Benedict Ghiuş 


Nr. 49 - martie 2007, dedicat luiloan Ianolide 

Nr. 50 - aprilie 2007, dedicat lui Marcel Petrişor 

Nr. 51 - mai 2007, dedicat părintelui Nicodim Măndiță 
Nr. 52 - iunie 2007, dedicat Mitropolitului Bartolomeu 
Nr. 53-54 - iulie-august 2007, dedicat Părintelui Trifa 


Ne. 55 - septembrie 2007, dedicat lui 
Alexandru Mironescu 


Nr. 56 - octombrie 2007, dedicat 
Părintelui Sofian Boghiu 


Nr. 57 - noiembrie 2007, dedicat lui Teodor M. Popescu 


Nr. 58 - decembrie 2007, dedicat lui 
Demostene Andronescu 


Nr. 59-60 - ianuarie-februarie 2008, dedicat 

Părintelui Ioanichie Bălan 

Nr. 61 - martie 2008, dedicat lui Dan Botta 

Nr. 62 - aprilie 2008, dedicat Maicii Mihaela Iordache 
Nr. 63 - mai 2008, dedicat Mitropolitului Nicolae Colan 
Nr. 64 - iunie 2008, dedicat Aspaziei Oțel Petrescu 

Nr. 65 - iulie 2008, dedicat Părintelui Mina Dobzeu 

Nr. 66 - august 2008, dedicat Mariei Brâncoveanu 


Nr. 67 - septembrie 2008, dedicat 
Părintelui Chesarie Gheorghescu 


Nr. 68 - octombrie 2008, dedicat Părintelui Marcu 
de la Sihăstria 


Nr. 69 - noiembrie 2008, dedicat lui George Racoveanu 
Nr. 70 - decembrie 2008, dedicat lui Constantin Oprişan 


Ne. 71-72 - ianuarie-februarie 2009, dedicat lui 
Gheorghe Stănescu 


Nr. 73 - martie 2009, dedicat lui Grigorie Leu 
Nr. 74 - aprilie 2009, dedicat Părintelui Cleopa 


Nr. 75-76 - mai-iunie 2009, dedicat lui George Popescu 
Glogoveanu 


Nr. 77 - iulie 2009, dedicat lui Petru C. Baciu 
Nr. 78 - august 2009, dedicat părintelui Dimitrie Bejan 
Nr. 79 - septembrie 2009, dedicat monahului Atanasie 


Nr. 80-81 - octombrie-noiembrie 2009, dedicat 
părintelui Roman Braga 


Nr. 82 - decembrie 2009, dedicat lui]. V. lamandi 


Nr. 83-84 - ianuarie-februarie 2010, dedicat 
părintelui Vasile Vasilachi 

Nr. 85 - martie 2010, dedicat lui Silviu Dragomir 
Nr. 86 - aprilie 2010, dedicat lui Nicu Naum 

Nr. 87 - mai 2010, dedicat Olgăi Greceanu 

Nr. 88 - iunie 2010, dedicat Pricipesei Ileana 

Nr. 89 - iulie 2010, dedicat lui Nicolae Mărgineanu 
Nr. 90 - august 2010, dedicat lui Gheorghe 1. Brătianu 
Nr. 91-92 - septembrie-octombrie 2010, dedicat lui 
Al. Ciorănescu 

Nr. 93 - noiembrie 2010, dedicat lui Dumitru Oniga 


Nr. 94 - decembrie 2010, dedicat părintelui 
Constantin Sârbu 


Nr. 95-96 - ianuarie-februarie 2011, dedicat lui 
Al. Busuioceanu 


Ne. 97 - martie 2011, dedicat părintelui Florea Mureşanu 








